
Ut nonnullorum Unzversuatis Gregorianae alumnorum | 
desiderio et postulato fiat satzs, terum. im. lucem. dantur. 
notae hae, quas R. P. Guido Mattiussz anno accademico 
IQI4-IQIS tn commodum suorum auditorum ediderat, quas- 
que oó temporum vicissitudines ad exitum. perducere mon 
fotust. 

Seat agitur. humanissimus lector. hanc, novam « Ani- 
madversionum » zpresstonem  nzhil a natzo textu dif- 
erre nisi quod, Auctore ipso dzbenter annuente, paragra- 


phorum distinctionem ad marem doctrinae perspicuttatem 
adazaimus. 


DE SACRAMENTIS 
ANIMA DVERSIONES 


DISPUTATIO PRIMA 
DE SACRAMENTIS IN GENERE 


et de Sacramentis. 
(IN PRooEMIUM QuarEsT. LX). 


.]. — Absoluta tractatione de Verbo Incarnato, de Sacra- 
lentis S. Thomas acturus, rerum ordinem per hoc assignat quod 
.ab eodem Verbo Incarnato sacramentorum efficaciam deri- 


operationem, nobilitatem, virttem, omne onu Us se de 
Quo faciunt duae comparationes, quibus. Ecclesiae. cum Chris 55 
coniunctio exhiberi solet: sponsae nimirum cum sponso et c 
ris cum capite. 


/ 


a) Metaphora sponsae. 


^ 


2. — Priorem necessitudinem enunciavit Deus, quum ipsam 
Synagogam sibi desponsatam dixit, eam tamen ut infidelem re-. 
spuere debuit. At loco illius Ecclesiam in fide perpetua sibi iun-- 
gendam pollicitus est; quod habetur apud Oseam (II, 19, 20), 


seliis (Mt. IX, 15; Io. III, 26), e ubi lsaunds Baptista | : 
dicitur gaudere quia audit vocem Sponsi, nempe Iesu Ecclesiam. 
sponsam habentis. Et in Apocalypsi vult Angelus ostendere spon-- 
sam, uxorem Agni (XXI, 9), eamque dicit ornare se, quo pla- 
ceat Viro suo, parari nempe ac ditescere iustificationibus San- 
ctorum (XIX, 8). Summam denique doctrinae S. Paulus tradit, 
ubi coniugium magnum sacramentum, sive mysterium, dicit in 
Christo et in Ecclesia, a quo scilicet fluit quidquid sanctum esta 
in matrimonio fidelium. Quod Adam pluribus Patribus visus est 
prophetari, quando Hevam vidit et coniugii leges edixit; quod | 
in aqua et sanguine e latere Christi fluentibus certe figuratum. 
füit, Porro in hac duorum coniunctione, habetur primo mutuus 
amor, deinde indissolubilis societas et communicatio bonorum, 
demum sponsae fecunditas ex viri virtute, Quae quam mire in - 
Christo et in Ecclesia vera sint, non opus est evolvere. Certe 
Ecclesiam Christus acquisivit Sanguine suo, eamque diligit, sicut 
unusquisque seipsum necessario diligit, neque ullus carnem suam e 
odio habet (Eph. V, 30) ; amatur vero ab Ecclesia caritate omnium 
Sanctorum. Nihil Christus ab Ecclesia divitiarum accipit; quippe 
Sponsa.est, quam ab bominum miserrima familia ducit, quam- - 
que Ipse sibi efformat; ei vero cómmunicat bona cuncta vitae 
supernaturalis. Fecundam denique facit, prouti per illam ad sen 
dem vitam gignit omnes quibus datum est ut filii Dei yocongup 
et sint. 


p ; T ... &) Metaphora corporis. x 


3. — Cum: his nectitur quod Ecclesia etiam Christi dicitur 
id ;corpus mysticum. Unitas haec iustorum cum Christo capite pro- ios 
fecto non est physica, ita ut substantiam quoad naturam vel ! 
quoad esse attingat. At neque est moralis dumtaxat, quo pacto 

una est societas cum rectore, unus est populus cum rege. Non TuS 
enim nisi intentionaliter, seu per imperium externe propositum, 
influit rector in subditos. At Christus vitam supernaturalem, quae 
realem entitatem, eamque, etsi in genere asgcidentis, maximae 


perfectionis, importat, suis communicat: ut Deus quidem tam- 
quam causa principalis; ut Homo, tamquam instrumentum, sed 
coniunctum et praeceliens. Unum est igitur Ecclesia corpus my- 
sticum Christi, prout ab Illo vivificatur, sive, prout Christus vitam 
suam ad totam Ecclesiam extendit, atque in ipsa, vel in sanctis 
suis perpetuo operatur. Quamobrem Saulo dixit: Qwzd e fer- 


sequeris? (Act. IX, 4). Et Paulus dixit in se adimpleri quod dg 
reliquum erat passionum Christi (Col. I, 24). Et bene dixit s. Fe- E 
— -. Heitas, in se, quae martyrium subiret, alium esse passurum. Et R3 29 


recte in eum locum Ioannis: JZece mater tua (lo. XIX, 27), : 
scripsit Origenes non integre B. V, matrem Christi futuram nisi 


. et Ecclesiae totius mater esset. Et in hanc rem multa praeser- 


tim habet S. Augustinus. x 
. 4. — Ex his patet quam profundam radicem habeat unitas | 
— . Ecclesiae et quantam perfectionem sanctitas, Unitas ea est, pro 
qua Dfius N. precatus est Patrem post coenam ultimam (Io. 
XVII, 11. 23): uf sint umum, sicut et nos; eti wi simt comsum- 
|. nati ia unum: quia nempe omnes unum sumus in ipso Christo, 
| a quo vita in nos derivatur, et quem pariter in Eucharistia ac- 
cipimus, cui denique arctiori vinculo unius corporis nectimur 
r quam quod hic mente assequi valemus. Mysterium est, quod 
ea voce zysticum designamus. — Sanctitas etiam, quamvis eadem 
gratia iisdemque virtutibus formaliter constituitur, quae sine Verbi 
- — ]ncarnatione fuissent; tamen et quoad mensuram probabiliter, et 
certe quoad peculiarem relationem, qua Deum per Christum spec- 
tamus, novam et magnam perfectionem habet. Datur enim gratia 
? 

| ut extensio bonorum quae sunt in Capite ad totum corpus; datu 


ut complementum perfectionum Verbi Incarnati; datur ut fra 
Ps tribus Illius qui natura est Unigenitus Patris. Habemus ut membra. 
Christi dignitatem quam non ex alio titulo nobis vindicare pos- 


p^ semus. 

5. — Sunt autem eiusdem Ecclesiae conditione$ diversae, 
: prout in coelis vel in terris eadem spectatur, vel in terris se- 

T1 cundum diversa tempora. Christus in omnibus caput est, 
| Praecipue spiritus omnes laudare debent Deum, qui glo- 
riam externam habet ex admiratione totius creaturae. Atqui qui- 
cumque sive in coelis sive in terris Deum laudant, per Chri- 
OM stum laudant: quod in praefatione missae de angelis dicimus, 
et multo magis de Sanctis nostri generis intelligendum est. Iam- 
: . vero patet quanto malor dignitas laudationibus addatur ex com- 
municatione cum Verbo in assumpta humanitate Patrem laudante. - 
de Aliquid infinitum est, quod intellectus nostrum excedit. 
In hac omnium qui rite Deum colunt communi laudatione 
2 uni Deo reddita, apparet maxime coniunctio Ecclesiae in terra 
vp degentis cum Ecclesia quae in coelis triumphat. j 


Sed illa sedes Coelitum : 
semper resultat laudibus, RO. 
Deumque trinum et unicum 
iugi canore praedicat: 


illi canentes iungimur 
almae Sionis aemuli. ede 


Discrimen est quod illi vident, nos credimus; quod illi in . 
termino quiescunt, nos in via luctamur; simplicior ergo est eorum 
vita, quam nostra multis necessitatibus distenta. Sed omnium 
caput est Christus, ut super omnes coelorum etiam Virtutes sit 
ipse primatum tenens (Coloss. I, 18); ipsique Angeli sub Christo — 
rege sunt administratores spiritus in ministerium missi propter ; S 
VE eos qui haereditatem capiunt salutis (Hebr. I, 14). Ita cum An- 
AN gelis quoque communionem habemus, eoque magis cum reliquis 

Caelitibus; prout omnes, etsi diversa ratione, Christo subdimur, 
et per Illum Deum laudamus, et caritate iungimur, qua honores 
et preces beatis deferimus, iique nobis opem ferunt. Quamobrem - 

. vidit Ioannes Ierusalem novam, descendentem de coelo a Deo, 
.et vocem audivit dicentem: Zce /abernaculum Dei cum homi- 


5 onibus. (Ap. XXI, 3). Et ad Hebraeos scribit s. Paulus: J4eces- 


 sistis ad Sion montem, et civilatem Dei viventis, Jerusalem coe- 
Jestem, et multorum milium Angelorum frequentiam, et ecclesiam 
primitivorum (ngovovóxow, sive babentium prima dona, quae 
Esau amisit), qu comserzpti sunt im coelis, et iudicem ommium 
Deum (bona retribuentem), e/ spiritus iustorum perfectorum, et 
Jestamenti novi mediatorem lesum, et sanguinis adspersionem me- 
dius loquentem quam Abe] (XII, 22-24). lta est magna et 
prorsus universalis Ecclesia, sub Christo una et sanctorum iuncta 
.communione, coelum et purgatorium et terrarum orbem com- 
plectens. 

6. — At nos in via adhuc positos Ecclesiam Christi spe- 
ctare magis iuvat ac decet, in terris militantem, Quae iterum in 
fidei et caritatis unitate, pro conditione temporum magnum habet 
formae discrimen. Discrimen praecipuum est, quo idem Christus 
credebatur venturus et creditur advenisse; exinde alia multa 
hanc vel illam fidei formam attestantia. Fides utique eadem est, 
prouti labentibus saeculis magis determinatum est quod ab initio 
traditum fuit: ita quidem usque ad Christi tempus ut nova revela- 
tione ad ulteriorem determinationem opus esset; post Christum, 
jam perfecte statuta Ecclesia, non nova revelatio ulla sit, at sub 
assistente Deo infallibiliter eadem Ecclesia agnoscat ac doceat 
aliquid, prius fortasse incertum, in divina revelatione contineri. 
Eadem ceteroquin gratia et caritate qua veteris Testamenti Sancti 
Deo- adhaerebant, novae Legis fideles donantur, eamdemque vi- 
tam utrique a Christo in se derivatam participant. « Sancti ante 
legem, sancti sub lege, sancti sub gratia, omnes hi, perficientes 
corpus Domini, in membris sunt Ecclesiae constituti » : ait s. Gre- 
gorius (Epist. l. V, 18 ad ep. Io. — ML. 77, 740). Quae veritas, 
ex Scriptura ac Traditione et certissima ratione theologica, qua 
non alium finem nisi supernaturalem a Deo praestitutum, et non 
alia mysteria, vel parata vel edita, omni tempore agnoscimus, 
ita ut sit Abraham pater credentium, et iusti, utique supernatu- 
rali iustitia, ab Abel enumerentur; nulli dubitationi locum linquit. 

7. — Frustra dicunt nihil in antiquis libris inveniri, quo — 


aeterna vita exspectanda promittatur. Etenim et est sufficiens 


fundamentum in eo quod animam hominis dicitur Deus in fa- 
ciem inspirasse, et quod non omnino mortui habebantur qui e 
vita decedebant, sed Patribus apponebantur, et a mortuis per fas - 
vel nefas aliquando poscebantur responsa. Sed maxime perpen- 


dendum non. primo Scriptura, verum Traditione, verbum Dei 
datum fuisse; omninoque falsum est quaecumque ad fidem per- 
tinent scripta fuisse. Denique scribendi modus vim et rationem 
antiquae Legis sequutus est. Porro vetus illa Lex non sua vir- 
tute ad vitam aeternam ducebat, nec per se bona spiritualia vel 
continebat vel conferebat, Sed velamen et figura fuit, qua sub 
sensibilibus speciebus, futura bona tantum significabat. Ideo de 
bonis temporalibus, tamquam de mercede servatae legis, unice 
loquebatur. At sicuti accedentem ad Deum oportet credere eum 
esse, eidemque de nobis esse curam, utique in ordine ad finem 
ultimum, quo sine spes evanescit, ita et veteres Sancti (de quibus 
multa ad Hebr. c. XI) fide ac spe in aeterna bona ferebantur, 
veraque caritate, cuius insigne exemplum ab Abraham et a Moyse 
habemus, Deum ac fratres prosequebantur. 


Diversa ratio meritorum Christi 
in V. et in N. Testamento. 


5$. — Diversa tamen ratione influxus exercebatur humani 
tatis et passionis Christi adhuc exspectati et futuri, ac nunc exer- 
cetur ab Illo exsistente. Prius non poterat Christus influere nisi 
ut obiectum fidei, et ut causa meritoria in divina praevisione; 
nunc veri nominis efficient&iam Illi possumus tribuere. Unde fit 
ut alia esset veterum caeremoniarum significatio et alia virtus, 
quam quae christianae religionis ritibus competit. Inde totius 
Legis profunda diversitas tum in externa specie tum in intrin- 
seca potestate. Haec diversitas maxime in sacrificiis et in sacra- 
mentis apparebit. Quamobrem tractatio áe sacramentis, quibus, in 
Nova Lege praesertim, sacrificium nectitur, intime ostendet, ma- 
gna saltem ex parte, naturam et constitutionem ipsius Ecclesiae. 

Ostendet certe discrimen utriusque Testamenti, qua ratione 


' olim figurae vel umbrae habebantur spiritualium bonorum; haec 


nunc sub nostris ritibus reipsa continentur. 
Ostendet qua ratione Christus et tunc, ut obiectum fidei ac 


spei, erat hominum Salvator, ut Agnus qui occisus est ab ori- 


gine mundi; et nunc verius agat, virtutemque suam ritibus a se 
institutis indiderit. — Multo scilicet perfectius intimiusque in Ec- 
clesia 1am perfecte efformata Christus operatur, ad eamque hu- 
manitatis suae supernaturalem vitam extendit, quam esset veteri 
populo futuris meritis causa salutis et figurarum terminus. In 
praedicatione Ecclesiae, Iesu fere vox continuatur, ac certe tra- 
ditur doctrina. Habent Pontifices missionem eamdem quam a 
Patre acceptam suis Apostolis Christus communicavit. Sanctifi- 
catur praecipue Ecclesia universa per sacramenta, quae pars est 
potissima. officii potestatisque sibi commissae; et in iis omnino 
Christus baptizat, Christus seipso nos nutrit, Christus peccata 
remittit, Christus sacerdotes sacrat, vel coniugale vinculum san- 
ctum facit, Quo pacto Ecclesiae ipsius primo membra adsciscit 
per baptismum, perficit deinde ac roborat, vel a peccato liberat, 
vel in peculiari conditione constituit. Quamobrem in sacramentis 
lpsis intimior ratio et summa perfectio Ecclesiae Christi con- 
tinetur. 

9. — Ideo factum est ut veteres theologi non seorsim de 
Ecclesia disputationem instituerent: sed illis Baptismus et Ordo 
occasionem praeberent omnia dicendi quae ad constitutionem et 
regimen Ecclesiae pertinent; veritas ac doctrina ad disputatio- 
nem.de fide spectarent; si qua supersunt vindicanda Romani 
Pontificis Ecclesiaeve iura, ad canones reducerentur. Quod igitur 
S. Thomas in prooemio q. LX ait, post Verbi Incarnati my- 
steria agendum esse de Ecclesiae sacramentis, dici etiam pote- 
rat de ipsa Ecclesia, quae praecipue per ipsa sacramenta, vitam 
supernaturalem conferendo, finem suum proxime attingit; cuius 
diversa conditio pro temporum varietate sacramentis ostenditur; 
in qua tandem Verbi Incarnati, non utique perfectior, sed exten- 
sione amplior, vita vel operatio exercetur et manifestatur. 

]. — DE NATURA SACRAMENTI. 
| (Qu. LX). 


a) Sacramentum in genere signi. 
(ARD)? 


10. — Sacramentum, quod ex ipsa voce ad Deum refertur, 
ut quid sacrum et ad religionem pertinens, secundum determi- 
natiorem significationem consuetudine inductam, ponendum primo 
est in genere signi. — Potuisset scilicet illi voci servari antiquior 
vis, qua exprimebat quodcumque mysterium, sive rem divinam 
et arcanam. Potuisset ab eo principe analogo transferri ad alia 
quae aliter idem respicerent, ut est quidquid dicatur Deo, vel 
quod res facit sacras; et esset sacramentum a sacrando sicut 
medicina a medendo. Historice contigit ut acciperetur directo 


ac proprio sensu pro szg? 7e: sacrae. Ita certe S. Th. hic, q. LX - 


art. I, ubi etiam obiectiones notiores diluit. 
11. — Obiectiones: 2) In Comment. Sent. (IV, d. I, q. I, 

art. I, q.la 3) S. Doctor recipere videtur definitionem Magistri 
aientis: Sacramentum est quod causat sanctitatem; quod autem 
signat tantum, non est sacramentum, 'nisi secundum quid. — 
At respondemus ibi Angelicum partes dumtaxat commentatoris 
egisse. Ceterum, quum Magistri cogitatio ad sacramenta nostra 
referretur, quae utique sanctitatem conferunt, illius sententia ma- 
terialem veritatem habet. Non habet formalem, quia causalitas 
consequitur essentialem constitutionem; haec autem in ipsa ra- 
tione signi, cui deinde efficaciam tribuere debebimus, continetur. 
5) Obiicere etiam quis potest: Sacramentum, si forma- 
liter signum est, certe ad placitam, non ex rei natura significat. 
Atqui signum ad placitum pendet ab intellectu. Ergo est ens 
rationis. At contra quis negaverit sacramenta re exsistere? — 
Respondeo, concedendo sacramentum sumptum pro formali, esse 
ens rationis: obiective enim, non extra intellectum est relatio ad 
rem significandam. At non inde sequitur simpliciter esse ens ra- 
tionis: exsistit enim sacramentum secundum materialem reali- 

tatem signi, quod ad rem aliam significandam assumptum est, 
Scilicet est sacramentum concretum accidentale, quod in praedi- 
catione non assumitur pro sola forma, quae est relatio rationis, 
at etiam pro materia. Sicut ergo male dicerem: cathedra est 
figura, ita et: sacramentum est relatio. 

c) Atqui sacramenta, ut signa, pendent ab intellectu, — 
Dist.: quoad formale conc.; quoad materiale nego. — Neque 
sunt ficte id quod sunt; nam et ratio signi, quae est in ordine 
intentionum, vere est suo modo dependenter a mente, et est 
reale fundamentum, aliquo pacto ex quadam analogica conve- 


 nientia cum re significata, multoque magis ex vera institutione. 


d) Genus quod est ens rationis, non potest contrahi per 
differentiam realem. Porro sacramentum contrahitur ad speciem 


quae propria est novae legis per diíferentiam realem, quae est 


causalitas gratiae. Ergo non potest esse in genere signi. — Resp., 


veram esse maiorem, distinguendam minorem: contrahi sic sa- 


cramentum acceptum pro materiali parte, seu pro re significante; 
non pro formali, quae est significatio. Formalis autem differentia 
est: sZonificare gratiam. ut causatam ab ipsa re, quae est mate- 
"aliter signum, 

£) Tamen aiunt causalitatem ad essentiam sacramentorum 
N. L. pertinere. — Respondemus ad essentiam pertinere per- 
fectionem quam Nova Lex addit ex sua conditione rei acceptae 
in ratione signi; nequaquam pertinere ad ipsam formalem si- 
gnificationem. Formalis etiam significatio perfectior erit ex alio 
capite; ex hoc, puta, quod rebus verba addentur ; sed extra hunc 


ordinem est ipsa causalitas. 


- 


2) Sacramenti definitio. 
(RAD 2-553); 


12. — Sacramentum posuimus in genere signi, quod ad 
rem sacram referatur. Non tamen omne signum rei sacrae, sensu 
nunc usitato, sacramentum dicimus; sed illud tantum quod ad 
rem sacram refertur, quae sanctificat homines. Nec satis est ut 
res per se sanctificans significetur, at requiritur insuper ut et 


i 

Á 
formaliter tamquam sanctificans, et etiam prouti per illud idem . 
signum sanctitatem aliquam communicat, significetur. Quae san- 
ctitas vel simpliciter intelligitur, cuiusmodi est interior gratia 
supernaturalis; et hoc pertinet ad sacramenta N. L.; vel secun- 
dum quod accipitur pro zwsfzs carnis et munditia quadam vel 
deputatione legali ad cultum externum, et hoc pertinet ad Vetus 
Testamentum. — Et quia antiqua Lex tota ordinabatur ad fu- 
turam, quae nunc est, ideoque sanctitas illa legalis figura fuit 
sanctitatis quam conferunt nostra sacramenta. Mosaici ritus sancti 
erant prouti ad nostros ordinem dicebant; quamobrem potius 
analogice quam univoce in ratione signi sanctificantis, atque adeo 
sacramenti, cum nostris conveniebant, — Non autem signum sa- 
cramentale significat tantum sanctitatem quam confert, sive inter- 
nam, sive externam. Sed refertur praeterea ad causam illius effi- 
cientem et finalem : passionem Christi et vitam aeternam : refertur 
inquam ad haec, ut sanctitatem hominis respiciunt. — Bene igitur 
sacramentum dicitur signum rei sacrae, prout haec per illud idem 
signum sanctificat hominem. Intellige esse debere signum ad hoc 
institutum, non illud quod temere, vel ex quadam sponte ac- 
cepta analogia, in mentem ducat sanctificationem ; esse etiam 
fermanenter institutum, non symbolum semel propositum. 

13. — Per haec vides non esse rem aliquam sacramentum 
eo tantum quod Dei cogitationem ingerit; nec signa quae semel 
proposita ut causa sanctificationis, non vero permanenter insti- 
tuta in historia narrantur; nec ritus ad honorem Dei signifi- 
candum adhibitos, quos inter eminet sacrificium; alios denique 
in Ecclesia institutos, quibus dispositio aliqua ad sanctitatem ob- 
tinetur, quosque sacramentalia dicimus (art. II ad 3*), — De- 
finitionem sacramenti utrique Testamento communem ex hactenus 
dictis colliges: .Szewwm permanenter institutum 2ei sacrae, prout 
est sanctificans homines. Ex perfectione signi et modo sancti- 
tatis per signum conlatae, discrimen habebitur vetera inter et 
nova sacramenta, Vetera nempe, quia Christus nondum venerat, 
sanctitatis proprie dictae figurae tantum erant, et legalem con- 
ferebant; nova autem perfectam conferunt. Quod spectat ad ipsa 
signa, mox discrimen exponemus. 

3) Sacramenta .N. L. constant rebus et verbis. 
(ART. 4-6). 


14. — Ad omnia sacramenta spectat ut sint signa caeremo- 
nialia: ut 'sint nimirum actiones quaedam certo ritu exercitae 
circa aliquam rem sensibilem. Solemnis ex usu, certus ex insti- 
tutione esse debet ritus, ad cultum publice celebratum pertinens. 
Res quae adhibetur et ritus qui exercetur, ea sunt quibus sensus 
percellitur; et hoc maxime homines iuvat, qui ex sensibilibus ad 
spiritualia ducuntur, De hoc praesertim agitur in Summa I* II** 
q. XCIX art. III et totis qq. CI et CII, ubi rationem accura- 
tam s. Th. reddit universarum caeremoniarum veteris Legis. Sic 
nimirum sensibus obiiciuntur symbola quaedam spiritualium my- 
steriorum, quo pacto solent homines ostendere quid intendant, 
pro quo pugnent, quid omnino velint; et ad bellum feruntur 
vexilla, et christiani exhibent Crucem, tamquam emblema et ima- 
ginem, quibus a ceteris secernuntur. Hac ratione dixit Augusti- 
nus: « [In nullum religionis seu verae seu falsae nomen coagu- 
lari homines possunt, nisi aliqua signaculorum vel sacramentorum 
visibilium | consortio colligantur » (adv. Faustum l. XIX, 11; 
ML. 42, 355). Cum vero agat de nostris vere divinis sacra- 
mentis, addit: « quorum sacramentorum vis inenarrabiliter valet, 
et ideo contempta sacrilegos facit ». 

15. — Verum materialium symbolornm, etsi vivida est imago 
quae sensus ciet, minus tamen determinata est significatio, seu 
relatio ad rem occultam, cuius adducere debet cogitationem. Per- 
fecta autem. habetur determinatio per verba. Unice enim haec 
statuta sunt ad res designandas prout illae sunt in mente. Vix 
ideo attenditur ad sensibilem vocem per se acceptam, sed voce 
audita, rem significatam mens unice cogitat; nec, nisi fortuito 
ac defectuose vox sit ambigua, ulla de re manet dubitatio. In 
hoc ergo verbum ore prolatum verbo mente concepto simile est, 
quod in neutrum figitur attentio, sed unice in obiectum, cuius 
verbum internum imago est, cuius verbum externum signum est 
e conventione positum, et exclusive acceptum ad rem designan- 

dam, prout interiori verbo continetur. Omnino ergo verbum hu- 
manum ab intellectu pendet, quo sine non nisi inutilis exiguusque 
superest sonus. Symbola vividiorem habent speciem sui, ideoque 
sensus magis percellunt; habent etiam quamdam imaginem, qua, 
metaphorice saltem, obiectum signatum repraesentant; si nullam 
enim imaginem exhiberent, vix rationem symboli habere possent. 
At verba multo magis determinatum ac directum sive imme- 
diatum ordinem ad rem signatam dicunt; quapropter ea « pror- 
sus inter homines obtinuerunt principatum significandi quae- 
cumque animo concipiuntur » (Aug. de Doctr. Christ, l. II, 3; 
— ML. 24, 37). 

16. — Quae cum ita sint, quum omne perfectum ad N. L. 
spectet, imperfecta autem vetera fuerint, quia praesertim nondum 
tunc erat, nunc autem est, Verbum caro factum; antiqua sacra- 
menta solis rebus sensibilibus actionibusve circa illas exercitis 
constituebantur; nostra vero rebus, sive externis caeremoniis (iis 
etiam multo simplicioribus quam antiquae essent), et verbis, ne- 
cessario constant. 

17. — Porro, quum externa caeremonia, etsi symbolice, per 
se maneat indeterminata (cogita baptismum), verba autem om- 
nimodam determinationem habeant, sponte ac iure contigit ut 
sacramenta N. L. constare dicerentur ex rebus et verbis, tam- 
quam materia et forma. 

Prima haec loquutio invenitur explicite apud scriptores 
saeculi XIII, quo et Aquinas floruit, At illam sic adhibent ut 
iam notam usuque acceptam supponant. Ita hic s. Th. (art. VI 
ad 27); ita Guillelmus Antissiodorensis (in IV, dist. XXIII). 
Verum haec doctrina satis innuitur eo textu Scripturae, ubi vo- 
catur baptismus /avaerum. aquae in verbo vitae (Eph. V, 26); 
iisque locis quibus cetera sacramenta simili modo composita ex- 
hibentur, Est etiam pervulgatum s. Augustini testimonium ; /4cced?£ 
verbum ad elementum et fit sacramentum (in Io, tract. 80 n, 3. — 
ML. 35, 1841). Theologis etiam nostris iuvat addere orientalium 
suffragium, quorum valet auctoritas ad antiquitatem asserendam. 
Est igitur liber quidam cui titulus: Oz?Aodoxa confessio fidei, ubi 
legitur: « Quotnam requiruntur ad sacramenta? Tria: materia 

congrua; sacerdos qui sit legitime ordinatus; invocatio S, Spi: 


ritus et forma verborum » (apud Pesch, de Sacr. n, 34). Eadem 


denique ratio loquendi a Concilio Florentino (Instr. pro Armenis. 
— D. 695), et a Tridentino (sess. XIV c. II. — D. 895), ut iam" 
communis in Ecclesia, usu accepta est. 

18. — Tantummodo quaestionem aliquam moverunt Sco- 
tistae, utrum eae sint semper partes essentiales sacramenti, vel 
hoc potius aliquando sola forma in se constituatur. Quam du- 
bitationem praesertim accipiunt a poenitentia, ubi volunt actus 
poeuitentis non intrinsece sacramentum ingredi, unaque abso- 
lutione hoc perfici. Secus aiunt poenitentem ipsum partialiter 
fore ministrum sacramenti, Dicunt etiam facilius in sua sententia 
salutem obtineri morientis qui ab:olvitur, qui tamen nullum ex- 
ternum signum praebere valet. — At verius ac futius doctri- 
nam quam universim de sacramentis asserimus sine exceptione 
tenebimus. Evidenter enim notiora sacramenta rebus et verbis 
intrinsece constant: est lavacrum in verbo vitae, est unctio cum 
expressione confirmationis, et ita porro. Simili modo in coniugio, 
materialiter se habet exhibitio seu donatio, formalis est accep- 
tatio quae exhibitionem ratam habet. Et in iudicio, formalis est 
sententia, sed tota actio expositionem causae includit. Quamo- 
brem Tridentinum a.communi doctrina non recessit; sed actus 
poenitentis quasz suaeriam dixit, ea tantum de causa quod non 
sunt, sicut aqua et oleum, corporea substantia. Et ita Florenti- 
num, et ita theologi fere omnes, post s. Th. (q. LXXXIV, art. I). 
— Non autem sacramenti est minister alius praeter sacerdotem 
qui formam applicat materiae, Et vix fieri potest ut quis vere 
atteratur interius, quin ullum signum per se sensibile sponte 
proferat: sic enim natura sua operatur homo. 

19. — Obiectiones. — 2a) Posset Deus actum voluntatis 
statuere ut unicum quo sanctificaremur. — Resp. vel non fore 
sacramentum, vel certe non eiusdem ordinis cum nostris. 

5) Character baptismi dicitur signum; corpus Christi in 
Eucharistia dicitur sacramentum ; etiam hoc nomine designantur 
species quae maneat panis. Ergo vel est signum non sensibile, vel 
sine verbis determinantibus. — Resp. sacramenta haec dici in /acfo 

esse non in /fez; referri autem ad ipsum ieri, in quo et ex- 
ternum signum et verba adfuere. 

' €) Dictum est sacramentum esse signum symbolicum: sym- 
bolum autem simile esse debet rei signatae. Atqui nequit res 
corporea similis esse rei spirituali. Ergo emendanda est illa as- 
sertio. — Respondeo ad symbolum non requiri veri nominis si- 
militudinem, qua duo in eadem forma conveniant: sed sufficere 
proportionem quamcumque, ita ut res quae assumitur ad effe- 
ctum aliquem sensibilem referatur, sicut sacramentum ad effe- 
ctum spiritualem, metaphorice similem. Quod in singulis sacra- 
mentis patet esse verum. Ceterum ratio symboli per institutio- 
nem et conventionem magna ex parte completur. 

d) Forma, sacramentorum est eorum significatio. Ergo non 
in verbis ponenda est. — Resp. distinguendo antec.: forma to- 
tus, conc.; forma partis, nego. 

€) Verba haberent ut sint forma, vel ex significatione na- 
turali, vel ex illa quam supernaturaliter accipiunt a Christi in- 
stitutione. Atqui neutrum. Non primum, quia illa significatio 
manet in ordine inferiori solius naturae. Non alterum, quia si- 
gnificatio illa veritatem habet in toto ritu simul accepto, non in 
verbis seorsim sumptis. Ergo. — Resp. assignandum esse tertium : 
nempe habent verba cur sint forma ex naturali significatione 
elevata ad superiorem ordinem per compositionem cum ritu in- 
tegro, prout hic est a Christo institutus. 

f) Compositum, una manente forma, non multiplicatur. At- 
qui multiplicatur sacramentum sub unica forma, si dicitur; Ego 
vos baptizo, vel: Ego vos absolvo. — Resp.: dist. mai.: com- 
positum physicum, conc. ; compositum ordinis intentionalis, sub- 
dist.: si nec virtualiter forma multiplicatur, conc.; si virtualiter 
multiplicatur, nego. Sic, uno consensu, plures contractus adsti- 
pulari queunt. 


£) Verba consecrationis sunt causa efficiens praesentiae Cor- 


poris Christi; ergo non sunt forma, quae debet esse sacramento 


intrinseca. Praeterea solum Corpus significant, nullo modo gra- 


tiam: ergo non ordinantur ad sanctificationem hominis, Prae- 


terea sacrificium faciunt; ergo non sacramentum, — Respondeo, 

esse causam efficientem praesentiae Corporis, et quatenus ita 
. spectantur non esse formaliter sacramentum. At etiam dicunt 


Corpus praesens sub ratione cibi, et ita ordinantur ad sanctifi- 
cationem, et significant gratiam a tali cibo figuratam et conla- 
tam, et sunt denique forma sacramenti. | 


4) De verborum immultabilttate, 
(ART. 7-8). 


20. — Eo ipso quod auctor sacramentorum est Deus, qui, 
ut solus sanctificat, solus vim sanctificatricem externis signis tri- 
buere potuit, habemus necessariam immutabilitatem signorum 
ipsorum. Quod autem in his formale est, significatio est. Iamvero 
et inter symbola et inter verba sunt/quaedam maxime apta ad 
significandum quod est intelligendum. Prout igitur sacramento- 
rum Institutor ea selegit, nullo modo mutari queunt. Si vero 
quaedam sunt minus necessaria, et si auctor sacramentorum ali- 
quam reliquit signi externi indeterminationem, positis tamen pro- 
pria ratione proprioque effectu sensibiliter designando, ut forte 
fecit respectu Ordinis, intra limites eiusdem íormalis significa- 
tionis, potuerunt Apostoli, potest Ecclesia, exteriorem formam 
diversimode componere. 


5) Consectaria. 


2]. — Ex tota hac quaestione assertiones collige: 

1?. Sacramentum, quod est per se in genere signi, ex 
usu Ecclesiae communi, proprie accipitur tamquam signum rei 
sacrae, prout haec per signum ipsüm sanctificat homines. 

29. Est ergo signum caeremoniale, practicum, divinitus 
institutum. Porro in Veteri Lege sola caeremonia, sive actione 
sensibili, sine verbis constabat, et non nisi iustitias externas pro- 
ducebat; in Nova Lege pro sua perfectione et verbis constat 
et internae sanctitatis causa est. 

39. Sacramenta N. L. verbis et rebus constant, tamquam 


materia et forma, ut partibus essentialibus, 

4?, Si in alterutra parte quidquam mutatur quod ad sta- 
tutam significationem pertinet, perit ratio sacramenti. Non autem 


absonum est alicuius sacramenti propriam significationem ita — - 


fuisse a divino Institutore assignatam, ut ultima determinatio 
exterioris signi Apostolis vel Ecclesiae relicta fuerit. 


IL..— DE NECESSITATE SACRAMENTORUM. 
(QUU 


1) Orzginali integritati Sacramenta non congruunt. 
(ART. LXI). 


22. — Profunda ratio, ob quam negat Angelicus in statu 
primae integritatis, etiamsi illa permansisset, futura fuisse sacra- 
menta, non in eo est quod etiam in ea conditione sensibilibus 
rebus ad spiritualia significanda homo uti potuisset: hoc enim 
hominem prorsus decet; at in eo quod in sacramentis homo ab 
inferioribus pendet quo superiora bona accipiat, neque iis ipse 
tantum utitur, quantum potius iisdem subditur. Iamvero perfe- 
ctissimae ordinationi, quam insigni dono tunc Deus statuerat, 
ut mente Deo subdita, et corpus animae, et sensus intellectui, 
et sensualitas voluntati, et exterior natura homini subderetur, 
minime congruebat inversio haec ut homo ad res inferiores de- 
scenderet, quo superiora bona acciperet. In sacrificiis autem et 
aliis religionis exterioribus significationibus, utitur homo externis 
rebus, ut positis in sua potestate, non per illas perficitur. Si- 
militer intellectus agens virtute sua phantasmata illuminat, ut ex 
iis species intelligibiles deducantur; neque in homine innocente 
sensus unquam deceptionis fuisset occasio. Similiter tunc voluntas 
passiones suo tempore moderate ciere poterat, non ab iis vim 
patiebatur. Res divinas demum anima attingebat ex influentia 
superni luminis; non ut ascenderet, prius descendere debebat. — 
Praeterea sanctificato hominis non per sacramenta simpliciter 
obtinebatur; primam scilicet gratiam in ipsa animae creatione 
infundebat Deus. Per accidens ergo debuisset postea sacramen- 

tis augeri: quod non probabile est, et melius augmentum re- 
spondebat initio. — Neque ad conservationem gratiae, in felici 
conditione pacis et ordinis perfecti, externum adiumentum re- 
quirebatur. — Denique negamus, in schola s, Thomae, futuram 
tunc fuisse Incarnationem. Ex hoc etiam capite, sacramentorum, 
quae cum Verbo Incarnato proportionem habent, praecipua causa 
defuisset. Y 

23. — Contra arguit Suaresius (Disp. III, sect. IIT) dicens 
etiam non lapsum hominem signa habere potuisse, quibus ex- 
terne coleretur Deus, et affectus excitaretur in Deum, et iun- 
ctim in eamdem fidem ac religionem convenirent homines. At 
haec praevenimus, animadvertentes sacramenta excludi, per quae 
nimirum rebus externis subderetur, nequaquam prout illis homo 
uteretur ad suam mentem manifestandam, Et affectus ipse potuit 
externe ostendi; sed ciebatur sensus a voluntate, non vicissim. — 
Pariter nullum est illud argumentum, quo dicuntur in ea quo- 
que conditione ima summis bene iungenda per signa sacramen- 
talia. Est enim inversus ordo quo nunc homo ad inferiora de- 
scendit ut superiora capiat, post ordinem male inversum per 
peccatum. Nisi hoc fuisset, homo a superioribus lumen et gra- 
tiam directe accepisset. — Arguit iterum Suaresius ex hoc 
quod magnum beneficium fuisset gratia data ex opere operato. 
Sed respondemus hoc dari in remedium debilitatis praesentis, 
et ut homo vere pendeat ab inferioribus, et praesertim, ut sen- 
tiat ex meritis Mediatoris unice haberi salutem, Sed melius 
simpliciter est eamdem gratiam propriis actibus respondentem 
obtinere (qui ceteroquin astus, et ipsi sunt ex gratia), sicut ipse 
Suaresius docet perfectiori modo primam iustificationem esse 
proprio actui iunctam, quam sine actu infusam. — At si fuis- 
set Verbum Incarnatum, nonne fuisset et Eucharistia? Respondeo, 
et spiritualem unionem cum Christo sine externo signo futu- 
ram; et, si aliquid Eucharistiae simile daretur non prouti esset 
sub specie cibi, animam fuisse sanctificaturum. Quemadmodum 
nec oportuisset ut coniugium, etsi sanctum, etsi hypothetice 
Christi et Ecclesiae symbolicum, vim sacramenti haberet. Satis 


provisum fuisset sanctitati ex ipsa rectitudine originali integro- 


Marriussi, De Sacramentis. 2 
N 

rum hominum, quin quidquam adderetur. — Denique nihil se- 
quitur ex praecepto de re sensibili Adamo imposito: usum sci- 
licet activum mandatum illud componebat, minime supponebat 
passivam ullam subiectionem. 


2). Homini lapso sacramenta congrua sunt. 
(AnT. 3). 


24. — Eadem ratio qua diximus sacramenta non futura 
fuisse in prima integritate (attentis privilegiis naturae tunc su- 
peradditis, non sola negatione culpae), probat etiam convenien- 
tissime poni ad salutem hominis lapsi: quo nempe humilietur 
homo qui male superbivit, iisque se subdat in quibus peccavit, 
et maxime appareat non ex nostris actibus, sed ex Christi me- 
ritis nos salvari. 

Et primo fuit datum universo generi humano, in omne 
tempus Salvatoris adventum antecedens, remedium contra pec- 
catum originale, pro parvulis qui sibi suis actibus providere 
non possent. Illud sacramentum /egzs zaturae vocatum est: quo 
nempe parentes, vel qui natorum curam haberent, aliquo ex- 
terno signo eos dicarent Deo, et sic populo credenti aggrega- 
rent, et facerent filios Dei. Huius assertionis, quae communis 
est In Ecclesia, ideoque certa, ratio est voluntas Dei salvifica. 
Vide testimonia apud Pesch (n. 423 seqq.). 

Non fuit fortasse caeremonia ulla imperata, sed valuit pueri 
oblatio facta Deo, utcumque expressa. Ideo de hac re Scriptura 
silet; quippe nihil positive additum fuit necessariae legi provi- 
dendi per eam fidem a parentibus exercitam saluti parvulorum; 
idque ex interno instinctu fiebat, sive ex spiritali motione, quae 
sua natura ad legem gratiae spectat, nequaquam ad peculiarem 
et propriam conditionem in qua tunc humanum genus versa- 
batur. Non enim carebant interna sanctificatione Patres; sed 
vi nostrorum mysteriorum, minime suorum vel sui temporis, id 
habebant. 

Et de ceteris caeremoniis quae etiam ante legem Moysis 
esse potuerunt, vide I-II q. CIII art I. 

Fuisse in lege mosaica caeremonias ad cultum spectantes 
a Deo praescriptas, constat ex libro Levitico. Ex iis quaedam 
ad sacrificia spectabant, et circa vasa aliaque utensilia ad id 
adhibenda sacra plura statuta sunt. Quod ad homines vero re- 
ligionem exercentes, erant oóservaztiae quaedam iis impositae, 
erant denique sacramenta quibus iidem homines in se sanctita- 
tem quamdam accipiebant (I-II q. CI art. IV). Et certe sacra- 
menti rationem in aliquibus caeremoniis agnoscere tenemur, cum 
et Florentinum Concilium (D. 695. 712) et Tridentinum de iis lo- 
quantur, ac definitum sit plusquam ritibus externis sacramenta 
nova ab antiquis differre (sess. VII, can. 2; D. 845). Quomodo 
determinationis eorum esset causa literalis ex convenientia cultus 
divini, et figuralis ex ordine ad Christum, vide in I-II q. CII art. I 
et II. Quanam ratione multiplicarentur ac distinguerentur, vide 
ib. art, V, De virtute eorum in ordine ad iustificandum est hic 
IDE opq.ILDXIl art; VI. etzibi.in.I-IE q^ CIIE. art- LE Tan. 
dem de eorum duratione vel illiceitate post adventum Christi, 
ib. art. III et IV. — De his vide apud Emum Billot thesim 
IV; apud p. Pesch a num. 43. 

25. — Decet maxime conditionem nostram: 1^ ut sentia- 
mus a passione Christi esse salutem et nullos actus humanos 
sufficere; 2? ut obediendo humiliemur in rebus etiam non ex 
rel natura necessariis, sicut peccavit Adam vcluntatem Dei trans- 
grediendo in praecepto libere posito; 3" ut subdamur etiam 
rebus sensibilibus quibus sanctificemur, quia nos illis peccando 
male subiecimus; 4^ ut habeamus remedium debilitati, in qua 
post lapsum manemus, dum ex virtute sacramentorum maior 
gratia nobis confertur quam quae nostris actibus responderet ; 
5" ut appareat ratio conditionis nostrae quae antiquam inter, 
prioris Testamenti, et futuram in coelis mediat: erant enim 
antiquitus ieiuna elementa; nunc habemus bona spiritualia sub 
signis vere latentia; eadem sine aenigmate et umbra nobis pa- 


tebunt in aeterna vita. 

3) Consectaria., 


20. — Ex tota quaestione LXI asserta collige. 

1.? Ordini perfecto iustitiae originalis, in qua nullum per- 
fectione superius inferiori subdebatur, conveniebat utique usus 
sensibilium signorum, quibus homo religionem exerceret et osten- 
deret, non autem subiectio hominis signis externis, per quae 
ille sanctificationem acciperet. 

2.* Post lapsum, ex opposita ratione, sacramentis indige- 
mus. Quae etiam «naximam habent convenientiam, ut figurant. 
vel memorant passionem Christi ex qua unice est nostra salus; 

3.? Pro universo humano genere, et in omne tempus ante. 
adventum Christi, statutum est pro parvulis sacramentum, quo 
populo Dei vel Dei cultoribus aggregarentur. Eius sacramenti 
locum a tempore Abrahae, pro masculis ad progeniem Abrahae 
spectantibus, circumcisio accepit. 

4.* Sacramenta statuta sunt in lege Moysi quibus homines 
diversis modis Deo consecrarentur. 

5.* Sunt pro nobis sacramenta, numero pauciora, virtute 
meliora, usu faciliora, quae sola sunt a Deo positivo praecepto 
in lege evangelica, praeter per se necessaria praecepta moralia 
(LI q. CVIID, nobis imposita. 


III. - DE COLLATIONE GRATIAE EX OPERE OPERATO 
MEDIANTIBUS SACRAMENTIS 


(QuAEsTIO LXII) 
1) Sacramenta conferunt gratiam. 


27. — Primum quod ex hac quaestione discere debemus, 
refertur ad effectum quem in recipiente non male disposito sa- 
cramenta obtinent. Porro eiusmodi effectus est gratia sancti- 
ficans, Hanc assertionem, quae ad fidem spectat, fere s. Th. 
supponit, et statim quaerit quo pacto sacramenta in gratiam 
exercere possint virtutem suam. Loquutione usi quae communis 
in Ecclesia nunc est, dicimus dari gratiam ex opere operato. 

28. — Porro in prima hac assertione, cuius declarationem 
habes apud Emum Billot (thesi V) et apud Pesch (prop. IX 
et X), distineri nos aliquantulum iuvat, ut repellamus errorem 
protestantium, quibus sacramenta non sunt utilia, nisi quia fidem 
suscipientis exercent et cient, fere sicut dicimus de sacramentis 
Veteris Legis; quam opinionem Tridentinum anathemate pro- 
scripsit (sess. VII can. 2, 5-8 D. 845. 848-851). Pro iis hae- 
reticis actio sacramentalis non est nisi ritus, quid pium in men- 
tem revocans; verba igitur sunt cozczoxatoria, non sunt cozse- 
cratoria. Ea nos consecratoria dicimus, prouti materiam ipsam 
in sacramento adhibitam, in actu ipso sacramenti faciunt sa- 
cram, eamque elevant ad sanctificationem homini conferendam. 
Concionatoria dicunt protestantes, quatenus unice prodesse di- 
cunt per fidem excitatam. Fidem vero ipsam de hoc tantum 
vel praecipue Lutherus postulabat, quod nobis peccata nostra 
imputata non sunt, nulla quaesita hominis mutatione. Unde illud: 
pecca fortiter et crede fortius; salvus eris. 

29. — Diluuntur Protestantium argumenta: «) Porro 
unice ex fide aiunt hominem sanctificari. — Quam propositionem 
aliqua ex parte ut veram accipere possumus, qua ratione fides 
oóiecfiva sumitur pro complexu omnium mysteriorum, quae no- 
vimus et credimus, ut causam nostrae salutis. Veram quoque 
agnoscimus, prouti fides primum szózec/zva est in ipsa Ecclesia, 
cui debet intentione coniungi minister omnis sacramentorum; 
deinde prouti fides importat et fiduciam in Christo positam et 
caritatem secundum fidem operantem: quo pacto eam certe 
S. Paulus accipit in epistola ad Romanos, cc, III et IV, rur- 
susque IX ac deinceps. Si vero fdes intelligitur seiunctim pro 
adhaesione divinae revelationi, ut definitur c. XI ad Hebr. et 
in ep. Iacobi proponitur, concedimus eam esse necessarium 
initium, negamus integram iustitiam constituere, vel sine iusti- 
tia et sanctitate esse non posse. 

à) Frustra autem obiicituf auctoritas Augustini, dicentis in 
sacramento verbum esse principium gratiae, z0» gwia dicur, 
sed quia creditur (in Yo. tr. 80 — ML. 35, 1840); excludit enim 
materialem sonum, sed ait valere secundum formalem signifi- 

cationem, nempe in baptismo professionem Trinitatis, ex qua 
fit ut accedat verbum ad elementum et fiat sacramentum, et 
aqua corpus tangat et cor abluat, quae sunt in eodem loco 
s. Doctoris dicta. Scilicet valere verbum ait, non ut magicus 
quidem sonus, at pro virtute rerum quae ex fide scimus vera 
esse eodemque verbo exprimuntur. Cuius intellectus evidens si- 
gnum est quod ibi denique asserit admirando, tantillum etiam 
puerum, vitae ignarum fideique suo actu exercendae prorsus 
impotentem, illa aqua cui verbum coniunctum est, sanctificari. 
« Hoc verbum fidei tantum valet in Ecclesia Dei, ut per ipsum 
credentem, offerentem, benedicentem, tingentem, etiam tantillum 
mundat infantem, quamvis nondum valentem corde credere ad 
iustitiam, et ore confiteri ad salutem ». Haec Augustinus ib. 

c) Est etiam locus similis s. Ambrosii (de Myst. c. III, 
n. 14) ubi dicitur: « Aqua, sine praedicatione dominicae passionis 
ad nullos usus salutis futura est..... Sicut ergo in fontem Moy- 
ses misit lignum... ita et in hunc fontem sacerdos praedica- 
tionem mittit dominicae crucis, et aqua fit dulcis ad gratiam » 
(ML. 16, 393). — Respondemus multiplici ratione id verum 
esse, quin haereticis cedamus, Etenim sine fide et sine praedi- 
catione Christi nulla erit dispositio ad baptismum, immo neque 
erit minister nec suscipiens. Deinde sufficiens ad sacramentum 
praedicatio habetur per invocationem Trinitatis, sine qua non 
'est forma baptismi. Patet vero id s. Ambrosium intellexisse, 
cum scripserit: 7» Awne fontem sacerdos praedicationem | mittit 
dominicae crucis. Quis autem ad fontem concionem converterit ? 

d) Arguunt tamen ex loco s, Petri, dicentis: « Vos nunc si- 
milis formae salvos facit baptisma: non carnis depositio sordium, 
sed bonae conscientiae interrogatio in Deum » (1 Pt. 3, 21). 
Graece autem pro zm/errogatio est £&megóvnua s/zPulatio, seu 
pactum, vel promissio, qua quis se obligat, non autem est con- 
secratio ulla. — Respondeo s. Petrum lic primum baptismo 
tribuere virtutem salvandi; deinde autem, fere ut effectum sa- 
cramenti ponere, nequaquam corporis lotionem, at conscientiae 
bonae initum foedus cum Deo. 

€) Christus praecepit tamen Apostolis ut omnes gentes 

docerent ac baptizarent: ergo per baptismum ipsum doctrina 
traditur. — Male supponunt duo illa ad unum prorsus esse re- 
ducenda. 

f) Arguunt iterum: Sacramenta sunt signa, quae in cogni- 
tionem rei sacrae debent adducere suscipientem : necessario igitur 
excitant fidem. — Respondeo hoc potuisse veritatem habere si 
semper sacramenti susceptio adultum omnia rite perpendentem 
exigerent: per hoc tamen minime tolleretur ipsa vis sacramenti 
praeter actus subiecti addens gratiam. At simpliciter nec verum 
est; quia suscipit fortasse infans. Porro sacramenta signa sunt 
quae possunt utique aliud aliquid in mentem adducere; non 
autem adducunt actu necessario. 


2) JMotus bonus et obex. 


30. — Notissimum vero est in adulto multos actus requiri 
ut sacramentum ei rite conferatur; supponitur fides, et pecca- 
torum saltem attritio. Quae ipse Scotus fuso calamo exponit 
(in IV Sent. Dist. XIV q. IV et alibi). Quamobrem iniuria 
protestantes catholicis et nominatim Scoto succensent, ac si di- 
ceremus sine ullo motu animi se ad Deum vertentis, solius sa- 
cramenti ope, adultos quoque gratiam et peccatorum veniam 
obtinere. 

Nunquam immo peccatum actuale sine contrario actu vo- 
luntatis dimissum fuit; nec dimittitur in baptismo, nec multo 
minus in poenitentia, ubi pars sacramenti poenitentis actibus 
constituitur. Quapropter si quis peccavit, neque attritione cul- 
pam retractavit, ipsum peccatum, etsi ille oblitus fuerit, est obex 
sacramenti effectum  impediens, Censetur enim voluntas quae 
peccato gravi finem posuit suum in bono apparente, quamdiu 
illi bono actu opposito non renunciat, eidem adhaerere. Sic ergo 
dispositus nullo sacramento iustificabitur: obicem enim ponit, 
qui est voluntas effectui sacramenti contraria. Quod a fortiori 
verum est, si qui recipit sacramentum suae culpae recordatur 
neque eam retractat, vel si de peccato committendo propositum 
habet, sui plene conscius. 

31. — Quid vero si, vel memor vel oblitus, peccatum 
negat attritione: ea iiempe voluntate quae gravi noxae contraria 
est, etsi non satis ad obtinendam suo actu veniam et gratiam? 
Attritio erat apud veteres quicumque dolor non per se sufficiens 


ad iustificationem: fortasse ex Dei amore conceptus, sed non 


ita efficax (cuius tamen defectus homo conscius non est) ut esse 
deberet contra peccatum, cui secreto quis adhuc adhaeret. Eo 
pacto, non manifeste repugnat attritionem inefficacem, quae ta- 
men sufficere existimatur, esse partem poenitentiae, quae ideo 
informis manebit, sed valida in ratione sacramenti. Sic vero 
attritus nondum poterit gratiam recipere. Si igitur prius attritus 
in sacramento contritus, veterum sententia, fieri posse asseritur 
(seu mortuorum seu vivorum sit sacramentum, hic non refert), 
eatenus fiet quatenus gratia sacramenti actus eliciantur ab anima, 
quibus peccatum expellitur. Videtur id innuere s. "iege 
charistia dum agit, ac dicit: Forte enim primo non fuit qui 
recipit sufficienter contritus; sed devote et reverenter accedens 
consequetur per hocsacramentum gratiam charitatis, quae con- 
tritionem perficiet et remissionem peccati (qd. LXXIX, art, II. 
Nostris vero temporibus, post Tridentinum scilicet, attritio di- 
citur dolor, efficax quoque, at e motivo conceptus primario cha- 
ritatis actui, quo Deum in se diligimus, inferiori. Vere igitur 
voluntas a peccato recedit. Maculam tamen retinet, eo quod 


actus ille inferior non gratiae Deique dilectioni infundendae par: 


est. Potest dici peccatum odisse, cuius tamen servat reatum, 
quia causa peccato expellendo seu delendae maculae sufficiens 
non intercessit. Atqui eiusmodi causa in sacramento habetur. 
Ouamobrem si vere attrito sacramentum conferatur, vim illud 
exserit suam et gratiam producit. Non enim sola macula pec- 
cati, quae certe baptismo vel poenitentia deleretur, eam virtu- 
tem impedit. Unum est discrimen, quod si de sacramento mor- 
tuorum agitur, peccati praeteriti et solius attritionis conscientia 
effectum sacramenti non tollit, ideoque obex non est; si agitur 
de aliis sacramentis, ea conscientia peccatum includit, quia non 
licet contra; propriam et plenam significationem sacramentorum, 
quae primam gratiam supponunt, ad 1lla accedere. Haec est 


era pcs 

doctrina fere omnibus iam recepta, quam clarissime s. Th. ex- 
ponit ubi agit de extrema unctione (supplem. q. XXX, art. I), 
atque iterum de eucharistia et confirmatione enunciat. — Una 
est Lugonis non spernenda obiectio, sacramenta gratiam con- 
ferre quam significant; sacramenta autem, quae vivorum dici- 
mus, secundam significare gratiam, minime primam; primam 
ergo non conferre, sed sine effectu manere in eo qui non iu- 
stus, etsi non peccati memor, accedit. Hoc de argumento dici- 
mus, intrinsece illud esse probabile, et potuisse rem constitui 
prout idem concludit. Quum tamen opposita conclusio in Ec- 
clesia praevaluerit, aliter sentiendum est. Neque illa obiectio 
necessitatem habet: respondemus enim differentias primae et 
secundae gratiae esse accidentales, ac proinde valere pro con- 
venienti modo recipiendi diversa sacramenta, non autem ad 
decernendum de ipsorum validitate, ac de intrinseca vi, qua 
simpliciter gratiam producunt. 

32. — De his vide th. V etcorollaria apud Emum Billot. 
A quo etiam accipe doctrinam de reviviscentia sacramentorum 
ficte receptorum. Quae reviviscentia ex communi Doctorum sen- 
tentia certissime est admittenda; explicatio vero, quae fundatur 
in titulo ex sacramento valide accepto remanente, vel in ea 
dispositione quam rem et sacramentum veteres appellabant, et 
omnino est rationi theologicae conformis et Doctorum auctori- 
tati innititur. S. Augustinus enim et s. Th. fructum baptismi 
in eo qui primo fictus fuit, deinde fictionem emendavit, ex cha- 
ractere repetunt. Et nullus dixerit fructum serius obtineri e Cor- 
pore Christi non ut oportuit accepto, quia, consumptis speciebus, 
nihil sacramenti superest; et facile in reliquis invenire est dispo- 
sitionem aliquam seu conditionem peculiarem in qua subiectum 
manet, quaeque notam propriam uniuscuisque sacramenti mani- 
festo praebet. In eucharistia vero ipsum Corpus Christi, quod 
contentum ;sub speciebus et verbis formae designatum est, res 
et sacramentum dictum fuit. Respondet denique res et sacra- 


mentum gratiae illi cuiusque sacramenti propriae, de qua s. Th. 
Iosge I2XIT, -art.;ll. 

9 ) Je Sacramentorum  causalzttate. 
QUARTA T334). 


A) Sacramenta causant gratiam. 


33. — Primo s. Doctor quaerit utrum sacramenta sint 
causa gratiae, et certe affirmat, et evidentem distinctionem po- 
nit causam inter principalem et instrumentalem ; et excludit im- 
proprium modum causalitatis quem inducebant alii, allato exem- 
plo de denario plumbeo vel de sigillo regio, quibus aliquis ma- 
gnum aliquid sibi dandum fpraetenderet. Schedula enim vel 
quodcumque regium documentum, pecuniae puta exigendae, si- 
gnum esset, non causa, — Deinde, soluto dubio de peculiari 
ratione gratiae sacramentalis, quaerit utrum sacramenta conti- 
neant gratiam: cul rursus quaestioni affirmative respondet, hoc 
pacto quod «eozizere idem sit ac vim quamdam habere, et si 
ad vas analogice refertur, idem sit ac esse instrumentum ad 
producendum effectum, sicuti gladius vocatur vas interfectionis 
apud Ezechielem ( 9, 1), ac si occisio e gladio exiret, tam- 
quam aqua e vase. Loquutionem vero hanc sacravit Tridentinum, 
anathema comminans neganti sacramenta continere gratiam quam 
significant (sess. VII, can. 6; D. 849). — Tertio quaerit s. Th. 
utrum in sacramentis sit aliqua virtus causativa gratiae illius quae 
per ipsa obtinetur. Haec autem dubitatio vana potest videri, post 
assertam ipsam causalitatem: qua proportione nimirum causa 
aliqua est, eadem virtutem habet. Ponit tamen s. Doctor di- 
stinctum articulum, quo occasionem sibi paret solvendi obiectio- 
nes praecipuas circa propositam doctrinam. 

34. — Atqui de hac ipsa doctrina dubitatio movetur, Etsi 
enim omnes, praesertim post Tridentinum, ubi dicitur bapti- 
smus causa instrumentalis iustificationis (sess. VI, cap. VII; 
D. 799), in eamdem loquendi rationem conveniunt, et abnegant 
opinionem quae sacramenta dicit signa quibus virtus divina as- 
sistit, producendo scilicet gratiam dum sacramentum conficitur ; 
cum ad causalitatis modum explicandum devenitur, auctores 

diversi abeunt, ac deinde Aquinatem ad se trahere quisque co- 
natur. Multi enim contendunt in ordine dumtaxat intentionali, 
qui actibus animae et iis quae formaliter ab his pendet, conti- 
netur, totam virtutem et causae vim pro sacramentis esse po- 
nendam; videtur aliis non sine virtute entitativa ritui sacramen- 
tali ut instrumento divinitus addita, doctrinae Sanctorum, verae 
excellentiae rituum nostrorum prae antiquis, veraeque efficaciae 
a Passione Christi in sacramenta deductae, fieri satis. 
Doctrinae fidei, qua constat per sacramenta vere homines 
gratiam accipere, eaque ad hanc obtinendam esse per se ne- 
cessaria, sententia docente ipsa sacramenta conditionis habere 
rationem, sine qua non est sanctificatio, et qua posita ex ope- 
ratione Dei infallibiliter operantis, nisi sit obex, gratia infun- 
ditur, satis fieri; autumant omnes fere theologi. Adhuc enim 
possunt dici instrumenta, vel lato sensu causae instrumentales ; 
prouti conditio est causa per accidens, et haec media a divina 
Providentia, a Christo Domino statuta sunt, quibus homines ad 
salutem accedant et gratiam recipiant. Non servatur certe vis 
verborum plenissime; quod si contingeret, jam non esset ratio 
ulterius quidquam quaerendi. Servatur tamen satis, ut quod 
omnino revelatum est in tuto ponatur et contra haereticos ve- 
ritas catholica propugnetur (Cf. Bellarm, de Sacram. 1.II, c. I). 
35. — Excellentiae rituum nostrorum prae ritibus V. T. 
non:clare video tolli quod necessarium est, dum sacramenta 
nova infallibiles, modo obex absit, cozdzfiones asseruntur, qui- 
bus positis Deus gratiam conferat. Parvum scilicet discrimen 
intercederet, si in utrisque gratia ritum sequeretur, praeter id 
quod actibus suscipientis respondet, etsi in V. T. non illo ritu 
Deus tamquam instrumento usus esset, in N. T. uteretur. Di- 
scrimen videretur fere metaphysicum et scholasticum ; fideli po- 
pulo et cordato theologo vel nullum, vel exiguum. Excepta 
circumcisione, quae valuit maxime pro parvulis, ut remedium 
legis naturae contra peccatum originale, per seipsam vero tan- 
tum aggregabat pueros et viros populo hebraeo a gentibus se- 
gregato; cetera V. T. sacramenta legalem tantum iustitiam con- 
ferebant; excitabant animos tamen ad actus fidei et alios, qui- 

bus propter merita futuri Salvatoris remissionem peccatorum 
vel gratiae augmentum credentes assequebantur. Contra, praeter 
id quod actibus debetur, confecto sacramento, prout est a Chri- 
sto institutum, in N. T. gratia infunditur. Hoc est inter utrius- 
que Legis sacramenta reale prorsus longeque praecipuum in- 
tervallum, Ex virtute autem instrumentali aliud utique discri- 
men accipiemus, ex diversa conditione derivatum ; at non prae- 
cipuum et essentiale, neque eiusmodi ex quo detur nobis in- 
victum argumentum. ij 

36. — Tamen ex communi Doctorum et recentiorum Con- 
ciliorum loquutione sacramenta nostra causae gratiae asserun- 
tur. Igitur ad veritatem penitus assequendam, non quod est 
facilius ad sustinendum unice assumamus, non ibi sistendum 
putabimus quo adversarios cogere vel obluctantes licebit. Ne- 
que enim diiudicandae doctrinae haec recta norma est, prae- 
sertim cum de divinis mysteriis operibusque supernaturalibus 
agitur. Commodum fortasse illud erit, ut minimum contra ne- 
gantes vindicandum, cunctorumque fidei imponendum; nequa- 
quam vero est eligendum, tamquam in eo sit operationum di- 
vinarum, quibus aliquid mysterii subest semper, verior decla- 
ratio. Nec iuvat in veritati quaerenda prae oculis habere ne- 
gantem haereticum; quippe non integram doctrinam is ferre 
valet, et male, eius causa, mirabilia Dei minueremus. Contra 
adversarios, minimum quod est necessarium asserimus; ulterius 
deinde in divinae veritatis contemplatione progredimur. 

Porro in explicanda sacramentorum causalitate, multis vi- 
detur virtus et actio, quae externae caeremoniae additur ut 
elevatio instrumentalis, solo ordine intentionali prorsus conti- 
neri; alii contendunt aliquid ordinis entitativi esse admitten- 
dum, ita ut reali aliqua motione, quae instrumenti propria est, 
signum sacramentale elevetur ad producendum effectum, cuius 
ex natura sua non est nisi signum. 

B — Variae sententiae 
circa modum quo sacramenta gratiam causant. 


a) Causalitas moralis. 


37. — Lugo et Franzelin in eo ponunt causalitatem, quod 
actio sacramentalis ponitur a Christi personam agente. Porro re- 
verentia Christo debita facit ut non patiatur Deus manere inane 
verbum quod a Christo ipso, vel ab alio in nomine ipsius, sive 
ex ipsius institutione, profertur. Sicut enim verbum regis, in 
iis quae rex potest, puta in conferenda potestate ducis, vel in 
obligatione imponenda, effectivum est eius quod dicit; itemque 
si legatus regius loquitur; a pari, quae in sacramentis profe- 
runtur eadem potestatem sortiuntur, quam haberent, si imme- 
diate a Christo procederent; in nomine enim Christi sacramen- 
tales ritus exercentur. 

Ns 

38. — Haec doctrina multis probatur, quia facilis et quia 
sufficiens. Facilem esse concedimus ; sed iam monuimus (36) faci- 
litatem non esse veritatis argumentum. Quod etiam sufficiens sit 
in ordine ad fidem servandam, concedimus; quod autem, insti- 
tuta analysi verae causae instrumentalis, cui aliqua efficientia 
sane competit, et quam de sacramentis doctores omnes et Con- 
cilium Tridentinum praedicant, illa declaratio integram doctri- 
nam in tuto ponat, non putamus, 

Esto enim lata aliqua ratione, instrumentum Dei signum 
quodlibet infusioni gratiae coniunctum dici possit, prouti nempe 
hoc medio divina Providentia utitur ad actum religionis deter- 
minandum et hoc signo ad conferendam iustitiam ; similiter etiam 
Christus Dfius hac via nobis in mentem revocet a Se in ho- 
mines salutem derivari, neque sine his caeremoniis ab eodem 
institutis remissionem peccatorum concedi, quam, hac tantum 
conditione posita, obtinemus. At pressius rem perpendendo, 
veri nominis causalitatem et proprie dicti instrumenti rationem 
secundum expositam declarationem, nequaquam invenimus, E- 
tenim non nisi de causalitate effectiva sermo hic esse potest. 

Nam actio sacramentalis non est certe forma sanctitatis in su- 
biecto, neque est finis, neque habet quidquam meriti. Si me- 
ritum quaeritur, illud non est nisi in Christo; sed meritum il- 
lius, eodem pacto se extendens ad saecula anteriora et poste- 
riora, rationem habet causae finalis, cwzus gratia a&Equwid ft. 
Si vero spectaretur meritum ut dignum faciens subiectum, cui 
merces vel praemium tribuatur, reduceretur ad dsposzonem, 
quae pertinet ad causa» materialem ; et hoc, respectu Christi, 
locum non habet; nec certe sacramento nunc confecto Christus 
meretur. Praeterea nullo modo sacramentum ponit meritum in 
subiecto. Efficientia tamen aliqua respectu recipientis gratiam 
in ipso sacramento agnoscenda vel invenienda est. Atqui nulla 
assignatur per hoc tantum quod ponitur confectio sacramenti 
esse actio Christi postulans sanctitatem in homine. Erit forte 
ratio cur Deus hominem sanctificet, non erit sanctificans ho- 
minem. — Nec potest comparari regis imperio: imperium enim 
hominem movet ad agendum, Hic autem, qui producit absolute 
gratiam,"Deus ipse est. Atqui non illi imperium proponitur. — 
Denique si utcumque dicatur sacramento flecti Deus ad gra- 
tiam conferendam, praeterquamquod male sacramentum depre- 
cationi fit simile, non Deus per sacramentum, sed fere sacra- 
mentum per Deum induceret sanctificationem; quod omnino 
absonum est. 

Alio modo: Actio instrumentalis, et immediate aliquid in 
subiecto patiente producere debet, et causam principalem inter 
ac terminum ultimum media cedere debet. Atqui, secundum da- 
tam explicationem, nec sacramentum quidquam producit imme- 
diate in homine, nec medium cadit Deum inter et hominem. 
Ergo in data explicatione nullo modo veri nominis causalitas, 
vel ratio Instrumenti, in sacramento salvatur. 


b) Doctrina Emi Pilot. 


39. — Ad hos defectus vitandos, nec tamen ordinem in- 
tentionalem excedendum, Emus Billot alia protulit, docte prorsus 
et ingeniose. 

Primo in sacramentis considerat effectum immediatum, in- 
dissociabiliter sacramentum valide confectum consequentem ; quem 
rem et sacramentum. veteres nuncuparunt; eumque, cum s. Th. 
Sententiarum commentarium praesertim scribente, titulum ad 
gratiam, asserit. In aliquibus sacramentis effectus ille immediatus 
characteris nomen habet. Verum Erfus Billot hunc non spectat 
ut qualitatem entitative animae impressam, sed potius (ut ni- 
mirum maneat in ordine intentionali, qui actibus intellectus et 
voluntatis, seu cognoscitivis et appetitivis, constituitur) eundem 
accipit tantum ut deputationem ad aliquod sacrum munus in 
Ecclesia exercendum, Esto hanc deputationem aliqua erititas spi- 
ritualis sequatur: non haec entitas, sed illa deputatio, ut sacra- 
menti immediatus effectus spectatur. In ceteris vero sacramentis, 
ut diximus, quidquam simile assignare non est difficile. In ma- 
trimonio est vinculum coniugale; in poenitentia est constitutio 
peccatoris in conditione ijudicialiter absoluti, quantum pertinet 
ad potestatem clavium; in extrema unctione est veluti commen- 
datio qua Ecclesia Mater transmittit divinae misericordiae fide- 
lem iam transiturum a4 societatem alterius vitae; in Eucharistia 
difficilius assignatur, sed potest esse signatio panis, ut in Corpus 
Christi debeat converti. Etsi igitur non semper re, ratione id 
constitui posse, satis patet. Iamvero respectu huius immediati 
et necessarii effectus causalitas sacramenti exterioris spectari de- 
bet; quae ad gratiam deinde refertur, ut ad praecipue intentum. 
Gratia scilicet effectum illum primum necessario sequitur, sicut 
anima humana sufficientem dispositionem organicam, etsi non 
viribus naturae exsurgat. 

Secundo advertit Emus Billot, non quidem entitativa, sive 
ut dicitur physica, realitate constitui, sed vere ad realem ordi- 
nem entis, et nequaquam ad puras mentis fictiones, pertinere, 
totum illum ordinem moralem, quo homines constituuntur in 
dignitate, in officio, in consecratione quacumque; item non esse 
fictam, auctoritatem qua quis pollet; obligationem, qua quis 
tenetur, ac demum vim seu virtutem imperii, missionis, deputa- 
tionis, et cetera si qua sunt eiusmodi, quae efficaciam habent 


in hominum societate vel civili vel religiosa. Proinde quae verba, 

quae syngraphae, qui actus dignitates illas vel officia conferunt, 
procul dubio realem habent virtutem et veram exercent causa- 
litatem. Est autem causalifas ordinis zntentionalis, sicut effectus 
qui resultat. Immo, neque in ordine ad hunc effectum, neque in 
iis causis diversae rationis virtus concipi potest. Claret hoc ex 
parte effectus, qui in ordine aliquo morali alicuius ad homines alios 
vel ad operationem consistit, Claret etiam ex parte causae, quae 
cum sit per*se aliquod signum, non potest extra totum genus 
signi transferri. Sed quum sint per se signa mere speculativa, 
ex potestate ea ponentis vel adhibentis, vel forte instituentis, ad 
hoc evehuntur ut sint signa practica, neque amplius illa officia 
vel quodcumque simile menti obiiciet tantum, sed etiam re ve- 
rum esse, efficiet. 

Tertio ostendit id in sacramentis compleri omnino, respectu 
peculiaris ordinationis ad gratiam quam unumquodque imme- 
diate et necessario ponit in subiecto cui applicatur. Ut enim 
signa sunt, gratiam mediante illa ordinatione significant; ut sunt 
ex institutione signa practica, efficaciam habent, eamque realem 
ordinationem reipsa efficiunt; ut haec ordinatio postulat gratiam, 
hanc ipsam gratiam sacramenta et significant primo, et secundo 
vere producunt, quatenus ponunt titulum, quo gratia necessario 
poscitur; sicut producit formam illud agens quod inducit in 
subiectum dispositionem quae est necessitas ad formam. 

Quarto ait non amplius quam hoc requiri posse, sive ex 
parte sacramenti, cui causalitas, utique instrumentalis, seu de- 
pendens a Deo sancüficatore et a Christo institutore, tribuitur; 
sive ex parte gratiae, quae ultimo obtinetur. /Vo» ex farte sa- 
cramenti: Ut enim diximus, quantumcumque signum elevetur, 
non extra totum ordinem signi ferri potest. Porro ex se actio 
sacramentalis signum est. Proinde non nisi significando influere 
potest. Significare autem potest, ex virtute extrinsecus addita, 
practice et non speculative tantum; et sic vere ponere in su- 
biecto deputationem, consecrationem, simile quid significationi 
respondens. Quod praeterea adderemus, signum faceret causam 
materialiter tantum, contra id quod de sacramentis ipsis Aqui- 
nas ait, quae scilicet significando causant. Ex paríe vero gra- 


ST. ALBERT'S COLLEGE LIBRARY 


ANIMADVERSIONES 33 


&ae: repugnat hanc attingi ulla creata virtute; non enim secus 
ac ipsa creatio infinitatem causae requirit; quae infinitas nulli 
creaturae neque ut instrumento communicari potest, Ideo S. Th. 
tam operose medium illud quod rem et sacramentum vocat, i n- 
ducit, illudque, non gratiam, sacramenti ipsius immediatum ef- 
fectum asserit, Quamobrem sacramenta in gratiam influere in- 
tentionaliter dispositive dicenda sunt. 

Quinto idem probat et firmat Emus Auctor ex eo quod 
hac tantum via sub eadem specie sacramenta N. L. poni queunt, 
ipsisque perpetua veritas significationis eademque causalitatis 
ratio tribui potest. Secus nimirum aliter prorsus baptismus, aliter 
poenitentia, erunt sacramenta; diversoque prorsus modo sacra- 
mentum informe ac formatum virtutem exserent suam. Denique 
salebrosae difficultates, quas contra entitativam virtutem sacra- 
mentis assertam valide urgere quisque potest, quasque Emus 
urget validissime, sua doctrina omnes vitantur. 


:E 


xo 


40. — Quid ad haec dicemus? Reverenter ac sincerissime 
scripsimus esse de hac re Eri Billot dissertationem doctum opus 
et ingeniosum. Neque ullus ostenderit esse absurdum, neque 
etiam certe opponi doctrinae necessario tenendae ac propugnan- 
dae de sacramentorum efficacia. Quam efficaciam in tuto ponit 
designatio et consecratio quaedam subiecti per sacrum ritum ipsi 
applicatum: vere enim signum, per se speculativum tantum et 
inefficax, ex divina institutione acquirit ut practicum evadat, et 
constituat hominem recipientem in ea conditione quae gratiam 
exigit: haec denique exigentia facit ut eius consecrationis causa, 
ipsius gratiae cum illa necessario connexae etiam causa dici 
possit. — Verum si quis interroget utrum tota haec doctrina e 
sententia Angelici Doctoris proferatur, et utrum satis respon- 
deat dictis Sanctorum, sacramentorum virtutem asserentium, et 
utrum certis argumentis probetur vera, non possumus quin du- 
bitandi plures rationes opponamus. 

c) Doctrina S. Thomae. 


41. — Imprimis meditandum est quod Scripturae docent 
et quod Patres ostenderunt se intellexisse, nullo modo iustifica- 
tionem esse effectum qui sacramenti celebrationem concomitatur, 
sola scilicet divina virtute in animam operante, sed omnino ab 
ipso sacramento, vel saltem per ipsum a principali agente pro- 
cedere. Quod optime declarat Franzelin (th. VI, pag. 59). Sane, 
ait, in sacris literis non modo collatio Spiritus Sancti et col- 
latio salutis exhibetur consequens ex applicato signo sensibili: 
qui credideril et baptizatus fuerit salvus erit (Mc. XVI, 16); vel: 
imponebant man"s super illos, et accipiebant Sp. S. (Act. VIII, 17); 
sed etiam explicite relatio sacramenti ut causae ad gratiam ut eius 
effectum, declaratur. Baptismo dicuntur a4é/uZ feccaía, et cre- 
dentes ac poenitentes £apüizantur in remissionem peccatorum. 
Poenitentia praecedit et supponitur ut dispositio; baptismus 
vero refertur ut causa immediata in remissionem; non autem, 
sicut baptismus Ioannis, est solum baptismus poenitentiae, h. 
e. signum significans et excitans. Etiam dicimur »vegenerari, 
renasci, ex Sp. S.; ubi particula ex certe designat Sp. S. ut 
causam regenerationis; eadem vero refertur simul ad aquam; 
haec etiam igitur causa esse debet, utique dependens et instru- 
mentalis. Pari modo dicitur dari Sp. S. fer impositionem ma-. 
nuum Apostolorum. Denique ipse baptismus vocatur /avacrum 
regenerationis, lavacrum aquae in verbo vilae; ac dicitur Christus 
dilexisse Ecclesiam, et se pro ea tradidisse, ut illam sanctifi- 
caret, mundans lavacro aquae in verbo vitae (Eph. V, 26). 

Eficacia per has loquutiones asserta unanimiter a Patribus 
intellecta fuif. Praecipua capita haec sunt: Sp. S., seu virtus 
divina, elementis aquae, olei etc., verbo consecrante, illabitur, 
et ita vis supernaturalis inest sacramentis. « Omnes aquae de 
pristina originis praerogativa sacramentum sanctificationis con- 
sequuntur invocato Deo, Supervenit statim Spiritus de coelis, 
et aquis super est, sanctificans eas de semetipso, et ita sancti- 
ficatae vim sanctificandi combibunt ». Ita Tertullianus (de Bapt. 

c. IV. ML. 1, 1204). Cyr. Hier. vero « Vide ne illud unguen- 
tum (confirmationis) vulgare esse suspiceris. Nam sicut panis 
Eucharistiae post invocationem Sp. Sti non amplius est panis 
communis, sed corpus Christi sic et hoc sacrum unguentum, 
post invocationem, non amplius simplex, aut, si dicere mavis, 


commune est; sed est Christi et Sp. S. donarium, quod prae- 


sentia divinitatis eius fit efficax » (Catech. XXI. MG. 33, 1090, s.) 
Comparatur fons baptismalis utero materno ; et sicut hic embryo 
fingitur, ita ibi christianus; nisi quod interest temporis. Ita S. 
Io. Chrysostomus , immo sublimius S. Leo M. ait: « Dedit aquae, 
quod dedit Matri; virtus enim Altissimi et obumbratio Sp. S., 
quae fecit ut Maria pareret Salvatorem, eadem facit ut rege- 
neret unda credentem » (De nativ. Dfii, serm. IV. ML. 54, 211). 
Ita Cyprianus vocat wzdam genztalem, et Tertullianus scripsit: 
« Nos enim pisciculi in aqua nascimur » (De bapt. c. 1. ML. 
1, 1198). — His affine est, quod vim aquae ad regenerandas 
animas comparant Patres cum fecunditate primitus indita aquis 
per Spiritum (Gen. I, 20). Quae comparatio apud Syros prae- 
sertim admodum urgetur. Et quemadmodum notat Auctor in- 
certus a Bellarmino citatus: « Ut ad nutum praecipientis Dfii 
repente ex nihilo substiterunt excelsa coelorum; ita parem po- 
tentiam in spiritualibus sacramentis. verbis praebet virtus et 
rei servit effectus ». — Haec e Franzelin compendio accepi- 
mus; plura testimonia leges apud Bellarminum et apud Eum 
Billot. 

42. — Haec igitur est doctrina Ecclesiae, ex qua constat 


sacramentis veri nominis causalitatem sive effeientiam esse tri- 


buendam. Quod si ratio conditionis vel causae per accidens, cui 
nempe ex lege divina infallibiliter sociatur effectus, in quem ta- 
men non ipsum sacramentum immediate et mysteriosa ulla vir- 
tute influere ponitur, doctrinam fidei, gratiam reipsa eo pacto 
obtineri praecipue asserentem, salvat, et omni eximitur censura 
theologica, non tamen integrae veritati et sententiae S. Thomae 
satis facere videtur. 

Haec videlicet Patrum admiratio et necessitas mysterium 
admittendi videtur maxime S, Thomam movisse ad respuendam 

faciliorem explicationem etsi auctoritate S, Bernardi munitam. 
Moralem enim, vel intentionalem aliquam virtutem in signo ex 
divina institutione infallibiliter cum re signata connexo, facile 
nimis invenimus. Suo modo etiam denarium plumbeüm, vel fo- 
lium edicens deberi mihi quamlibet pecuniae vim, continet ac 
defert regium mandatum ; latorem designat ut subiectum confe- 
rendi beneficii; non minus quam si nota esset eidem  inusta; 
infallibiliter efficit, quantum patitur humana institutio, ut illi 
pecunia erogetur. Quid quaeso desideratur ut sit illud signum 
omnino efficax; et. a simplici significatione, quam fortasse ex se 
praeferret, si nimirum scriptum est, ad habendam suo modo 
efficacem virtutem, per imperium regis, evectum dicatur? Quid 
non in illo verae causalitatis in ordine intentionali invenire 
licet ? 

43. — Obsistit tamen S. Th., et id sufficere perpetuo ne- 
gat. « Nam denarius plumbeus non est nisi quoddam szgnwm 
regiae ordinationis de hoc quod pecunia recipiatur ab isto. Et 
secundum hoc sacramenta novae legis nihil plus essent quam 
signa gratiae; quum tamen ex multis Sanctorum auctoritatibus 
habeatur quod non solum szgmz/icamt, sed causant gratiam » 
(art. D. Ergo aliquid magis immediate attingens ipsam gratiam 
in sacramento agnosci debet: nec titulus extrinsecus nec ius da- 
tum subiecto. ut gratiam recipiat (quae profecto in ferente de- 
narium plumbeum respectu pecuniae, supposita regia ordina- 
tione, inveniuntur), sufficere queunt. Sicut proinde qui dena- 
rium illud alicui daret quo pecuniam exigeret, certe signum 
praeberet pecuniae conferendae, et titulum et ius conferret, non 
autem a S. Th. vera causa cur pecunia re detur illi existima- 
tur; ita ille negat sacramentum vere esse causam gratiae, si 
huius infusionem non in se attingit. Esset autem denarium illud 
plusquam signum, si aliqua physica vi, puta magnetica, etsi 
pendente a causa superiori, aliquid influeret in pecuniam at- 
trahendam repetentem versus. Similiter et causa erit sacramen- 
tum, si mysteriosa aliqua vi gratiae infusioni cooperari potest. 

Non aliter enim locum et rationem habet tota doctrina de 
causa instrumentali, quam in hac disputatione perpetuo proponit 

Angelicus. Nimis enim patet difficultatem spectare ad ipsius gra- 
tiae infusionem, nequaquam ad solam subiecti designationem, 
pro qua et denarium plumbeum omnino sufficeret in suo ordine, 
et, posita Christi institutione, nihil haberet mysterii in sacra- 
mento; immo simplex designatio vel deputatio ita respondet 
ipsius signi rationi ac formali naturae, ut vix ron ad hoc natu- 
ralis causa esset dicendum, 

Multo minus intelligeretur cur, si hoc tantum S. Th. asserere 
voluisset, operosam inquisitionem  instituisset deinde (art. IV) 
utrum aliqua virtus in gratiam efficax insit sacramentis, Quis 
enim non videat nihil intrinsece ponendum fore in signo desi- 
gnante subiectum cul applicatum fuerit, et nihil in hoc esse 
mysterii? Atqui rem esse abditam ex toto articulo apparet, et 
solvendas esse subtiles obiectiones, quae alioquin ad lusum ver- 
borum reducerentur. 

44. — Tota scilicet virtus ex institutione addita non esset 
aliud quam relatio quaedam. Non enim aliud pendet ab intel- 
lectu et voluntate in ordine intentionali; et patet efficaciam de- 
signationis ex mandato Christi vel institutione dependentem, 
quodam multiplici ordine signi adhibiti ad institutorem, et ad 
subiectum cui applicatur, et ad effectum obtinendum, omnino 
contineri, Non ergo egredimur e genere relationis. Frustra ergo 
quaeritur de virtute corporea vel incorporea, permanente vcl 
fluente, radicaliter collata elementis in ipsa institutione, actua- 
liter in sacramenti actuali confectione. Atqui explicite relatio- 
nem excludit S. Th., qui in Commentario Sententiarum (IV D. 
I, q. I, art. IV, sol. III) ait: « Sustinentes primam. opinionem 
(verbis S. Bernardi expressam) dicunt quod ilia virtus non est 


nisi quzdam ordo ad aliquid. Sed hoc nihil est dictu, quia sem- 


per virtus nominat principium alicuius, praecipue prout sumitur 
hic pro virtute causae. 4d a//guwid autem, sive relatio, non po- 
test esse principium actionis vel terminus; et ideo nullo modo 
ille ordo potest habere nomen virtutis atque rationem. Dicen- 
dum aliter », et prosequitur, communem doctrinam de instru* 
mentali causa exponendo. — Ex quo evidens est argumentum: 
Si in ordine intentionali causalitatem sacramentorum poneret, 

non nisi in relatione aliqua eorum virtutem constitutam agno- 
sceret, Atqui solam relationem explicite negat, Ergo alius ra- 
tionis virtutem et causalitatem affirmat, 

45. — Idem colligimus ex tota doctrina quam habet An- 
gelicus in commentario Sententiarum. Ibi enim non ex se de- 
promit, sed a vulgari sententia opinionem accipit, nullam cau- 
sam finitam, etiam instrumentaliter, infliere posse in ipsam en- 
titatem gratiae, non secus ac in creationem. Sicut enim omni- 
moda improportio nihili ad ens, infinitam potestatem in creante 
postulat; ita naturae improportio ad gratiam, pro huius pio- 
ductione conclusionem similem inducebat; quo etiam spectabat 
loquutio s, Pauli: »ova creatura (Gal. VI, 15). Hanc ne abii- 
ceret receptam opinionem, virtutem sacramentorum immediatam 
ac primam ad id quod rem et sacramentum vulgo appellabatur, 
tamquam ad effectum per se productum, et ad ulteriorem gra- 
tiam ordinatum, S. Th. determinavit. Effectum tamen illum in 
aliqua entitate reali, seu reali qualitate, cuiusmodi est charac- 
ter, et est maxima mutatio eucharistica, pro aliquibus iisque 
praecipuis sacramentis, ponebat. Illum rursus per se et imme- 
diate et efficienter a sacramentis productum dubio procul pu- 
tavit; neque unquam ad id quoque praevium aliquid, ut depu- 
tationem vel designationem subiecti, cogitavit. Ergo virtutem 
de qua loquitur, ut entitativam seu physicam, universim accepit. 

Porro eamdem virtutem deinceps ad gratiam retulit. Quod 
enim Sententias illustrans multus fuit in secernenda effectione 
ipsius gratiae ab inducta praevia dispositione, id ad effatum 
communi suffragio receptum tribui debet, quo productio gratiae, 
(ad quam non est in anima nisi potentia obedientalis, seu nulla 
dispositio et exigentia naturae, at simplex non repugnantia re- 
spectu divinae omnipotentiae), creationi ex nihilo comparabatur. 
Quamobrem pro utraque quaestione eodem argumento utitur, 
quo creatae actionis cooperationem excludat: requiri scilicet 
infinitam virtutem, quae in creato agente, etiam ut instrumen- 
taliter concurrente, recipi nequit. Atqui in Summa totum hoc 
prorsus omittit. Utique in creationem unice posse Eum cuius 
natura est esse, perpetuo docet; negat vero creaturam ut in- 

strumentum posse adhiberi, eo quod subiectum patiens desit, in 
quod instrumentali actione quidquam induci queat, effectui prin- 
cipali, ut requireretur, praevium ac dispositivum, Contra, hanc 
rationem pro gratia non valere perspicuum est, et explicite notat 
Angelicus in q. de Veritate XXVII art. IV, ubi est obiectio 15* 
« Recreatio animae creationi debet respondere per similitudinem. 
Sed Deus animam creavit nulla creatura mediante. Ergo simi- 
liter recreare debet per gratiam, non mediante sacramento ». 
Respondet vero; « Dicendum quod creatio nihil praesupponit, 
circa quod fieri possit instrumentalis agentis actio; recreatio 
vero praesupponit, et 1deo non est simile ». 

46. — Quod iterum claret ex instituta comparatione cum 
miraculis Christi. Cum enim expositionem diversae causalitatis 
concludit, haec habet: « Dicendum est ergo quod nec sacra- 
mentum nec aliqua creatura potest gratiam dare per modum 
pev se agentis, quia hoc solius virtutis divinae est. Sed sacra- 
menta ad gratiam operantur zzs/rumentaliter, quod sic patet: 
Damascenus (in III 1. de Fide Orth.) dicit quod humana na- 
tura in Christo erat velut quoddam organum Divinitatis, et ideo 
humana natura aliquid communicabat in operatione divinae vir- 
tutis, sicut quod Christus tangendo leprosum mundavit: sic 
enim ipse tactus Christi causabat instrumentaliter salutem ]le- 
prosi. Sicut autem humana natura in Christo communicabat ad 
effectus divinae virtutis instrumentaliter in corporalibus effecti- 
bus, ita in spiritualibus. Unde sanguis Christi pro nobis effu- 
sus habuit vim ablutivam peccatorum. Et sic humanitas Christi 
est instrumentalis causa iustificationis; quae quidem causa no- 
bis applicatur spiritualiter per fidem et corporaliter per sacra- 
menta ». Eamdem comparationem instituit art. XIV Quodlibeti 
XII. Iam age nusquam innuit Angelicus tactum Christi eo tan- 
tum pacto rationem instrumenti habere, quo designat subiec- 
tum in quo deinde unus Deus miraculum operatur. Nihil enim 
vere mirabile in hoc esset; at in illa designatione operatio ha- 
beretur humanitatis propria in qua tota elevatio permanente di- 
gnitate personae constitueretur, quin ulla addita virtute fluente 
et supernaturali opus esset, ut certe postulat S. Thoma. Denique 

designatio illa productionem miraculi omnino praecederet, nec 
media caderet effectum inter ultimum et primam causam Deum; 
ut iterum exigit ratio instrumenti, — Ex his concludimus aliud 
S. Thomam sensisse. Quae nimirum dicit, vel alibi de Sancto- 
rum cooperatione, vel hic de Christi Dfii humano influxu in 
opus Dei miraculosum, cum vel orationem vel nutum vel con- 
tactum et vocis imperium nominat, ipsam naturalem actionem 
naturalis causae respiciunt; non autem virtutem illam fluentem 
et a superno Motore immissam, qua in propriae activitatis exer- 
citatione instrumenta elevantur De ipsa vero elevatione acci- 
pienda sunt quae universim exponit de modo quo agit forma- 
liter instrumentum ; quin de hac ipsa elevatione, aza/og?ce auti- 
que intelligenda, proprias in unoquoque exemplo declarationes 
exquirat; Quamobrem doctrinam de causa instrumentali eadem 
semper ratione tradit, neque specificum aliquid unquam habet, 
At ordinem entitativum, nequaquam intentionalem, perpetuo 
supponit. 


«) De causa. iustrumentali. 


47. — Quaestio igitur huc tandem redit, ut decernatur 
utrum ritus externus, sensibili quadam actione et rebus constans, 
attingat ipsam animam et gratiae entitatem animae infusam, — 
sive ad hanc etiam gratiae productionem ritus sensibilis adhi- 
beatur a Deo tamquam instrumentum, — seu denique actio ipsa 
sacramentalis Deum inter qui gratiam infundit atque animam 
cui infunditur, cadat media; vel contra, iam posito sacramento, 
et inducta per ipsum quacumque in subiectum designatione vel 
deputatione vel consecratione, consequenter ad hanc et ad sa- 
cramentum ipsum, Deus gratiam in subiecto ipso producat. 

48. — Concedimus S. Thomam in comm. Sent. pro se- 
cunda opinione stetisse, eo quod communi effato, productionem 
gratiae creationi aequiparanti, iunior obsistere noluerit; ita tamen 
stetisse, ut ad aliquam entitatem, sive ad realem quemdam or- 
natum qui in subiecto sacramentum sequi dicebatur, et certe ad 
omnino realem characterem inducendum, efficaciam sacramenti 


extenderet. Ast dicimus eum, in posterioribus operibus, ubi ma- 


ANIMADVERSIONES 41 


gistrum agit, deseruisse simul et comparationem gratiae cum 
creatione et restrictionem causalitatis in sacramentis, Quum ni- 
mirum de effectu illo priori quem rem et sacramentum dicimus, 
excepto charactere, qui non omnibus competit, nihil explicite 
habeant Scripturae et Patres; quum aliunde utriusque ordinis 
auctoritates in ipsam animae sanctificationem veram et imme- 
diatam causalitatem sacramentis asserant; noluit Angelicus su- 
pernaturali doctrinae humanam quandam imminutionem commi. 
scere. Utique de causalitate instrumentali dumtaxat quaestio esse 
potest. Sed haec stricte habebitur si priorem sententiam, quam 
modo exposuimus, amplectimur; lato sensu et improprio et vix 
vere servabitur, si amplectimur alteram. V7x enim sanctifica- 
tionis est instrumentum, quo subiectum tantum designatur cui 
Deus gratiam, non amplius iam sacramento usus, per se in- 
fundat. Videndum tantum superest utrum influxus hic imme- 
diatus in gratiam sine absurditate affirmari queat. 

49. — Omne agens agit prout est in actu. Patet ex primis 
rationibus e natura haustis, et ex entis conceptu primum de- 
ductis, formalem rationem qua subiectum aliquod est actionis 
principium quamdam actualitatem esse qua illud ipsum pollet ; 
rursus eadem actio, qua subiectum formaliter constituitur causa 
activa, actualitatis in passo producendae principium est, vel eius- 
dem specificae naturae cum actualitate causae, vel eiusmodi quae 
in hac continetur. Corpus calefacit vel prout formaliter est ca- 
lidum, vel prouti energia pollet, puta electrica vel impetuosi 
motus, ipsi calori saltem aequipollente. Modus autem effectus ex 
dispositione patientis pendebit: quidquid enim recipitur modum 
recipientis, sive illius capacitatem, sequitur. Actus igitur quo 
subiectum in se perficitur, est etiam formalis ratio qua idem ut 
agens constituitur, et est ratio sub qua effectum attingit. Non 
aliter posse rem se habere, patet ex principio causalitatis: secus 
enim quod non est perfectum, ratio perfectionis posset exsistere: 
sic autem esse, quod actus sit formalis ratio agendi, et perpetuo 
experimento deprehenditur, quo videmus pertinere ad ens ut sit 
causa entis, et deducitur ex illimitatione perfectionis propria, quae 


in actu potentialitate non imminuto agnosci debet. 

At ipsam activitatem causae agentis spectare possumus, sive 
iu ordine ad eamdem causam, sive in ordine ad effectum, 


Ij Notio causae instrumentalis deducta 
ex activitate agentis. 


50. — Scilicet virtus activa: a) vel potest inhaerere agenti 
ut eius qualitas proprie ac plene dicta, quae in suo ordine ac- 
cidentali est ens completum, quae per se ponitur in praedica- 
mento, quae habet esse permanens, sive fluat ex principiis su- 
biecti, ut vires propriae elementorum, sive extrinsecus adveniat, 
sed in subiecto vera sit qualitas, ut sunt physicae energiae ca- 
loris et electricitatis, aliaeque eiusmodi, quibus corpus ad agen- 
dum et movendum pollet, quamdiu ex mutua corporum actione 
et pássione non eas amittit; vel — 4) potest virtus quaedam 
activa esse in aliquo subiecto sub actuali tantum dependentia a 
superiore causa, a qua subiectum ipsum patitur et mutatur, sicut 
motus artificiosus est in corpore, sicut lux in speculo. Eatenus 
enim corpus iners multoque magis intellectu destitutum, varia 
ratione, eaque artis ordinem servante, movetur, quatenus sub 
impulsu ac directione permanet artificis moventis; eoque habet 
speculum ut radios lucis mittat, quo radios actu accipit a cor- 
pore per se lucente. Si vero metallum idem ex calore a sole 
accepto candescens fieret, iam ex se lucesceret, et non amplius 
ut actu transmittens actionem solis lucentis. Nil facit quod calor 
eo pacto acquisitus, quem vis emittendi radios consequitur, cito 
evanesceret, foretque nimirum similis potius fasszomz quam fa- 
bili qualitati in tertia specie qualitatis; esset tamen qualitas 
subiectum informans. Contra id quo speculum habet ut actu 
mittat radios (non quo possit ex levitate superficiei, sed quo 
actu mittat) non est qualitas speculi ipsius, sed quoddam pati 
et recipere, vel moveri sub actuali influxu solis vel corporis lu- 
centis, « Agens principale agit secundum exigentiam suae formae, 
et ideo virtus activa in ipso est aliqua forma vel qualitas ha- 
bens completum esse in natura. Instrumentum autem agit z/ 
motum ab alio; et ideo competit sibi virtus proportionata motui: 
motus autem non est ens completum sed est via in ens, quasi 

medium quid inter potentiam puram et actum purum » (In IV 
Dic qocl*art. 1V). 

Porro dicimus agezs principale, ilud quod per propriam 
virtutem producit effectum, seu per qualitatem (in creaturis enim, 
immediate activa numquam substantia est, sed qualitas) ipsi sub- 
iecto quod agit omnino inhaerentem. Quod contra producit vel 
agit per virtutem in se actu derivatam ab alio, neque in ipso 
qualitatis modum acquirentem, sed in fluxu positam et in motu 
qui a superiore movente producitur, ita ut ipsius moventis virtus 
et actio ad terminum transmittatur, illud vocamus zzsfrumentum 
vel causam. instrumentalem. 

5]. — Ex his priorem et maxime propriam ac formalem 
instrumenti notionem colligimus: Q«od movet motum ; quod vi- 
delicet in effectum influit, in quantum ipsum est motum a su- 
periore agente. Unde sequitur virtutem, qua formaliter aliquid 
agit ut instrumentum, non esse illius propriam, sed perpetuo in- 
ductam a movente; et nunquam esse ut aliquid /ac£wx sed om- 
nino ut aliquid quod ///; ita ut neque sit instrumenti propria 
forma et activitas, neque permaneat, cessante motione principalis 
agentis. Haec est quae dicta fuit qua/;/fas vialis, nempe in via 
et in fieri, sive in motu et in fluxu. Est aZiguzd profecto, secus 
nihil haberet instrumentum quo ullo modo ageret; ad qua/ifa- 
lem reducitur, prouti in genere qualitatis omnes ponuntur creatae 
activitates, quarum exercitio constituitur aliquid in actu causa 
efficiens; via/is dicitur, quatenus non attingit ad hoc ut sit vera 
forma inhaerens subiecto, sicut inhaerent formae specificae, quae 
per se constituunt accidens praedicamentale; sed non in instru- 
mento radicem habet, immo per ipsum fluit ac transit, ut vera 
transmissio activitatis quae causae principali competit, et ab hac 
proficiscens ad terminum ultimo mutatum vel productum per 
instrumenti tramitem pertingit. 

52. — Inde fit ut virtus formaliter instrumenti propria etiam 
dicatur zzenfionalis. Cuius vocis non hic est ea vis, qua solet 
adhiberi pro operationibus intellectivis et volitivis, in obiectum, 
non entitative per eas mutatum, se ferentibus; sed: a) ut en- 
titas designetur diminuta, eoque accedens ad entia rationis et 

intentiones logicas (magis quam ipsa virtus instrumentalis a rehli 
ente, ideoque a perfectione, remotas), et haec praecipua ratio 
est a S. Th. assignata; deinde 2) ut innuatur virtutem illam 
fluentem quasi /endere ex sua natura ad rationem virtutis per- 
fectae a qua pendet et cuius gratia effectum attingit. Quod enim 
movetur ab intelligente, quo artificiose aliquid fiat, eo motu or- 
dinato quem accipit habet fere in se quidquam intellectuale, Quod 
pariter sub Dei motione effectum producit, ubi certe ipsa ratio 
entis attingitur, eo fere tendit ut agat ac si Ipsum esse haberet 
ut propriam naturam, et sub formali illa ratione esset causa; 
non amplius nimirum causa finita et particularis sed infinita et 
universalis. Ideo Angelicus pluries dicit id quo creatura habet 
ut actu agat, et non tantum potestate sit activa, esse qualitatem 
fluentem et mancam, nec ponendam in praedicamento, sed esse 
ut intentionem; (De- pot; q., III. art. » VII: ad- 75. 


II) Notio causae instrumentalis ex ordine 
ad effectum derivata. 


53. — Diximus etiam activitatem causae posse spectari com- 
parate ad effectum qui obtinetur. Iamvero effectus tendit ad as- 
sequendam similitudinem cum agente, a quo simpliciter et primo 
pendet tamquam a propria causa sibi proportionata; eo tendit 
ut causae participet actum et perfectionem. Atqui perfectio et 
actus qui in subiecto patiente producuntur, assimilantur formae 
principalis agentis. Obtinentur tamen, ut nunc supponimus, me- 
diante causa aliqua instrumentali; quae procul dubio inferior est, 
nec per se unquam efficeret quod efficit superius mota. Ergo in- 
strumentum ilud est quod effectum altioris ordinis producit, 
quam ex sua naturali virtute producere valeret, Haec est altera 
notio, fortasse facilior, instrumenti; prior tamen magis est for- 
malis et quidditativa. 


III) Corollaria. 


54. — Ergo instrumentum est: quod movet motum. Iterum 
instrumentum est: guod effectum obtinet se altiorem. Obtinet sane 
virtute non sua, sed quam fluenter a movente accipit. 

Altera notio certiores nos faciet causam esse instrumenta- 
lem, minime principalem, quandocumque aliquid inveniemus in 
aliud influere illo superius, prout nempe patiens actualitatem as- 
sequitur quam agens non habet. Ita vires physicae ad consti- 
tuendum corpus organicum cooperantur; at quum de effectu vi- 
tali agatur, non poterunt eae vires hoc assequi nisi per virtutem 
animae, unde formaliter vita est. Ita omne agens producit ens, 
in virtute illius cuius natura est esse (III C. G. c. LXVI). In- 
venire autem quid et quomodo instrumentum a superiore reci- 
piat, multo erit difficilius; at plerumque in proportionali cogni- 
tione sistendum erit. Scilicet ex effectu qui ultimo obtinetur, 
agnoscendum est quae causa ad illum requiratur; apparet etiam 
quid instrumentum adhibitum per se valeat, Quod illi per se 
deest, supplendum est. Idque satis est, neque eniti oportet ad 
efformandum conceptum absolutum rei omnino relativae; cuius 
nempe intrinseca ratio in hoc quod mota est ad efficiendum id 
quod efficit, tota continetur. 


IV) Instrumentalis causa propriam actionem habet. 


55. — Animadvertendum est tamen non omnem activitatem 
instrumenti esse a motore, sed eam tantum qua formaliter in- 
strumentaliter agit. Necessario autem huic motioni propria aliqua 
vis praesupponitur, qua suo modo et ex natura sua causa eadem 
ageret sine elevatione ulla, immo qua etiam agit, dum a supe- 
riori causa movetur et sibi superiorem effectum attingit. Nisi 
enim haberet in se virtutem ullam, neque haberet in quo ele- 
varetur; et nisi ex se aliquo modo subiectum passivum attin- 
gere valeret, et aliquam ad id induceret dispositionem, neque ullo 
pacto in subiectum influeret, neque ad certum opus hoc potius 
instrumentum quam aliud adhiberetur. Exempla praesto sunt in 
instrumentis maxime nobis perspectis, quae sunt instrumenta artis 
humanae, Certe, nisi apta sint, nequeunt esse utilia; unumquod- 
que per proprias qualitates ad artificis usum praeparatur. Ita 
cultrum ad secandum, calamus ad scribendum, et alia sine nu- 
mero. Et habet cultrum rigiditatem et acumen; habet calamus 

bifidum verticem et elasticitatem ; habent singula suas qualitates, 
quibus aptantur ad opus, et secundum quas agunt suo modo: 
penetrari autem debet haec ipsa virtus et actio naturalis causae 
inferioris virtute ac motione superioris, quo illa non amplius ut 
talis natura, sed ut supra se evecta, formaliter operetur ut in- 
strumentum, et effectum altiorem se assequatur. 

Quocirca in causa, quae ad agendum instrumentaliter evehi 
debet: $»Z7z0, debet esse propria quaedam qualitas activa, se- 
cundo, debet eadem sua naturali virtute attingere subiectum, in 
quo effectus qui intenditur producendus est; /er£zo, haec ipsa na- 
turalis et propria activitas ea est quae debet per superiorem mo- 
tionem supra se efferri. Quae omnia patent in instrumentis vulgo 
a nobis adhibitis. Debet serra rigidi ferri vim et acumen ha- 
bere, quo non magno nisu adacta seiungit partes corporis quo 
immittitur; ipsa haec sectio sic regitur ut formam intentam, puta 
Sscamni vel tabulae, in lignum inducat; ordinatio igitur artis ab 
intellectu procedens transit per serram, eius motum et sectionem 
penetrat vel informat, attingit opus, quod perficit, et quo per- 
venit mediante instrumento (I p. q. XLV art. V; III p. q. LXII 
arbi. 


V) Applicatio praedictorum 
ad varias instrumentorum species. 


96. — Doctrina haec in instrumentis artis humanae maxime 
perspicua est: alibi quoque veritatem habet, etsi non eadem per- 
spicuitate singula agnoscere nobis datum est. In iis scilicet in- 
strumentis, id quod materialium rerum naturae et virtuti super- 
additur, non est nisi ordo motus localis, cuius evidentem notio- 
nem habemus. Non enim nisi per motum membrorum suorum 
homo agit ut artifex in exteriorem naturam; ad nutum volun- 
tatis membra movet homo, et consequenter corporibus sibi con- 
tiguis immediate motum communicat, ut ipse vult, ordinatum: 
sic et non aliter omnia facimus quaecumque facimus. Huius pro- 
cessus conceptum habemus omnino facilem. Per analogiam ad hoc . 
primo notum, reliqua non ita manifesta intelligere debemus ; eoque 
pacto rationem instrumenti in superioribus deprehendere licebit. 

97. — Aliquando minus apparebit distinctio causam inter 
principalem et instrumentalem: quando scilicet pars agentis in- 
ferior spectatur ut dependens ab eiusdem agentis superiori fa- 
cultate, Ita manus est instrumentum artificis, sive ipsius artis quae 
in intellectu et in imaginatione sedem habet suam. Quatenus vero 
manus movetur ordinem artis sequuta, respectu illius dici po- 
test instrumentum, sicut et orgazox Graeci vocarunt. Est autem 
instrumentum coniunctum: quod, ut coniunctum, virtutem eius- 
dem agentis multo plenius participat, et fere eamdem habet; ut 
tamen vere distinguitur, et motum exercet omnino a superiore 
facultate pendentem, instrumentum legitime dicitur. — Aliquando 
ipsa distinctio obscurior est, quia neque adsunt partes hetero- 
geneae, prouti sunt organicae, sed solum vires sua natura di- 
stinguuntur, ut physicae elementorum activitates in vivente: sub- 
ditae sunt principlo vitali, sed reipsa sunt vires eiusdem cor- 
poris, quod, ut materialiter in suis partibus constituendum est, 
non potest communibüs viribus non uti, et non aliter vitalem 
activitatem exercet, Vere tamen, communes activitates elemen- 
torum a facultate vitae propria distinguuntur: quapropter sub 
influxu istius in vivente illae agunt, et reipsa effectum obtinent, 
culus per se capaces non sunt: dum enim ex se homogenea 
mixta constituunt et in aequilibrio sistunt, tamquam in termino 
quo ultimo tendunt; sub animae influxu organum heterogeneuim 
et ad mixtiones aliter difficillimas terminantur, et vitae inser- 
viunt quae perpetuo motum innovat. — Aliquando demum ob- 
scura nobisque impervia esse potest ratio elevationis: quo pacto 
scilicet ex se instrumentum aliquid afferat in ordinem ad effe- 
ctum ultimum assequendum ; et quo pacto illius naturalis acti- 
vitas aliquid a superiore causa accipiat, quo vere ad obtinendum 
altiorem effectum valida sit. Ita non omnibus patet qua ratione 
phantasma in productionem speciei intelligibilis efficax esse va- 
leat. Multi proinde simplicem conditionem illud dixerunt: multi 
de simultanea excitatione facultatum eiusdem animae loquuti 
sunt: quae sunt effugia, nequaquam naturae ac veritatis decla- 


rationes. 

V]) Recta applicatio nonnisi per analogiam obtinetur. 


58. — Scilicet ab iis quae de instrumentis humanae artis 
facile novimus, aza/ogzcas notiones pro instrumentis superioris 
ordinis trahere debemus; nequaquam in his eamdem facilitatem 
et rationes univocas quaerere. Quod nobis artificiose, non ex na- 
tura corporea vel animali, agentibus, unice licet, motu locali 
eiusdemque ordinatione continetur, Porro motus localis extrin- 
secus est subiecto, et nihil in ipso mutat; ordo qui adiungitur, 
ut nostra arte productus, penitus a nobis intelligitur. Non eadem 
ratione profecto alias instrumentorum elevationes perspectas ha- 
bebimus, — Tamen hoc admittere debemus: posse elevationem 
multo magis esse instrumento intrinsecam, quam sit ordinatus 
motus a nobis inductus. Erit certe multo magis intrinseca, eo- 
que fugiet simplicitatem primae notionis quam acquisivimus, 
quotiescumque superius agens intimius natura sua inferius at- 
tingit, quam ars humana suo motu possit. Longe intimiores 
sunt elevationes quarum nuper dedimus exempla. Vis chemica 
eorumdem elementorum aliter ea componit sub influxu animae 
quam faciat in natura inanimi. Phantasma sensibile habet aliquid 
in repraesentatione obiecti corporel sub lumine intellectus agen- 
tis, quod ex natura sensitiva non habet, Hoc ei competit quia 
in anima spirituali radicatur. Sed consequenter ad hoc, activum 
est in intellectum ; facultati activae, qua eadem anima, speciebus 
aliunde destituta, has in se producere valet, phantasma adiun- 
gitur, et sub illa agit, et in speciei impressae determinationem 
operatur, et in ea linquit aliquam sui similitudinem. Quibus 
verbis virtutem hanc declarabimus? Num proprium conceptum 
quaeremus? Nequaquam; sed vim in phantasma a spirituali 
facultate inductam, per analogiam ad perfectam virtutem, quae 
per se effectui producendo par est, intelligemus; est nimirum 
participatio quaedam eiusdem virtutis in actu inferiori imagina- 
tionis, 

59. — Multo magis admittendum hoc erit, et analogia pro- 
cedendum, quando causa principalis, adeoque inferiorem movens, 

est ipse Deus. Sicut enim intrinseca ratio virtutis atque effica- 
ciae divinae, nihil subiecti et nihil in subiecto supponentis, pror- 
sus nos fugit, et nos fugit efficacia solius voluntatis in externum 
effectum ; ita nunquam assequemur quid ipsa illa infinita virtus 
in causam a se motam possit influere, et quo pacto divinum 
imperium, ut per se efficax, subiecto quod ultimo mutari debet, 
sive in quo effectus ultimus est obtinendus, praesens constitui 
queat. Hoc enim maximum $S. Th. tribuit creaturis, ut instru- 
mentis Dei, in operatione miraculosa: quod per ipsas, vel per 


"earum actus, verba, contactum, subiecto praesentatur divinum 


imperium, rerum per se immutativum. Non est autem immuta- 
tivum eo formaliter quo actus volitivus respondet cognitioni in- 
tellectivae, ut abstractae et rationes essentiarum per se attin- 
genti. Verum ut practice intellectus ordinat rem ad esse, vel 
subiectum ad formam, vel facultatem ad operationem, quo pacto 
formaliter imperium intellectui tribuitur (I-II q. XVII); ita 
voluntas, quae suo appetitu in bonum reale fertur, illi ordina- 
tioni efficacem motionem adiungit. Non autem efficax est haec 
motio, nisi ex natura rerum, et facultatum cum voluntate con- 
nexione, quae naturam sequitur. Itaque voluntas hominis vi mo- 
vendi non potitur, nisi respectu facultatum hominis ipsius: ad 
nutum moventur membra mea; sed extra me, neque paleam sola 
voluntate movere possum. Mea membra vero operatione volitiva 
movere possum, non formaliter spectata ut solius ordinis inten- 
tionalis, abstractae cognitioni respondentis; verum ex voluntate 
id provenit, prout illa est animae propria vis, quam aliae vires 
sequuntur; quocirca ex animae natura id provenit, et corporis 
proportione ad eamdem animam. Hoc nos, in nobis positum, sat 
clare percipimus. Per analogiam debemus idem transferre ad po- 
testatem voluntatis angelicae in motum corporum eidem subie- 
ctorum; quanam vero ratione spiritualis actus spiritus separati 
ad motum corporeum referatur, nullo modo perspicimus. Melius 
perspicimus, non ipsam rei entitatem, sed asserendi neces:ita- 
tem, cum spectamus influxum divinae Voluntatis in quaecumque 
esse possunt. Sane intelligimus non alia operatione quam intel- 
lectiva et volitiva referri uteumque posse Deum ad creaturas ; 

iis autem non acceptis ut in nobis sunt, sed ut identificatis cum 
ipso Zsse absoluto, vim competere efficiendi quidquid Deus co- 
gitat et vult ut extra se ponendum. Necessario hoc affirmamus, 
etsi rem in se non perspicimus. 


VII) Doctrinam propositam esse S. Thomae ostenditur. 


60. — Iam age, dicit S. Th. aliquando actu creaturae di- 
vinum imperium alii creaturae praesens constitui: non agitur de 
lege vel praecepto morali, quo pacto Moyses detulit ad He- 
.braeos divina praecepta, at de rerum physica mutatione, quo 
pacto aliquando miracula fiunt. « Constat autem, ait Angelicus, 
quod Deus solo imperio miracula operatur: videmus autem quod 
imperium divinum ad inferiores rationales spiritus, scilicet hu- 
manos, mediantibus superioribus, scilicet angelis, pervenit, ut 
in Legis veteris latione apparet: e/ per Àwnc modum per spi- 
ritus angelicos vel humanos imperium divinum ad corporales 
creaturas pervenire polest, ut per eos quodammodo naturae 
praesentetur divinum praeceptum, et sic agant quodammodo 
spiritus humani vel angelici ut instrumentum divinae virtutis 
ad miraculi perfectionem ; non quasi aliqua virtute habitualiter 
in eis manente, vel gratuita vel naturali, in actum miraculi pos- 
Sint, quia sic quandocumque vellent, miracula facere possent ; 
sed virtus ad cooperandum Deo in miraculis in Sanctis intelligi 
potest ad modum formarum imperfectarum, quae zm/entiones 
vocantur, quae non permanent nisi per praesentiam agentis 
principalis, sicut lumen in aére et motus in instrumento » 
(de Pot. q. VI art. IV). Atqui haec omnia significationem ha- 
bent et vim, si praesentatio divini imperii aliquid participet ef- 
ficaciae quae eiusdem imperii propria est. Non autem participat, 
si omnino praecedit opus miraculosum, ac tantummodo vel exi- 
git illud, vel designat subiectum, in quo perfici debet, eo quod 
Deus statuerit complere quod illa designatione vel exigeutia 
postulatur. Esto enim eo pacto aliqua sit participatio divinae 
potentiae in exteriori manifestatione, odedzenle Deo voci hominis, 
ut narratur de Iosue (Ios. X, 14). 

Reipsa, quod spectat ad veram operationem, neque illa 
actio creaturae divinam virtutem participat, neque media est 
Deum inter et mutatum subiectum, neque ulla legitima ra- 
tione instrumentalis dicitur. Etiamsi obedire Deus voci , homi- 
nis sine absurditate utcumque dici queat, non ideo tamen. Deus 
vere adhibet vocem hominis ut instrumentum; sed illa condi- 
tione posita, ipse facit. Dicemus ergo, ut integro discursui S. 
Thomae vis maneat sua, mysterioso modo aliquid posse induci 
in creaturam, quo haec subiectum attingat ut divinitus immu- 
tandum. Cui actioni creaturae ita adiungitur divina virtus, ut 
per hanc illa efficax evadat, sicuti necessarium est ut effectus 
sequatur secundum volitum divinum. 

61. -- Praesertim haec intelligimus pro virtute ab immanente 
Divinitate in Humanitatem Christi derivata. De hac enim Hu- 
manitate pluries scriptum est ; Virtus de 2//o exibat (Luc. VI, 19); 
et: Zgo novi virtutem de me exiisse (Luc. VIII, 46); et narratur 
infirmos plerumque tangere consuevisse, sicut etiam voce impe- 
ravit tum daemonibus tum elementis; sicuti rursus spiritu oris 
sui Spiritum S. Apostolis communicavit. Num frustra, vel tan- 
tum ad significationem? Multo verius, ad ostendendam  effica- 
cem virtutem assumptae naturae. Quod omnino intellexerunt 
Patres aientes ex Verbo carnem Christi accepisse vim  vivifi- 
candi. Idque valide: exprimitur in undecimo anathematismo S. 
Cyrilli; « Si quis non confitetur carnem Domini. vivificatricem 
esse et propriam ipsius Verbi Dei Patris, sed velut alterius 
praeter ipsum, coniuncti eidem per dignitatem, aut quasi divi- 
nam habentis habitationem, ac non potius, ut diximus, vivifica- 
tricem esse, quia facta est propria Verbi, cuncta vivificare prae- 
valentis, a. s. ». Quod fere auctoritate Concilii Ephesini prola- 
tum est (D. 123). At idem Cyrillus multa habet in eumdem 
sensum, dum praecipue comparat actionem Humanitatis assum- 
ptae actioni ferri igniti. Non ex se, sed ex igne, sive ex calore 
concepto, ferrum calefacit; vere autem et ipsum ferrum caloris 
causa est. Similia habent Chrysostomus et Graeci plerique. 
Item S. Augustinus, de multiplicatione panum agens, ait: 7e- 
leslas enim erat. in manibus Christi. Quapropter bene Dama- 

scenus assumptam naturam dicit orgazoz Divinitatzs. Quae col- 
ligens Angelicus, omnino ei tribuit efficacem cooperationem, non 
antecedentem, sed prorsus ingredientem, ut ad veri nominis 
instrumentum pertinet, confectionem miraculorum. Multo magis 
id certe Christo ut Homini competit quam ulli Sancto; ibi 
coniunctum instrumentum, heic divisum habemus. Ibi proinde 
veluti e natura rei, ideoque ad nutum humanae voluntatis; hic 
e privilegio indebito, ideoque tantum cum Deus voluerit; ali- 
quid tamen mirabile in ipsa assumptione creaturae ad opera- 
tionem miraculosazi, ex doctrina Sanctorum et Aquinatis, utro- 
bique admittimus. 

Verum, si totum quod creatura miraculose praestat, desi- 
gnatione subiecti immutandi absolvitur, prorsus non video quid- 
quam in hoc esse mirabile; non video rationem instrumenti 
salvari in ordine ad ipsum opus miraculosum, nisi cui sufficere 
videatur dependentia illa a prima Causa, qua omnia ad suos 
fines disponuntur, quemadmodum et orationes ad obtinendas 
gratias; non video quidquam esse quaerendum de virtute per- 
fecta vel imperfecta, manente vel fluente, corporea vel spiri- 
tuali, creaturae immittenda; non video cur S. Thomas tam ope- 
rose de re facillima voluerit ratiocinari. 

62. — Fatemur sane elevationem creaturae ad cooperandum 
in miraculis non posse a nobis proprio conceptu attingi. Analo- 
gice procedimus. Sicut virtus quaedam intellectualis est in ca- 
lamo, dum adhibetur ad scribendum: ordinat enim atramenti 
extensionem ac si ipsa calamus intelligeret; ita efficacia divini 
imperii est in actu qui a creatura ponitur, dum illa utitur Deus 
ad quodlibet perficiendum. Frustra quis detineretur in ordina- 
tione, quam mente assequimur, motus ilius quem homo suo 
instrumento imprimit: si hic sistat intellectus, nullo modo quae 
superiora sunt unquam. attinget. Attinget vero, ut poterit, per- 
spiciendo proportionem, qua, sicut homo motum localem tribuit 
intellectu ordinatum, ita superior intimiorque causa superius ali- 
quid intimiusque in instrumentum imprimere valet. Quo pacto 
anima vires physicas elevat ad effectus vitales; sensus motum 
membrorum dirigit praeter id quod nervorum et muscolorum 

solae corporeae dispositiones exigerent; intellectus agens vim 
tribuit phantasmati imprimendi species spirituales in intellectum 
possibilem. Nescimus quid Angelus corporibus quae movet im- 
primere valeat. Nescimus quo pacto igni materiali Deus tribuat 
quo spiritus attingat et torqueat. Nescimus quid possit creaturis 
imprimere idem Deus, quo iis ad opera suae potentiae utatur. 
At si creata vis potest utcumque subiectum attingere (quo pacto 
creatio excluditur) non apparet absurdum ex ipsa efficacissima 
voluntate Dei, quae non est simplex voluntas intentionalis, at, 
ut se idem cum Esse absoluto, omnia potest quae vult, lin- 
quatur in actu creaturae attingente subiectum aliquid respon- 
dens ipsi efficaciae divini imperii. Certe hoc aliquid est /Zuens, 
est dZpnutum, est per se incognoscióile: describitur quadam 
analogia secundum proportionem ad omnipotentiam motricem 
et ad effectum qui demum obtinetur. Hac tantum ratione in- 
telligitur tamen quod S. Thomas dixit, et supra retulimus: Vz- 
(us ad cooperandum Deo in miraculis intelligi potest ad modum 
formarum imper[eciarum, quae intentiones vocantur, sicut [u- 
7n in aére ei motus in iusirumento, Quibus habet gemina in 
DIE 9:^ 178. art.- 1. 

Concludit vero: « Nec est mirum si per hunc modum spi- 
rituali creatura Deus instrumentaliter utitur ad faciendum mira- 
biles effectus in natura corporali, cus efzam corporali creatura 
ulatur insirumentaliter ad spirituum. tustificationem, ut zn. sa- 
cramentis patet » (De pot. l. cit.). 

63. — Docuinam ergo de maxima in miraculosa opera 
cooperatione, quae creatae naturae, vel ipsi Dfii N. Humanitati, 
concedi potest, in sacramentis quoque veritatem habere exi- 
stimat S. Thomas. Utrobique easdem quaestiones ac difficultates 
agitat; respondet utrobique eodem pacto, de virtute agi instru- 
mentali, quae habet esse fluens et intentionale, quae a supe- 
riori causa in inferiorem derivatur, quae non intelligitur in in- 
strumento nisi ut virtus superior transiens ac per ipsum termi- 
nata ad effectum. Atqui haec omnia vim omnem et significa- 
tionem amitterent, si tota ratio instrumenti sisteret in designa- 
tione subiecti miraculose immutandi, Nam ad hoc sufficit ipsa 

ratio signi nihil efficientis; vel si quid additur, non est nisi 
.actus intellectus imperantis et relatio quaedam adhibiti medii 
vel signi ad eumdem intellectum et ad effectum obtinendum. 
Porro « sustinentes primam opinionem (S. Bonaventurae) dicunt 
quod illa virtus non est nisi quidam ordo ad aliquid. Sed hoc 
nihil est dictu; quia semper virtus nominat principium alicuius, 
praecipue prout sumitur hic pro virtute causae. Ad aliquid au- 
tem, sive relatio, non potest esse principium actionis vel ter- 
minus; et ideo nullo modo ille ordo potest habere nomen vir- 
tutis neque rationem » (in IV, D. I, q. I, art. IV, sol. II). Ita 
Aquinas in Sententiis; nec postea sententiam suam in hac re 
temperavit, sed. potius acriorem fecit. 


D) Sacramenta gratiam causant zmmediate atque entitatrve. 


64. — i) Ratio ergo qua, attenta doctrina Sanctorum, et ex- 
cellentia N. L., et efficacia quam sacramentis, in quibus Pas- 
sionis Christi virtus continetur, communis sententia immo fides 
ipsa tribuit, probamus entitativum aliquid, utique mirum et 
mysteriosum, in actione sacra ponendum esse hoc syllogismo, 
ad mentem Aquinatis et secundum existimatam a nobis veri- 
tatem, sic exponi potest: — Secundum doctrinam catholicam, 
sacramenta sunt verae causae instrumentales, quibus efficacia 
divini imperii ad homines defertur ad producendam ipsissimam 
eorum sanctificationem. — Atqui divinum imperium est non 
intentionaliter sed entitative efficax; sanctificatio de qua agitur 
formaliter habetur per infusionem gratiae habitualis. — Ergo 
in productionem ipsius gratiae habitualis efficacia sacramenti 
immediate atque entitative terminatur. 

Ratio propositionis in hoc syllogismo constat ex omnibus 
supra allatis; et ex hoc breviter, quod Scriptura et Patres ipsam 
ablutionem animae, ipsam remissionem peccatorum tribuunt sine 
ulla diminutione baptismo, Quod si Aquinas iunior commune 
dictum timuit, quo infusio gratiae creationi comparavit, senior 
id non curavit. Praeterea iunior quoque characterem immediate 
a sacramento produci omnino existimavit, neque ad illum rursus 

dispositionem vel designationem ullam praerequisivit. — Haec 
sanctificatio habet certe ut causam simpliciter sibi respondentem 
divinum imperium entitative efficax. Illud ergo est instrumentum 
quo imperium aliquo modo defertur ac subiecto fit praesens. At: 
4) non fieret praesens imperium ipsum, ilud inquam per se 
efficax, si quod defertur primo, nihil esset praeter subiecti de- 
Ssignationem, quam deinde divini imperii efficacia sequeretur, 
Omnino esset idem ac designare denario plumbeo cui pecuniae 
magna vis deberetur. Nec ?) sacramentum esset medium san- 
ctificationis, nisi prouti medium est quod sanctificationem prae- 
cedit, Nullo enim modo medium caderet causam principalem 
inter et subiectum ; quod tamen ad instrumenti rationem prorsus 
requiritur; et potius divinam actionem, actionem inquam per 
se sanctificatricem, omnino antecederet. Denique c) nihil esset 
in hoc vere mirabile, et loquutiones Patrum evanescerent, et 
S. Thomae inquisitio frustra instituta fuisset. — Dicemus igitur 
ritum ipsum sacramentalem divina virtute quodammodo pene- 
trari; ita ut significatio, quam per se habet, non solum sit in- 
tentionalis ac desigpnativa, nec solum sit practica ut imperium 
humanum est in ordine ad actum deinde ponendum; sed ipsam 
rei signatae executionem participet, ut imperium divinum per 
se efficax deferens, eiusdemque ut instrumentum actu motum 
a Deo efficaciam quodammodo in se habeat, 

65. — ii). Plura venient mox animadvertenda in pertrac- 
tandis oppositis argumentis. Placet interim probationem aliam, 
eamque omnino solidam, ex iis accipere quae S. Th. tradit de cha- 
ractere. — Hunc certe docet esse qualitatem animae impressam, 
ac dubio procul ordinis supernaturalis. Sed non ideo putavit un- 
quam de charactere idem esse dicendum quod de gratia: nulla 
finita virtute, instrumentaliter quoque sub Deo agente, in sua 
entitate attingi posse, Immo illum huic opponit. « Ex sacra- 
mentis, duo consequuntur in anima. Unum quod est sacramen- 
tum et res, sicut character, vel aliquis ornatus animae; aliud 
quod est res tantum, sicut gratia. Respectu ergo primi effectus 
sunt sacramenta causae aliquo modo efficientes; sed respectu 
secundi sunt causae disponentes, tali dispositione quae est ne- 

cessitas, nisi sit impedimentum » (in IV, D. I, q. I, a. IV, sol. 1), 
scilicet voluntas peccato adhaerens, Et infra (eod. loco) : « Huius- 
modi materialibus instrumentis competit aliqua actio ex natura 
propria, sicut aquae abluere et oleo facere nitidum corpus. Sed 
ulterius, in quantum sunt instrumenta divinae misericordiae iu- 
stificantis, pertingunt instrumentaliter ad aliquem effectum in 
ipsa anima, quod primo corrispondet sacramentis, sicut est cha- 
racter, vel aliquid huiusmodi. Ad ultimum autem effectum, quod 
est gratia, non pertingunt, etiam instrumentaliter, nisi disposi- 
tive, in quantum hoc ad quod effective pertingunt, est dispo- 
Sitio, quae est necessitas, quantum in se est, ad gratiae suscep- 
tionem » ; quia scilicet character, vel aliud quod sacramentum 
consequitur, titulus est exigens gratiam, vel in ea conditione 
ponit subiectum, quam dedecet a gratia dissociari. Sic patet 
effectivam esse ad mentem S. Thomae, et non per designatio- 
nem divinitus infallibilem, tantummodo  dispositivam esse, in- 
fluentiam externi ritus in characterem, Verum in. posterioribus 
Scriptis eam quoque distinctionem, quod efficientiam spectat, 
omnino negligit s. Doctor. Quod si semel, art. IV in q. III de 
Pot, resp. ad 8", adhue commemorat, omnino ibi loquitur ut 
opinionem adhuc sequutus de gratia creationi comparanda: 
« Unde, ait, cum sacramenta iustificare dzcaw/ur instrumentali- 
ter et dispositive, solutio redit in idem », quod prius dixerat 
de productione humanae animae, Sed contra hoc directe in q. 
XXVII de Veritate art. IV, ubi ex professo de sacramentis 
agit, obiectionem positam circa creationem animae solvit dicens: 
« Creatio nihil praesupponit, circa quod possit fieri instrumen- 
talis agentis actio; recreatio vero (per gratiam) praesupponit, 
et ideo non est simile » (ad 15"). Et hic et in ,Swmma, ad 
idem perpetuo refert sacramentorum et significationem et effi- 
caciam; significant vero ipsam sanctificationem per gratiam; 
hanc igitur efficiunt. Ac tota notio illa de actione instrumen- 
tali ut ex institutione Christi et auctoritative designante ac de- 
stinante subiectum ad recipiendum effectum vel characteris vel 
gratiae, S. Thomae intellectui certe non affulsit. 

66. — Pariter non in hoc fuit pro illo potestas characteris. 
Non hunc scilicet ita accepit, ut signum quo homo ad sacra vel 
recipienda vel tradenda simpliciter deputaretur, quo pacto ab 
humana potestate ad aliquid agendum deputatur homo. Neque 
id probat comparatio passim a Sanctis instituta characteris cum 
nota militari, Qua nota certe non vis, non valor militi datur, 
sed ius tantummodo et officium exercendi vires, quas aliunde 
supponitur habere, contra hostes. Comparatio enim simillima 
accipitur, quoad eius fieri potest, ab humanis rebüs; paritas 
nequaquam asseritur. Immo compertum est, hoc etiam. esse 
magnum discrimen inter ea quae Deus instituit et ea quae insti- 
tuit homo. Homo enim rem supponit, Deus facit. Homo verbis et si- 
gnis, et, cum maxime assurgit, iure atque imperio utitur; Deus, 
cuius natura est Esse, entitative quae vult. constituit. Ita cri- 
minis imputatio vel absolutio apud homines aestimatione qua- 
dam completur; apud Deum, gratiae ablatione vel infusione 
constituitur. Item, in doctrina saltem S. Thomae, quod ad cha- 
racterem pertinet. 

Nequaquam scilicet hic est inactivum signum, quo anima 
ut christiana agnoscitur; sed vere positus est in tertia specie 
qualitatum, quae PoZentia vel impotentia audit, estque vel sim- 
pliciter facultas, vel facultatis complementum, in ordine ad ope- 
rationem ponendam. Differt ab A4aoz/u, quo ad éexe vel mae 
operandum, secundum virtutem vel quamcumque artem, vel as- 
secutionem cuiuscumque finis, subiectum disponitur. Dat autem 
tertia qualitatis species szzepleifer bosse, in ordine ad aliquid. 
In hoc Angelicus characterem ponit; etsi illud sz»pZicer posse 
non hic absolute accipi debeat, sicut si de facultate prima age- 
retur. Non enim quaestio est de actibus quorum homo sit causa 
principalis, verum de iis quorum principalis auctor Deus est. 
Porro in his ipsa possibilitas secundum principalem causam iu- 
dicanda est; tanto magis quum de Deo agatur, qui non prop- 
ter indigentiam, sed ad congruentiam quamdam instrumento 
utitur, et quamcumque creatam effcientiam supplere valet. Ve- 
rum ex natura sua et per se, character tribuit posse vel non 

posse: non nisi baptizatus sacramenta recipit, non nisi ordina- 
tus conficit. 

Non autem, ut patet, pro charactere cogitare debemus 
qualitatem completam, ut quid perfectum in suo genere et in 
sua specie, Sic enim esset facultas ut causa principalis, que- 
madmodum virtute infusa exercet homo actus fidei et caritatis. 
Contra, character: dZsposiíio est, qua instrumentum paratur ad 
Àoc ut convenienter adhiberi possit. Adhiberi autem debet ad 
actiones vel etiam passiones sacramentales. Hoc est declaran- 
dum. 

67. — Ratio potentiae melius hic apparet, quum de ope- 
rationibus tandem agatur, in potentia activa quam in passiva. 
Est autem activa potentia quae obtinetur per characterem sa- 
cerdotalem. Hic igitur character constituit hominem ut aptum 
instrumentum, quod a Deo moveatur ad cooperandum, prouti 
ministro competit, in conficiendis sacramentis. Cooperatur enim 
ut minister; exercere hic debet imperium ad suum officium 
spectans, ut ritus externus et ponatur et vere sit sacramen- 
tum, Intentione opus est, qua homo velit ut minister agere. 
Heic ordinatio quaedam includitur facultatum ad operationem, 
operationis ad finem, Porro ordinatio omnis, imperii simi- 
lis, formaliter ad intellectum pertinet (I-II q. XVII; ILII 
q. LXXXIII: ibi de imperio, hic de oratione); etsi motjonis effi- 
cacia a voluntate procedit. Intentio proinde, qua homo Christo 
iungitur ut minister, ideoque iungitur Deo ut instrumentum 
causae principali, alio modo intime exercetur a viro charactere 
insignito, aliter ab eo qui destitutus est. Alio modo sacerdos 
Deo coniungitur in conficiendo baptismate, quam qui confice- 
ret ex necessitate. Quocirca, quum ordinetur character ad actus 
cultus solemnis, non ut exercentur humana religione, sed ut 
constituuntur mysteriis divinis sacrificii et sacramentorum, bene 
et iure S. Thomas eum posuit in intellectu, ubi fides est et 
quo actiones ad suum finem imperative ordinantur (q. LXIII 
AEBOEIS VO 

Cuius conclusionis nulla ratio esset, si character humano 
signo, ostendenti tantum ius ac destinationem, compararetur. 

Per oppositionem autem ad potentiam activam intelliga- 
mus passivam, sive illam qua subiectum disponitur ad reci- 
piendum, Cháaractere baptismi dignoscitur utique christianus. 
Sed et hic paratur ad reliqua sacramenta recipienda. Non agi- 
tur de absoluta possibilitate, in his maxime rebus ab institutione 
pendentibus. Verum institutio divina est, quae, ut diximus, res 
facit esse, atque entitative iura constituit. Posset igitur, si Deus 
vellet, et in cathecumeno Eucharistia gratiam ponere. Non po- 
nit autem, quia ille, quamquam capax gratiae, non est tamen 
dispositus ad vim propriam sacramenti suscipiendam, quae in 
baptizatum exercetur. — Confirmatio vero, ait S. Th., baptismi 
complementum est (art. VI); et, si ad actus cultus in Ecclesia 
exercendi reduci debet, perficit subiectum in ordine ad illud 
ipsum ad quod per baptismum disponitur. 

68. — Haec est indubie doctrina S. Thomae, metaphysice 
fortasse necessaria in eo quod characterem  operativum ponit. 
Quid enim esse posset signum spirituale animae impressum, 
non per se ad operationem ordinatum ? Utique in animae es- 
sentia gratiam ipsam ponimus: sed ilam ut absolutam eleva- 
tionem ad ordinem supernaturalem, et radicem supernaturalium 
operationum : ab eadem enim fluunt, ut facultates propriae, fi- 
des et caritas et reliquae virtutes, Forte qualitas animae im- 
pressa, ut merum signum, non operandi principium, absurdum 
est. Quidquid sit de certitudine huius asserti, minime dubitare 
licet de mente S. Thomae. Cuius doctrina compendio haec est: 
Character est potentia quaedam. facultati intellectivae adiuncta, 
.qua subiectum instructum est, ut apte operetur vel recipiat ut 
instrumentum Dei in actibus cultus divini: non illius ' cultus 
qui in religionis virtute exercenda consistit, at illius qui in sa- 
cramentorum celebratione positus est, Disponit ergo homines 
ad effectum sacramentorum, formaliter ut ab his producitur. 
Per characterem enim baptizatus aptus est ad recipiendam gra- 
tiam, non utcumque, sed ut per sacramenta confertur. Per Or- 
dinem sacrum aptus est homo ad operandum instrumentaliter 
in confectione sacramentorum. Poterit supplere Deus; at hoc 
positum est in ratione ipsa characteris, et non eodem prorsus 

modo, cum supplet Deus, intima et abdita operauo procedit ac 
si character adesset. 

Quae quum ita sint, iterum patet quam certe et quam ma- 
nifeste doctrina S. Thomae de sacramentorum efficacia ad enti- 
tativam causalitatem et virtutem referri debeat. 


y) ObPectiones philosophicae perbpenduntur. 


69. — Multa tamen sunt quae oggerunt qui aliter sentiunt. 
"Facile ii- dimicant pro planiori explicatione, quam idcirco mul- 
tis etiam facile persuadent. Pugnamus nos pro difficiliori, a) quia 
mysteria divina minuere admodum timemus; ) quia nostra 
sententia multo plenius loquutionibus Ecclesiae, instrumentales 
causas sacramenta appellantis, respondere videtur ; c) quia com- 
munem assertionem, efficaciam sacramentis in ipsam sanctifica- 
tionem immediate tribuentem, iuxta opinionem adversariorum 
non intelligimus ; 4) quia secundum opinionem eamdem non 
satis apparet quam sit efficacior, non inquam in abundantia 
gratiae sed in agendi modo, Passio Christi iam posita, quam 
fuerit in V. L., cam fide credebatur, et poterat certe sacris 
caeremoniis designari subiectum cui merita Christi applicaren- 
tur; e) quia putamus non solam designationem miraculi pa- 
trandi, at veram aliquam cooperationem in miraculi ipsius exe- 
cutione Christi Dfi Humanitati tribui debere, similemque sa- 
cramentis, ubi, quicumque sit minister baptismi, Azc esé qui 
óaptizat ; f) quia in iustificatione quae entitative animam mu- 
tat, vel in sanctificatione qua realis qualitas inducitur, per illud, 
quod ipsius iustificationis Instrumentum dicitur, quaedam eius- 
dem ordinis activitas requiritur, ideoque in ijpsa gratiae infu- 
sione, non tantum antecedenter, partem aliquam sacramentum ha- 
bere debet ; 2?) quia tantum hoc modo sacramentum vere est dela- 
tivum divini imperii entitative efficacis, et verbum sacramentale 
est verbum Dei quod dictum facit esse ; 7) quia rursus tantum hoc 
modo apparet sacramentum medium cadere Deum inter et ani- 
mam sanctificatam, sive inter principale agens et effectum, quod 
etiam in germana instrumenti notione prorsus includitur ; 7) quia 

prorsus nobis evanescit ratio admirationis quam Patres osten- 
dunt pro virtute divinitus elementis collata, si totum absolvitur 
potestativa et infallibili designatione subiecti ad recipiendam 
gratiam ; &) quia denique in utraque quaestione de miraculis 
ac de sacramentis, cui illa de charactere subnectitur, mens. An- 
gelici Praeceptoris nobis indubia est. 

70. — Porro his obiiciunt alii sufficientiam  causalitatis 
intentionalis, absurditatem efficaciae entitativae, unitatem actio- 
nis quam semper tribuere debemus sacramentis, necessitatem 
sistendi in ratione signi, plura ex S. Th. quae aliquam saltem 
ingerunt dubitationem, 

4) Videtur primo sufficere modus illé causalitatis, quem 
Lugo et Franzelin proposuerunt, et moralem dixerunt. Etenim 
rationabiliter causa dicitur illa quae rationem necessariam et in- 
fallibilem ponit, cur effectus sequatur. Atqui actio sacramentalis 
in nomine Christi exercita necessitatem inducit gratiae infunden- 
dae propter merita illius. Ergo rationabiliter per hoc sacramenta 
gratiam ut causae conferre dicuntur, — Resp. : dist. M, : Causa 
est quae ponit rationem cur sit certe effectus ex ipsa virtute vel 
influentia illius causae, conc. ; quae ponit rationem propter quam 
alia causa producat, nego. Ita enim conditio erit, non per se 
influens, sicut denarium plumbeum conditio est obtinendi aliquid 
nullam secum habens proportionem. Porro actio exercita in no- 
mine Christi Zw/us esse potest cur Deus faciat quod illa actio 
postulat: at non ideo effectus ab uno Deo producendi causa est, 
sed signum et conditio, Causa erit, si per illam eamdem actio- 
nem divina virtus transmittatur; tunc enim instrumenti rationem 
induet. Minime si actio tota antecedit, et consequenter Deus 
unus efficit. — Quod revera et in doctrina de influxu ordinis 
intentionalis, etiamsi doctissime haec exponatur, eodem pacto 
verum esse nobis videtur, Etenim in hac quoque, per sacramen- 
tum subiectum sZgxa£ur atque ad gratiam recipiendam deputatur; 
post hoc divina operatio infundens gratiam incipit et completur. 
Ergo et hoc modo, praecedit signum, quod non efficientia sua, 
sed ut obiectum cognitum, ratio est subsequentis operis divini, 

quo vel character imprimitur, vel etiam gratia infunditur: qui- 
bus sane ratio instrumenti perimitur. 

&) Tamea non videtur paritas esse, Posita nimirum Chri- 
sti institutione, non solummodo sacramenta spectari debent, ut 
in sententia Lugonis, tamquam signa speculativa, verum etiam 
tamquam signa practica. Atqui, dum signum speculativum suo 
modo influit in solam rei cognitionem, signum practicum influit 
in ipsius rel exsistentiam. Quo pacto, et causa est, prouti rem 
facit esse; et rationem habet instrumenti, dum ab institutore, 
vel alio qui id possit, evehitur a sua natura simplicis signi ad 
hoc ut efficiat quod significat, quam evectionem principali agenti 
profecto debet. — Respondemus, illam efficaciam in primis quae 
ab institutore est, scilicet signi practicitatem, eamdem esse quam 
Lugo cogitabat, dum sacramentum causam assereret ut actionem 
ipsius Christi, seu positam in nomine illius. Et eadem est, quan- 
tum ego intelligo, quam rex tribuit vel denario plumbeo vel 
cuicumque documento, quo ostenso quis pecuniam obtinet, 

Concedimus deinde inter signum practicum et speculativum 
discrimen intercedere, sed non in ordine ad realem efficientiam. 
Totum enim quod signum practicum habet, vel refertur ad rem 
faciendam vel ad agens in quo est sufficiens virtus faciendi. 
Pro re facienda, vel subiecto immutando, non excedit rationem 
signi: denotat scilicet et ostendit quid sit faciendum, In ordine 
ad ipsum agens, vel movet illud, vel conditio est qua posita 
illud agit. Atqui ad causam finalem, qua percepta agens agit, 
hoc reducitur ; minime ad efficientiam, quae actione vel opera- 
tione exercetur. Iterum, dispositio tali signo inducta in subiec- 
tum puta ut iustificandum, nihil importat reale, nisi in ordine 
ad cognitionem, quo nempe illud agnoscitur ut reipsa gratia 
donandum. Porro agnoscibilitas haec, realem formam non im- 
portans, sola relatione absolvitur, eaque solius rationis, utpote 
non in aliquo reali accidente fundata ; quemadmodum scientia 
nihil ponit in scibili, 

Aliud erat in mente S. Thomae, etiam Sententias illustran- 
tis, quia sacramento putabat effici characterem, vel realem or- 


natum eiusdem generis. Ergo si in ordine intentionali manemus, 

quidquid in ordine ad effectum obtinendum signum practicum 
dicatur addere speculativo (et vere addere concedimus) non il- 
lud egreditur rationem moventis ut obiecti causalitate finali, et 
solam ponit relationem rationis, et nullam asserit veri nominis 
effcientiam. 

Denique imperium homini impositum utique mutat illum 
in ordine morali, sive intentionali, dum necessitatem sic ope- 
randi ad finem assequendum inducit: at quum exequutio a Deo 
pendet, ut pendet omnino hominis iustificatio vel gratiae infusio, 
non nisi obiectivam conditionem ponit, qua posita Deus statuit 
gratiam infundere. Ad hoc idem ipsum est quod in doctrina 
Lugonis, addita animadversione dignitatis Christi hic agentis, 
ponebatur, 

Paucis: Simplex signum est causa notitiae, signum practi- 
cum est causa exequutionis; ideo posterius hoc positae quaes- 
tioni satisfacit. Respondemus, distinguendo antecedentis alteram 
partem: signum practicum est causa exequutionis ut obiectum 
cuius gratia agens efficit, concedo; ut fer se ullo modo eficzens, 
nego. Rursus, si spectari debet ut instrumentum, ita vocari po- 
test in ordine ad subiecti designationem, quae effectui produ- 
cendo eiusque effectioni extrinseca est, concedo; quae in ipsa 
effectione partem habet et effectum attingit, nego. 

Jnstant: Causa est efficiens, quippe producit in subiecto 
dispositionem, quae requirit formam: porro causa efficiens est 
quae materiam disponit ad formam. — Respondeo: Si haec 
dispositio est aliquid entitativum, idque a signo efficienter pro- 
ductum, ut S. Th. existimabat et loquebatur de re et sacra- 
mento in Commentario Sententiarum, concedo; etsi aliunde in 
hoc forte surgeret difficultas, ideoque melius: transeat; si nihil 
est praeter aliquid intentionale, ad cognitionem et relationem 
rationis pertinens, ut ponitur si est dumtaxat designativum su- 
biecti, nego. 

Jnstant ilerum: Atqui haec etiam designatio ad realem ef- 
fectum, sufficit, Etenim realis est mutatio in homine, cul po- 
testas datur aljos regendi, vel in illo cui mandatum imponitur, 
A pari, realis est mutatio signo practico inducta in illum qui 

gratiam recipere debet, — Respondeo, quidquid praecedit mu- 
tationem entitativam, voluntarie, sive ab agente per intellectum, 
producendam, pertinere ad ordinem solius cognitionis, in quo 
sunt relationes rationis. Utique reales effectus sequentur, prout 
qui intelligit, designationem sequutus, operabitur, et res mutabit 
secundum regulam acceptam. At hoc in ordine rerum co»se- 
quenter erit; non fuit antecedenter nisi in ordine rationis, Eodem 
pacto intellectus qui fit practicus, non ideo mutationem realem 
importat antequam efficaciter exequutionem obtineat, Exequutio- 
nem hanc ea quae praecedunt, ordine rationis continentur, non 
entitativo. Contra, respectu iustificationis, quae mutationem en- 
titativam importat,. causalitatem, sive principalem sive etiam 
secundariam et instrumentalem, ordinis.entitativi iure requirimus. 

€) Sed iterum contra hoc adversarii absurditatis rationes 
cumulant. At illae eaedem sunt quas sibi et Aquinas obiicit. 
Ergo statim patet aliquid vere difficile et mysteriosum S. Tho- 
mam in mente habuisse. Quod certe habetur in virtute entita- 
tiva instrumenti ad opus supernaturale evecti; nequaquam in 
hoc quod e Christi institutione ritus aliquis subiectum designat 
ad recipiendam gratiam. 

Videtur scilicet absurda virtus rei corporeae immissa, qua 
spiritualis effectus obtineatur, Si enim corporea virtus est, quid 
potest in animam? Si spiritualis, quomodo in ritu sensibili su- 
biectum habet? — Respondemus hanc ipsam difficultatem et 
phantasmati vere influenti in speciem intelligibilem, et clarius 
igni quo daemones attinguntur, sponte obiici, At respondet S. Th.: 
« Nihil prohibet in corpore esse virtutem spiritualem instru 
mentaliter, in quantum scilicet corpus potest moveri ab aliqua 
substantia spirituali ad aliquem effectum spiritualem inducen- 
dum » (q. LXII art. IV ad 1?), Videlicet virtus quae per instru- 
inentum transmittitur, neque instrumenti fit propria, neque ratum, 
esse habet in subiecto, quo in genere et in specie poni queat; 
sed motus est, qui aliquo pacto modum accipit a virtute mo- 
toris a quo pendet: ea enim virtute, per instrumentum tran- 
seunte, producitur effectus. Quodammodo in eo recipitur, prouti 
est formaliter sub motione agentis, huiusque aliquid participat. 

Sic per calamum scribentis transit quaedam virtus intellectualis, 
quae requiritur ad formalem scriptionem. Si eiusmodi virtus 
esse deberet in calamo ut huius propria, subiectum spirituale 
exigeret; dum vero est formaliter ut transiens, est et in cor- 
pore. — Proinde dicenda potius ea virtus esset ad spirituale, 


quemadmodum motus tendit ad aliquam speciem et non est in 


specie. Qua ratione S. Th. ait: « Virtus illa neque potest dici 
corporea, neque incorporea: corporeum enim et incorporeum 
sunt differentiae entis completi; sed proprie dicitur virtus ad 
?ncorporeum, sicut motus dicitur magis ad ezs quam ens » (de 
Verit, q. XXVII art. IV ad 5"). Quod tamen ut intelligas, 
motum spectare debes non secundum entitatem actus iam par- 
tialiter producti, sed prorsus formaliter, prout in eo est ut ten- 
dat ad ulteriorem eiusdem actus perfectionem. Porro virtus for- 
maliter instrumentalis, si habere posset esse perfectum, in eodem 
genere vel ordine esse deberet cum virtute principalis agentis, 
a quo fluit: sic enim per se potens esset effectum producere, 
in quem suo modo cooperatur. 

d) Atqui, reponunt, nihil in hoc difficile est quaerendum. 
S. Th. enim comparat virtutem fere spiritualem sacramenti vir- 
tuti quae est in voce sensibili, ad excitandum intellectum. Porro 
in hac voce nihil est praeter naturalem determinationem soni 
et relationem statutam cum re significata. Ergo nec in sacra- 
mento quidquam est praeter institutionem qua dirigitur ad sancti- 
tatem hominis practice significandam, «Et in ipsa voce sensi- 
bili, ait S. Th., est quaedam vis spiritualis ad excitandum 1n- 
tellectum hominis, in quantum procedit a conceptione mentis » 
(III, q. LXII, a. IV, ad 1?). — Respondemus: frimum, non 
aliud quam ordinem et relationem sono sensibili addi posse ab 
humana voluntate et. institutione; intimius omnino causas et 
effectus ordinari a Deo. Secundo, vocem sensibilem, etiam po- 
sita hominum conventione, manere in ratione signi; non item 
sacramentum, quod etiam causa est. Quocirca S, Th., ut solet, 
analogice vult comparationem intelligi, nequaquam ita ut pa- 
ritas quaeratur. 777/70, non materialiter spectando soni infle- 
xionem; at formaliter, ordinem quo roced?! a conceptione men- 

£ís, utique virtutem aliquam hic agnosci posse: vox sensibilis 
percellit aures; sed prouti verbi ab intellectu rationem accipit, 
includit aliquid superius, quod non omnino corporeum est. Sed 
hic qui in materiali entitate defigitur, vel qui superius illud ad 
modum entis completi nititur intelligere, sibi veritatis praecludit 
viam. Praecipue advertatur ratio causae quae in sacramentis 
simplici significationi addenda est. 

€) ObZiciunt praeterea non esse in quo virtus addita su- 
biectetur. Est enim sacramentum actio successiva, quae, cum 
effectum obtinet, iam non est. Constat etiam disparatis elemen- 
tis, quibus eadem virtus inesse nequit. Eademque sunt aliquando, 
moraliter quidem unita, sed physice seiuncta, quo repugnantia 
virtutis entitativae unius penitus fit manifesta. — Responsio ad 
haec omnia est, eo constitui causam quo signum, Cum igitur 
signum perficitur, illud ultimum, quo completur significatio, agit 
in virtute ceterorum, quibus positum est signum, etsi forte tem- 
pore ac loco seiuncta sint, 

Singillatim vero ad illud quod supponitur, causam physi- 
cam non agere, nisl actu exsistat, dicimus esse distinguendum: 
Nisi actu exsistat, vel secundum totam entitatem, si sit causa 
permanens, vel secundum terminum intrinsecum, si sit agens 
successivum, concedo; nisi actu tota exsistat tota, vel etiam 
secundum partem, si reipsa successiva est, nego. Repugnat enim 
ut entis successivi exsistat actu pars, at illud secundum termi- 
num indivisibile esse tantum potest. Ita in mutationibus corpo- 
reis per motum acquiritur aliquid permanens, et per alteratio- 
nem attingitur forma substantialis. Porro sic agunt sacramenta ; 
in quibus ultimum, quod profertur vel exercetur, terminus est 
intrinsecus totius actionis, et in virtute praecedentium, sicut 
complet significationem, ita activum est. Quae doctrina traditur 
a S. Th., cum agit de forma eucharistica (q. LXXV art. VII 
ad 17), et cum loquitur de successivis unctionibus infirmi, ubi 
obiectionem ponit: « Remissio peccatorum non fit successive, 
sed in instanti, Sed extrema unctio non fit tota simul, quia 
plures unctiones requiruntur. Ergo eius effectus non est remissio 
peccatorum ». Respondet vero: « Quando sunt multae actiones 

ordinatae ad unum effectum, wfzma est formalis respectu om- 
nium praecedentium, et agit in virtute earum » (Suppl. q. XXX 
art, I ad 3*): et hoc omnino facit ad rem nostram. 

] Utique facilius hoc intelligitur, quod spectat ad significan- 
dum;'dificilius ad agendum. At rursus advertimus compleri, 
causam ut completur signum, quaecumque sit partium divisio 
et loco et tempore; difficultatem autem efficientiae penitus au- 
ferri per virtutem principalis agentis Dei, qui signum eo instanti 
quo gratia infundenda est efficax reddit, ut omnino practice si- 
gnificativum, : 

Suósumes: Atqui, causa efficiens tangere debet subiectum 
passivum ; neque hoc in aliquo sacramento semper locum habet. 
— Distinguendum assertum est: Si elementum materiale agit, 
contactum exigit quantitativum, conc.; si est tantum apalogice 
materiale, ut consensus per nutus forte expressus in matrimo- 
nio, nego; tunc enim sine contactu suppositi haberi potest con- 
tactus virtutis, In poenitentia quoque sunt pro materia actus 
ipsius poenitentis: iidem absolutione elevantur, ita ut poeniten- 
tem ipsum in quo sunt, iustificent. Modus ergo agendi sequitur 
naturam uniuscuiusque sacramenti, 

Justabis: Repugnat iterum actio in distans. Atqui sacra- 
menta quandoque in distans agunt: puta per consensum in ma- 
trimonium cum absente. Ergo non nisi intentionaliter agunt. — 
Resp. falsum esse suppositum, quod eadem sit univoce ratio 
agendi in iis quae neque in ratione signi univoce conveniunt, 
Iamvero si matrimonium cum baptismo comparemus, alia pror- 
sus est ratio elementi materialis et signi et sanctitatis. In bap- 
tismo ipsa ablutio rationem habet caerimoniae ad religionem 
ordinatae; in matrimonio verba vel etiam nutus, nullam prae 
se ferunt sacrae caerimoniae speciem, sed eatenus valent qua- 
tenus contractum coniugalem exprimunt et faciunt; qui con- 
tractus, ut iungit membra Christi, sacer est et cum gratia nec- 
titur. Prout igitur verba ad illum statuendum perveniunt, etiam 
sanctificant. Sequitur actus modum agentis. 

Instabis ilerum |: Neque sacramenta quae materia proprie 
dicta constant, tangunt subiectum in quo gratia producenda est, 

scilicet animam, — Respondeo, distinguendo: non tangunt ani- 
mam actione formaliter instrumentali, qua a Deo moventur, 
nego; non tangunt actione sibi propria et naturali, subdist: 
immediate et per se, conc.; mediate et per accidens, nego: sic 
enim tangunt ratione corporis, cuius anima est forma. 

f) Ex alio capite acute arguunt adversarii, spectantes 
ordinem propriae actionis, quam ex se instrumentum habet, ad 
id quod perficit per elevationem. Scilicet instrumentum per ip- 
sam sibi naturalem actionem ad superiorem effectum coopera- 
tur. Proinde ritus.sacramentalis, qui per se signum est, signi- 
ficando, et non aliter, gratiam producit. Atqui ratio signi ma- 
net in ordine intentionali, nec transit ad entitativum. Ergo hoc 
est reiicendum, illud tantum retinendum. — Resp.: concedo 
allatam doctrinam, et sacramenta significando efficere. Dist. 
min. subsumptam: Ratio signi manet in ordine intentionali, ut 
signum ordinatum a voluntate inefficaci, conc; ut signum or- 
dinatum et adhibitum a voluntate per se efficaci, nego. Porro 
sacramenta adhibentur a Deo, cuius imperium entitative efficax 
est, et hoc quodammodo signis quibus utitur ille communicat, 
Semel adhuc dicimus: Huius elevationis divinae non directus 
et proprius quaeratur conceptus; sed per ordinem ad eausam 
et ad effectum, et proportione quadam ad ea quae apud nos 
invenimus, seu tantum analogice. illam intelligere debemus. 

Subsumunt: Atqui eo pacto quodlibet signum a Deo statui 
potest, ideoque quodlibet adhiberi ut instrumentum ad quem- 
cumque effectum, Sed hoc absurdum est, ipso S. Thoma mo- 
nente (I p. q. XLV art. V) singulorum effectuum propria esse 
instrumenta. Ergo nihil omnino purae significationi addendum 
est, praeter hoc quod sit significatio practica. — Respondemus, 
utique hoc sufficere quod sit significatio practica, sed compa- 
rate ad primam Causam, cuius imperium entitative est practi- 
cum, non tantum intentionaliter sicut imperium hominis. Ad 
argumentum igitur, concedimus quodlibet signum statui posse 
a Deo et quodlibet instrumentum adhiberi in ordine ad effe- 
ctum obtinendum; negamus vero eadem convenientia eodemque 
modo cooperationis quodlibet assumi. Nam alio modo adhibetur 

signum aptum ad repraesentandum quod perficitur et ad exci- 
tandam animam; alio modo quod ex se nullam aptitudinem 
praeseferret. Sic aqua abluendo corpus bene repraesentat ablu- 
tionem animae, et ad hanc producendam convenienter adhibe- 
tur. Verum est tamen posse Deuin et aliter id perficere, aliisque 
uti instrumentis, 

Jnstant: Atqui et hoc absonum videtur, Etenim instrumen- 
tum eo valet quo sua natura inducit in subiectum aliquam di- 
spositionem ad formam ultimo obtinendam. Atqui nullam "ritus 
sensibilis dispositionem inducere potest, quae sit gratiae sancti- 
ficantis initium. Ergo non potest valere ut instrumentum in or- 
dine entitativo. — Respondeo distinguendo mai.: Induci debet 
dispositio ad formam per actionem propriam instrumenti, quo- 
tiescumque hoc adhibetur a causa principali finita quae instru- 
mento indiget, concedo; cum adhibetur a Deo, nulla ratione 
indigente, subdist.: debet instrumento poni aliqua dispositio 
Subiecti ad formam, ex parte modi operandi, conc.: ex parte 
rei perficiendae, nego. Scilicet Deus non ex indigentia instru- 
mento utitur, sed voluntarie attemperat actionem suam modo 
creaturae alicuius, qua uti velit. Quocirca nullum requiritur ini- 
tium effectus obtinendi ex parte instrumenti, quo Deus uti vult; 
at sufficit ut instrumentum agat dispositive ex parte modi ope- 
randi, h, e. ut habeat propriam actionem ad cuius modum fere 
attemperatur virtus divina, in eodem instrumento quodammodo 
recepta. Eiusmodi actionem habet reipsa, ideoque in ordinem 
causae ingreditur: sic aqua corpus afluit, et mediante hac ablu- 
tione, per virtutem sibi divinitus communicatam, et eius modo 
accommodatam, animam purificat et sanctificat. 

Ergo, aiunt, significatio nihil facit ad causalitatem ! — Immo, 
respondemus, ratio est optimae convenientiae, et verificat quae 
nuper scripsimus. 

£) Prorsus videtur absurdum, ut a causa creata quomodo- 
cumque procedat effectus, qui a virtute infinita unice pendere , 
potest, Atqui virtus sacramentis immissa profecto est creata; 
gratia autem est effectus requirens virtutem infinitam. Repu- 
gnat igitur ut a sacramentis entitas gratiae procedat. — Re 

spondeo concedendam esse propositionem, quae sine contradi- 
ctione negari nequit; quod enim unice a virtute infinita prove- 
venit, a creata et finita virtute non venit. Idque pro creatione 
verum est. Ad minorem, etiam concedimus primam partem; 
alteram vero distinguimus : Gratia est effectus requirens virtutem 
infinitam in sua causa principali, conc.; in qualibet causa a qua 
utcumque pendet, nego. — Gratia videlicet, quum sit forma in 
subiecto, nequaquam exigit effectionem omni modo a subiecto 
independentem. Quod vero sit supernaturalis, efficit ut non in 
naturali potentia ullius creaturae contineatur, nec passiva nec 
activa, neque ideo sit causa creata illi producendae per se suf- 
ficiens. At quemadmodum continetur in creatura, ut in poten- 
tia obedientiali, quae divinae virtuti respondet, ita non repu- 
gnat ut Deus creatam aliquam actionem, subiectum gratiae per 
se attingentem, elevet, ad hoc ut ipsam divinam virtutem gra- 
tiae productivam aliquo modo participet et subiecto transmittat. 


SctAolton. 


72. — Forte quis quaerat utrum facilius esset, loco vir. 
tutis transmissae per instrumentum, ponere cum Suaresio (Disp. 
Met. XVII, sect. II et disp. XXXI in q. XIII, p. III) 2ofeztzam 
obedientialem immediate activam, qua nimirum creatura in divi- 
num opus per divinam elevationem concurreret, quin ullam cuius- 
vis modi entitatem in se recipiat, — Sed fatemur nullo pacto hoc 
nobis probari et prorsus non videri intelligibile. Est enim irre- 
fragabile absolutumque principium ome agems agere prout est 
Z4 actu; unde sequitur necessaria proportio activitatem inter, 
quam quomodocumque aliquod agens exercet, et qualitatem qua 
natura prius idem agens in se perficitur. Valet hoc proinde 
sine ulla exceptione pro qualibet causa; quae principalis, in 
suo saltem ordine, dicetur, si per actum in se manentem agit, 
ideoque similem sibi effectum producit; erit instrumentalis, si 
virtutem habet motu inductam et in motu positam, eamque a 
superiori agente immissam, cui etiam superiori causae, non sibi, 
assimilat effectum, At nullo modo erit causa, si nihil facit; et 

nihil faciet sibi superius, si nullo modo habet superiorem vir- 
tutem. Eatenus ergo possunt alii intelligere sine ulla intrinseca, 
etsi fluente, elevatione instrumenti superiorem effectum obtineri, 
quatenus existimant inferius agens propria sibi vi aliquid in 
patiente efficere, dum superior agens, praesertim divinum, in 
idem subiectum patiens agit et sua virtute efficit quod inferior 
causa assequi non valeret. Atqui non ita ullo modo ipsum su- 
periorem effectum causa instrumentali tribuere liceret; eo pacto 
scilicet aqua baptismi hominem ablueret, atque unus Deus, mi- 
nime aqua, animam sanctificaret. Non ita intelligi debet quod 
dicitur instrumentum ovens molum: neque enim esset »o7vens, 
in ordine ad effectum, qui tamen ili suo modo tribuitur: ne- 
que esset 7:02427:, quum nihil a causa superiore in se reciperet ; 
haec superior causa effectum dumtaxat attingeret. Attingeret omni- 
moda immediatione suppositi et virtutis; nihil faceret mediante 
causa inferiori vel instrumentali, Non ita certe intelligeremus 
facultatem vitalem, supernaturali habitu destitutam, unquam posse 
elevari divinitus ad actum supernaturalem eliciendum. Eliceret 
enim ex se naturalem, naturalique modo operaretur, et actum 
eumdem quem eliceret, non essentialiter mutatum (quod certe 
fit elevatione supernaturali), haberet ut suum. Non ita demum 
rem hanc unquam intellexit S. Thomas, qui perpetuo agit de 
motione causam inferiorem et instrumentalem attingente, ac de 
nova virtute recepta in eodem instrumento, vel per ipsum fluente, 
ac de effectu, quem mediante inferiori causa superior attingit. 

73. — Negamus igitur potentiam obedientialem immediate 
activam, seu quae ad agendum superiori modo, quin ipsa quid- 
quam in se recipiat, evehatur. Est autem potentia obedientiae, 
necessario et ex ipso suo conceptu, Passzva ; prouti nempe, sine 
proportione per naturam determinata, ad nutum divinae Volun- 
tatis, recipit creatura ab agente Deo quidquid Deus vult. Potest 
autem Deus velle et efficere quidquid non implicat, sicut im- 
plicat ex. gr. intellectus materialis. Ceterum, sicut Deus creator 
quaecumque vult facit, quin subiectum ullum supponat; sic in 
quolibet subiecto. facit quaecumque vult, non attenta exigentia 
vel naturali proportione subiecti ipius. Consequenter ad hoc, 

subiectum idem poterit etiam superiori modo agere; at post- 
quam aliquid ad agendum receperit; potentia demum obedien- 
tiae passive se habet ad primam Causam, neque aliud in hoc 
intelligere possumus. 

Frustra vero in ordine ad asserendam potentiam obedien- 
tiae immediate activam, affert Suaresius locum S. Thomae scri- 
bentis: « Sicut inest creaturae potentia obedientiae, ut in ea 
fiat quidquid Creator disposuerit, ita etiam ut ea mediante fiat» 
(in IV, D. VIII, q. II, art. III, ad 4?) : quia hoc intelligit S. Th., 
prouti virtus creata movetur a Deo, et in se motum accipit ad 
id faciendum quod voluerit Deus. Idque, si opus est, ostendunt 
verba praecedentia in eodem loco : « Nulla creatura potest agere 
ea quae sunt supra naturam, quasi principale agens; potest tamen 
agere quasi agens instrumentale, a vzríufe Zncreata motum ». 

Frustra etiam interrogat: .SZ zm creatura est potentia ad 
recipiendum, cur non est ad agendum ? Non enim ad recipien- 
dum praesupponitur perfectio, quae contra ad agendum suppo- 
nitur. Proinde aget creatura supernaturaliter consequenter ad 
perfectionem acceptam, nequaquam sine ulla sui immutatione. 

Frustra opponit quod instrumentum agit sua naturali vir- 
tute, et nulla praeterea; elevari autem dicitur quia concursu 
supernaturali Deus effectum obtinet altiorem. — Respondemus 
enim instrumentum agere sua naturali vi, elevata tamen per 
motum illi additum a superiori causa ; nequaquam vero eadem 
vi sibi relicta. Omninoque reiicimus opinionem quae ponit in 
eundem effectum seiunctim ferri utramque actionem superioris 
causae et inferioris, Etenim ad notionem instrumenti pertinet, | 
ut ipsum sit motum, idemque superiorem motionem ad effectum 
transmittat. 

Haec aliaque de hoc habet Suaresius in tract. de Incarn. 


disp. XX XD sect. "V set vb 


0) Obectiones theologicae. 


74. — Alia argumenta restant, quibus non iam ex prin- 
cipiis metaphysicis, sed ex theologicis de re sacramentaria no- 

tionibus, virtus vel actio entitativa excludi, solaque intentio- 
nalis, ad actus intellectivos et volitivos pertinens, admitti posse 
videtur. 

4) Praecipuum est: Sacramentum est signum practicum 
undequaque verum: non autem est, nisi producat quidquid si- 
gnificat. Atqui saepe est validum sacramentum, quo tamen gra- 
tia non producitur. Ergo significatio et etfectio. sacramenti si- 
stunt in titulo exigente gratiam (non ita tamen exigente ut 
contraria dispositio subiecti non obsit), et non immediate fe- 
runtur ad ipsam gratiam, — Resp.: conc. 1" p. mai.; alteram 
distinguo : Sacramentum non est undequaque verum. nisi pro- 
ducat quidquid significat, si aliquid deest per se et ex defectu 
sacramenti, conc. ; si deest per accidens, ex defectu dispositionis 
in subiecto, nego. Posteriori autem dumtaxat modo, sacramen- 
tum est validum quod non gratiam confert. Sequeretur autem 
ex obiectione sacramenti significationem non per se ad gratiam 
referri: quod est contra omnes Patrum sententias et Ecclesiae 
loquutiones, semper ad gratiam significationem praecipuam re- 
ferentes, Sic baptismalis ablutio magis directe purificationem 
animae quam characterem significat. Hinc sententiae aliquando 
dubiae veterum Doctorum circa effectum baptismi apud hae- 
reticos. 

5) Atqui, obiiciunt, virtus sacramenti certe non ad gratiam 
terminatur, cum illud informe est. Sed absonum est duplicem 
modum agendi in animam sacramentis tribuere Ergo nunquam 
per se sacramentum gratiam attingit. — Respondeo: non bene 
assignari duplicem modum ex parte ipsius sacramenti et in ipsa 
eius virtute, conc. ; ex parte subiecti et in effectu non impedito 
vel impedito, nego. Ita eodem pacto sol in aquam liquidam vel 
in aquam glaciei mixtam colorem effundit. Aqua tamen liquida 
calefit, glaciei mixta non calefit (calorem spectando qui ascen- 
dente gradu patet). Non est discrimen ex parte causae, sed 
est.ex parte effectus, qui a subiecto pendet in quo recipitur. 

c) Videtur tamen his opponi loquutio Tridentini, aientis 
sacramenta continere gratiam quam significant. Porro intelligi- 
tur sacramentum continere gratiam, prout formaliter est a 

Christo institutum, et institutio manet ; non intelligitur entita- 
tive continere, nisi quando actu producit. — Resp. continen- 
tiam. hanc esse ipsissimam virtutem instrumentalem, quae certe 
actu est cum agit, non cum non agit, cum etiam sacramentum 
non est. Ceterum scripsit S, Th.: « Institutio Christi dedit vir- 
tutem inchoative; datur actu, cum sacramentum conficitur » 
(Ga IV,-D. I; qe L'art dV vsolc Ibtads 283 «C ontineti e roo 
gratia in sacramento sicut occisio in gladio, qui tamen occidit 
cum adhibetur, 

d) Atqui ad sacrameneum requiritur intentio, ministri ; 
porro haec intentionalis est; in hoc igitur ordine tota actio 
est. — Dist. mai.: requiritur intentio, ut ponatur actio sacra- 
mentalis et homo iungatur Deo tamquam agenti principali, 
unde erit elevatio totius actionis, conc, ; ut pars intrinseca sa- 
cramenti, et per se agens per modum tantum intentionis 1n 
effectum, négo. 

€). Denique mens S. Thomae dubia saltem videtur, si 
non clare stat pro actione intentionali, Etenim 1? nusquam 
quaestionem circa alterutram operandi rationem explicite posuit; 
29 virtutem instrumentalem saepe intentionalem dicit; 3? sa- 
cramenta vocat continuationem passionis Christi, et per ea dicit 
virtutem passionis nobis copulari; atqui passio Christi, teste 
ipso Doctore, per fidem nobis copulatur, ideoque actibus in- 
tellectus et voluntatis coniungi et influere tantum potest ; 4? do- 
cet vim spiritualem esse in sacramentis «in quantum ordinan- 
tur a Deo ad effectum spiritualem » (q. LXII, art. IV); et 
« sacramentum consequi spiritualem virtutem ex benedictione 
Christi et applicatione ministri » (ib, ad 3?; et « sacramenta 
operari ad gratiam, prout sunt quasi mota a Deo ad hunc ef- 
fectum, qui quidem motus attenditur secundum institutionem, 
sanctificationem, et applicationem ad eum qui accedit ad sa- 
cramentum » (de Verit, q. XXVII, art. IV): quae omnia ad 
ordinem intentionalium actuum pertinent; et 5? tandem, dicit 
sacramenta significando causare, eaque habere vim spiritualem, 
non aliter ac habet vox sensibilis, qua movetur intellectus ad 
aliquid concipiendum. 

Respondemus ad singula. 

Ad 1? dicimus, certe apud s. Doctorem non poni quae- 
stionem iis vocibus male selectis, actionis 2Ayszcae vel moralis: 
physicum enim ei non erat nisi quod spectat ad «es mobi, 
Scilicet ad genus corporeum ; morale vero quod spectat od or- 
dinem morum. Nihil autem tale in quaestione de sacramentis. 
At certe quaestionem posuit aequivalenter, cum ita respuit opi- 
nionem verbis S. Bernardi expressam, ut causa/itatem propriam 
s2gni ex auctoritate positi, quam recentes moralem vocant, pe- 
nitus excluderet; cum deinde egit de virtute instrumentali, ut 
de ente imperfecto ad modum motus; cum solvit difficultates 
non priori opinioni, at posteriori, manifeste oppositas. 

Ad 2^" dicimus decipi vehementer illos auctores qui zzez- 
Zonale accipiunt semper apud S. Th. pro solis actibus intellectus 
et voluntatis ens reale non immutantibus. « Virtus instrumenti 
in quantum huiusmodi, non est ens completum, habens esse 
fixum in natura, sed quoddam ens incompletum, sicut est virtus 
immutandi visum in aére, in quantum est instrumentum motum 
ab exteriori visibili, £Z Auzusmodz entia consueverunt intentiones 
nomuünari; et habent aliquid simile cum intentione quae est im 
anima, quod est diminutum, wt dicitur in VI Met. Et quia sa- 
cramenta non faciunt effectum spiritualem, nisi in quantum sunt 
instrumenta, ideo virtus spiritualis est in eis, non quasi ens fi- 
xum, sed sicut ens incompletum » (in IV. D. I, q. I, art. IV. 
sol. II). Similiter prorsus ait: « Virtus naturalis quae est rebus 
naturalibus in sua institutione collata, inest eis ut quaedam forma 
habens esse ratum et fixum in re natura. Sed id quod a Deo 
fit in re naturali, quo actualiter agat, est ut intentio sola, ha- 
bens esse quoddam incompletum, per modum quo colores sunt 
in aére, et virtus artis in instrumento artificis » (de Pot. q. III, 
art. VII, ad 7"). Porro colores esse aliquid entitativum (et hic 
sane physicum) in medio, ut realiter oculus ad videndum exci- 
tetur, dubitaverit nemo. 

Ad 3? dicimus fide nos coniungi passioni Christi, quo illius 
efficientia in nos exerceatur, sicut intentione coniungitur minister 
ipsi Christo, quo iam non ex, se nequidquam operetur, verum 

ut instrumentum Dei efficaciter sacramentum: ponat. Posita vero 
illa coniunctione, ex virtute Christi sacramentum est efficax, 
prout revera illo utitur Deus, Seposita ergo difficiliori quaestione 
de efficacia (a merito et reliquis distincta) passionis Christi in 
omne tempus et spatium, ubicumque scilicet homines per illam 
sanctificantur; dicimus fidem vel intentionem esse requisitas con- 
ditiones, quibus homo subdatur divinae virtuti, et haec vel ipsi 
homini applicet efficaciam Christi passionis, vel ritum ab eo 
exercitum ut sacramentalem accipiat, ipsique passioni continuet, 
et ritus ipse per illam sacer sit et sanctificans. Sed per haec 
forte eadem difficilior quaestio soluta est. 

Ad 4" dicimus, iis omnibus quae afferuntur de institu- 
tione Christi et applicatione ad subiectum, causam assignari ob 
quam Deus sacramento utitur tamquam instrumento, illudque 
elevat ad efficacem sanctificationem ; nequaquam exponi ipsam 
actualem efficaciam sacramento datam. Nam et otiosa et ridi- 
cula iam esset inquisitio de ratione huius efficaciae, et nihil 
vere adderetur iis quae de signo auctoritative statuto dicenda 
essent, : 

Ad 5^ pariter dicimus rationem signi et huius propriam 
effcaciam id esse quod ante elevationem competit sacramento, 
vel permanente institutione positum fuit; nequaquam in hoc si- 
stere supernaturalem actionem aquae quae corpus tangit et cor 
abluit. Diximus autem satis de virtute vocis sensibilis, ut con- 
tinentis verbum et moventis intellectum. 

75. — Hanc disputationem concludimus, sententiam de sa- 
cramentorum causalitate difficiliorem amplectentes, non quia secus: 
pereat doctrina catholica, neque etiam quia ratio prorsus evidens. 
id evincat; sed quia secus instrumentalis causalitas vix aut ne 
vix quidem salvatur; quia frustra fuisset admiratio Sanctorum 
et nihil in hoc mysterii subesset, quod in rebus divinis indicium 
est falsitatis; quia certa nobis videtur mens S. Thomae, de en- 
titativa virtute heic disserentis, et solam relationem, quae signt 
ratio formalis est, respuentis. 

e) Corollaria. 


 7|6. — Ex hac universa quaestione LXII assertiones col- 
ligimus. 

1". Fide catholica docemur sacramenta N. L. gratiam 
conferre ex opere operato; prouti nimirum per ipsum positum 
signum sensibile a Christo !nstitutum, minime propter merita 
ministri; nec secundum mensuram quam actus recipientis exi- 
gerent, ipsi recipienti gratia confertur. 

2?. Recte igitur sacramentis tribuitur causalitas instru- 
mentalis, qua in hominis sanctificationem, sub actione principali 
Dei, operantur. Qua ratione eadem sacramenta dicuntur gra- 
tiam continere. 

3?. Etsi ad fidem servandam satis est dicere sacramenta 
signa esse efficacia, prout, iis positis, infallibiliter ex meritis 
Christi, homo non obicem ponens, sanctificatur; et melior ratio 
redditur per consecrationem quamdam eo signo practico in ho- 
minem inductam, cui consequenter gratia debetur; tenemus 
tamen ad mentem S. Thomae, et ad pleniorem loquutionis ec- 
clesiasticae veritatem tuendam, sacramenta agere ut ipsam gra- 
tiae infusionem, divinitus immissa virtute, immediate attingentia. 

Priorum assertionum declarationem apud Pesch et Emum 
Billot facile invenies; postremae in his foliis. 


IV. — DE CHARACTERE SACRAMENTORUM. 
(QuaArsTIO 63). 


TI. — Agitur de caractere, de quo etiam satis apud mox 
laudatos auctores. Nisi quod fere omittitur doctrina articuli 
quarti ubi quaeritur an in ipsa animae essentia an in aliqua 
facultate character recipiatur. De quo supra attigimus quae fa- 
ciebant ad ostendendum iterum quam certe S. Th. vim et in- 
fluxus ordinis entitativi tribuat sacramentis, Ponit scilicet, cha- 
racterem in facultate animae eaque intellectiva. 

In facultate bonit, ut quid instrumentaliter et. immediate 
operativum Etenim, Primo: non est intelligibilis qualitas spiri- 


78 DE SACRAMENTIS IN GENERE 


tualis, quae neque immediate per se, neque ut radix alius qua- 
litatis, ordinetur ad operationem; quum operatio sit ultimum 
complementum omnis entitatis, et unumquodque prout est in 
actu etiam agat. Gratia sanctificans radix est habituum super- 
naturalium, et per hos operativa est. Ergo absurde fingeretur 
character ut signum quoddam designans tantum subiectum, in 
quo sacramenta effectum obtinent, et cuius actiones ut sacra- 
mentales accipi debent. — ezzde: non potest character accipi 
ut radix quaedam remota operationis; quia contra est ultima 
dispositio subiecti in ordine ad recipiendum, vel agendum in- 
strumentaliter, in sacramentis. Atqui quod immediate respicit 
operationes, in facultate est, non in anima essentia, Ergo legi- 
time character in facultate ponitur. 

Ponitur autem. in facultate intellectiva, quia intellectus est 
ordinare unum ad alium. Idem ergo, prout fide cognoscit insti- 
tutionem Christi et sacramenti virtutem, actum quo ponitur ritus 
externus ordinat ad hoc ut per ipsum institutio Christi servetur, 
ipsaque hominis operatio ad hoc ut eo modo sacra sit et effi- 
cax evehatur. Simile quid de sacramenti receptione dicatur, 
Ergo id quo homo aptus fit, ut ab agente principali Deo tam- 
quam instrumentum adhibeatur recta proportione in intellectu 
esse dicitur, 

78. — Sunt assertiones : 

4) Quaedam sacramenta quibus homo in ordine ad cul- 
tum religionis christianae in peculiari conditione ponitur, cha- 
racterem imprimunt, qui est effectus a gratia distinctus, 

6) Idem character est certe in hac vita indelebilis, et 
est ratio cur sacramenta illum imprimentia sine sacrilegio ite- 
rari non possint. 

c) Communis sententia est illum in alia etiam vita per- 
manere, 

d) In doctrina S. Thomae, est immediate operativus vel 
passivus, quia ultimo disponit facultatem intellectivam ad agen- 
dum vel patiendum, secundum quod spectat ad virtutem sa- 
cramentalem. 

V. — DE CAUSA SACRAMENTORUM. 


(QuAEsTIO 64). 


19. — Agitur de causa sacramentorum, quae primo Deus 
est, deinde Christus ut Homo, tertio est minister. Ante hanc 
postremam, bene advertit Eius Billot spectari posse potestatem 
dispensationis Ecclesiae datam; cui unice Ecclesiae, tamquam 
bonum illius proprium, Christus sacramenta commisit, et cui 
implicite saltem, etsi ignorans, quilibet minister intentione con- 
iungi debet, ut valide sacramenta conficiat. Habet de hoc th. 
XVI, in qua multa sunt pulcherrime cogitata et exposita. 

, In I art, h. q. nota rursus, si lubet, quam certe Angelicus 
causalitatem sacramentorum ad internam gratiam referat. Di- 
stinguit enim de more principalem causam et instrumentalem. 
Illam respectu gratiae dicit unice Deum ; hanc et in sacramentis 
et in ministro agnoscit, Dicit vero, quod etsi per se, vel sua 
virtute, exterius tantum hominem attingant, sorfZuníur tamem 
effectum. interiorem ex virtute principalis agentis, quod est Deus. 
Frustra vero hoc diceretur, si tantummodo essent conditio, vel 
ponerent in homine designationem aliquam, quam opus Dei, non 
amplius sacramento ad hoc adhibentis, consequeretur. 

80. — Quisnam sacramenta instituit? Auctoritate sibl pro- 
pria, unus Deus, qui unus potest creaturam per gratiam deifi- 
care. Potestate excellentiae unus Christus, qui merita suae Pas- 
sionis per ea quae sibi placuerunt signa, potuit communicare. 

Porro omnia sacramenta esse a Christo instituta de fide 
est, a Tridentino definitum (sess. VII, c. 1 D. 844), — Non 
est explicite definitum, ideoque non est omnino de fide, imme- 
diate ab ipso Dfio N. singula sacramenta fuisse instituta, Si 
enim ille Apostolis suis alicuius sacramenti in Ecclesia insti- 
tuendi, eius finem, sive peculiarem sanctificandi rationem de- 
terminando, officium commisisset, ita ut ex eo mandato modum 
signi, materiam et verba, Apostoli statuissent, non ita imme- 
diate, ut credimus, satis tamen ut canon aliquo modo servetur, 
etiam ilius sacramenti Christus dici posset institutor, At quia 

eiusmodi canonis obvius sensus (S. q. d. sacramenta N. L. non 
fuisse omnia a I. C. D. N. instituta, a, s.) ille. est ut omnia 
Christus immediate et ex seipso instituisse intelligatur (mediate 
enim sunt ab illo quaecumque fiunt ex auctoritate Ecclesiae); 
et quia longe communior theologorum sententia hoc sine du- 
bitatione tenendum esse censet; eandem immediatam institutio- 
nem, ut certam theologice asserimus. 

Duplici autem ratione potuisset Dominus suam potestatem 
aliis communicare. Przmuwum, ita ut Apostoli statuerent signa, qui- 
bus ipse Christus communicationem suae gratiae annecteret. .Se- 
cundo, ita ut singuli magni Sancti sua merita per sensibilia si- 
gna fidelibus applicare potuerint; sicut si putaremus baptismum 
Ioannis (quem tamen fuisse sacramentum vulgo negamus, for- 
tasse ex defectu durationis, vel ex defectu iustitiae legalis) ex 
meritis ipsius Praecursoris vim habuisse obtinendi divinam mo- 
tionem, qua cierentur animi ad poenitendum. — At neutro modo 
id cuilibet esse concedendum Christus iudicavit. Et bene sane: 
frimo, ut evidentius pateret ab ipso Christo sacramenta virtu- 
tem sortiri; dezzde, ne in alio aliquo salutem nostram ponere- 
mus; /eríio, quia ad constitutionem et naturam Ecclesiae sacra- 
menta maxime pertinent; eam vero ipse Christus per se instituit, 
atque immutatam ad finem saeculorum permanere voluit. 

81. — Ponitur art.^ VIII quaestio de intentione quae in 
ministro requiritur. Frustra de hoc explicita documenta apud 
Patres exquires. At saec. XII doctrina Ecclesiae omnibus nota 
apparet ita ut procul dubio iam antiqua esse debuerit. Ceterum, 
cum S. Augustinus dubitabat utrum baptismus mimice collatus 
validus esset, ostendebat non solum esse positam questionem, 
sed et vulgo teneri intentionis necessitatem. Deinde clariori in 
dies traditione firmata est, et Florentinum et Tridentinum, ea 
de re definitam doctrinam exhibuere (D. 695. 854). 

Superest tamen aliqua difficultas de obiecto intentionis: si 
nempe cum dicimus, ministrum hoc velle debere ut faciat god 
facit Ecclesia, loquutio haec referatur, ad ipsam rationem  sa- 
cramenti, vel sufficiat eam referri ad ritum externum. Neque 
admodum pauci fuerunt, quibus intentio quae externa dicitur 

sufficere videretur; saltem cum solemni forma ritus peragitur. 
Eorum vero contra communem et certam sententiam hae sunt 
praecipuae obiectiones. 

4) In omni dubitatione de sacramentorum validitate Ec- 
clesia inquisivit semper de forma exteriori, et aliquando de fide 
ministri, ut certior fieret non ex haeresi corruptam fuisse for- 
mam, prout quidam haeretici facere consueverunt; nunquam 
vero de intentione inquisitionem instituit. Ergo non hanc re- 
quiri, si ritus externus positus legitime «est, iudicavit, —  Re- 
spondeo, non de ipsa intentione inquiri, quia eatenus illa inno- 
tescere potest quatenus per actus externos manifestatur. Porro 
cum ritus Ecclesiae legitime positus est, quantum ex humana 
operatione constare potest, tantum intentio faciendi quod facit 
Ecclesia manifesta est. Est enim moralis certitudo (neque alia 
hic quaeri debet) velle hominem ratione utentem id facere quod 
facit, atque id dicere quod verba prolata significant. Satis ergo 
de intentione constat ex servato ritu exteriori. 

Quod etiam respondendum dicimus obiectioni acceptae ex 
s. Thoma, dicente verba formae sufficere ut minister iungatur 
Ecclesiae in sacramenti confectione, nisi ille exterius aliud 
ostendat. Ouia nimirum violentum esset habere interiorem men- 
tem actioni externae quae actu exercetur oppositam, ex hac 
plenam certitudinem, quantum humana conditio sinit, de ipsa 
mente accipimus. — Responderi etiam potest secundo pro men- 
tali intentione heic intelligi a s, Thoma intentionem perfectam, 
quae sacramenti rationem eiusdemque virtutem attingat, Iamvero 
huiusmodi intentio non requiritur. Satis ergo est intendere quod 
facit Ecclesia; porro hoc ex ipsis verbis prolatis satis constat, 
Satis inquam, quia ad servandam intentionem faciendi quod 
Ecclesia facit externe tantum, et negandam intentionem quae 
referatur etiam ad id quod Ecclesia verbis exprimit, incredibilis 
violentia requireretur. —— In forma igitur, enunciationem qua di- 
citur s. Th. minime requirere mentalem intentionem, sed con- 
tentus esse externa prolatione verborum, distinguimus: s. Th. 
non requirit intentionem quae ad veritatem et fructutn sacra- 

menti refertur, COlcEdos non requirit intentionem conformem 
verbis prolatis, prout haec important caeremoniam sacram Ec- 
clesiae, nego. Vel etiam: quatenus per hoc habetur sufficiens 
certitudo, post quam nihil amplius est quaerendum, conc., qua- 
tenus valeat reipsa coram Deo ritus sine intentione, nego. — 
Et iure negatur, quum aliunde doctrina Angelici Praeceptoris 
sit in hac re certa ac plena. 

&) Ministri in Ecclesia personas publicas agunt, quarum 
verba solemniter prolata iuridicum valorem habent, quaecumque 
sit interna mens. Ergo est ab hoc independens valor sacramenti. 
— Respondeo ministros agere ut personas publicas in Ecclesia, 
ideoque iudicium Ecclesiae sive hominum necessario sequi ex- 
ternas apparentias; non item coram Deo, Ceteroquin etiam actus 
personae publicae, contraria intentione exercentis destruitur ; qua- 
propter, si de illa contrarietate constare potest, etiam iuridice 
actus declaratur nullus. Sic declaratur nullum matrimonium, si 
probari potest non fuisse interiorem consensum, etiamsi fuerit 
exterior affirmatio. 

€) Peragendo ritum externum, minister applicat formam 
materiae. Atqui ex applicatione formae materiae resultat com- 
positum, quaecumque sit applicantis intentio, Ergo. — Respondeo 
veram esse subsumptam, exsurgere nempe compositum, in phy- 
Ssicis; non in iis quae pendent ab intellectu, quemadmodum 
pendet signum practicum, quod signum est ad placitum et ef- 
ficax ex institutione. Nec vere sine intentione applicatur forma 
materiae; nam ponitur tantum actio ex se indifferens, ubi est 
ratio materiae et formae sacramentalis, si aliquo modo inten- 
ditur res sacra, nequaquam si intenditur tantum actio materia- 
liter sumpta. 

d) Sed homo habet tantum in potestate ut hanc actio- 
nem ponat; quod autem sit sacra et efficax unice pendet ab in- 
stitutione Christi, Ergo sufficit intentio illius actionis ponendae, 
quin ad aliud mens referatur. — Homo habet in potestate ut 
actionem hanc ponat, vel simpliciter ut talem actionem sensibi- 
lem, vel etiam ut sacram et institutam a Christo, concedo ; ha- 

bet potestatem tantummodo ponendi vel non ponendi, quin ullo 
modo eam possit coniungere vel non coniungere Ecclesiae et 
Christo, nego. Et a Christo certe tota est institutio et efficacia 
signi; sed ab homine est ut formaliter hoc signum ponatur vel 
non ponatur. 

€) Multa afferri possunt ex Augustino disserente de ba- 
ptismo /a//acifer conlato, sive intra Ecclesiam, sive inter hae- 
reticos, Et quia dicit fallaciter conlatum in Ecclesia esse certe 
validum, concludit etiam a mimo irridente datum extra Ecclesiam 
probabiliter validum esse. — Resp. in his aliisque locis Augu- 
stini sermonem semper esse de fallacia fidei, qua fallacia potest 
quis catholicus videri et non esse, nunquam de fallacia inten- 
tionis, qua quis nollet sacramentum conferre. Posteriorem hanc 
semper supponit, sive in fallaci catholico sive in haeretico. De 
mimo autem dubitat, quia in nullo concilio quaestio per- 
tractata fuerat, De his multa vide apud Billuart, dissert. V, 
apts c VII. 


VI. — DE SEPTENARIO NUMERO SACRAMENTORUM. 


Leges apud Pesch compendium eorum quae habet Fran- 
zelin, Tantum animadvertimus heic maxime [locum esse argu- 
mento praescriptionis, Quaestio nimirum est praecipue contra 
protestantes, duo tantum sacramenta asserentes. Esset etiam 
contra modernistas, pro quibus tot esse debent quot recentis- 
sima inventa qualibet aetate ferunt. Sed hi delirant omnino. 
Contra priores, probamus doctrinam de septenario numero cer- 
tam et patentem et communem in Ecclesia inveniri saec. XII. 
Immo, ex consensu Coptorum reliquorumque qui ab Ecclesia 
saec. V recesserunt, tunc etiam eumdem numerum agnitum 
fuisse evidens est. Hoc posito, nihil quaerendum superest; at 
possessionis titulum ac praescriptionem, iure possidentes, prae 
nobis ferre debemus, aientes: Nisi adversarii certissimis argu- 
mentis probent assertionem septenarii numeri ante saec. V, vel 
etiam ante XII, illegitime inductam fuisse, stat praescriptio, 

stat ius pro nobis, qui id ut legitime ab initio traditum assu- 
mimus. Valet praescriptio, primo theologice, quia non fallitur 
Ecclesia; deinde valet philosophice, quia dissitarum gentium 
consensus causam habet, neque illa esse potest alia quam norma 
quaedam universaliter agnita et accepta. Porro pro christianis 
non alia ea fuit quam vetus traditio apostolica, Ergo quod ab 
omnibus aliquo tempore ut certum tenetur, zo» est erratum, 


sed traditum. 


DISPUTATIO SECUNDA. 


DE EUCHARISTIA 


Tractationis divisio. 


]. — Tractationem de sacramentis prosequutus Angelicus, 
non alium ordinem servat quam quem ipsa notio sacramenti 
formaliter suggerit. Ideo prius quaerit an sacramentis sit adnu- 
meranda Eucharistia, an sit unum vel plura, utrum sit necessa- 
ria; deinde qua materia confici debeat. Hic vero, quum de mu- 
tatione ipsius materiae agendum sit, mysterium obiicitur quod 
hic praecipue credendum proponitur, de Dfio Iesu sub speciebus 
panis et vini vere realiter ac substantialiter praesente. Sunt vero 
de hac re et consequentibus dubitationibus plures quaestiones; 
post quas, de forma ac de usu eiusdem sacramenti disputatio 
quae incepta est, continuabitur. 

Plurimorum auctorum, tractationem eucharisticam trifariam 
dividentium, morem sequuti, et nos agemus primo de mysterio 
realis praesentiae, quod a ratione sacramenti praescindit ; deinde 
de sacramento; tertio de sacrificio. 


I. — DE MYSTERIO REALIS PRAESENTIAE. 
(q. LXXV, a. 1-4). 


A. — Doctrina catholica. 


2. — Vere ac substantialiter Christum Dfium heic adesse, 
art. 1l affrmatur. Neque huius assertionis alia causa proponi 
poterit, praeter Dei beneplacitum eiusdemque revelationem. Hoc 

igitur primum est quod in hac tractatione per solam fidem ac- 
 Cipitur; cetera omnia, quae de Eucharistia asseruntur, ex illo 
uno Aquinas ratiocinando deducet. luvabit tamen et scire et 
ostendere eas quoque quas ut conclusiones primi dogmatis S. 
Th. colligit, fidei necessitatem habere atque in Ecclesiae tradi- 
tione contineri. Non hic integram tractationem, quain apud 
Pesch, apud Hurter, apud Franzelin, apud multos legere po- 
teris, exscribemus; ordinem tractationis innuisse sat erit. Quod 
vero spectat ad commentarium doctrinae Aquinatis nihil in hac 
quaestione alibi invenies cum iis quae habet Emus Billot, com- 
parandum. 

3. — Sunt ergo tres assertiones in primis tenendae. P770, 
adest post consecrationem sub speciebus panis et vini, vere, 
realiter, substantialiter, Corpus et Sanguis Dfi Nostri I. Ch. 
Secundo absunt omnino quoad substantialem realitatem, panis 
et vinum. Z727Zo hoc factum est per mirabilem conversionem 
totius substantiae panis in Corpus, et totius substantiae vini in 
Sanguinem Díii Nostri. — De fide sunt, definitae a Tridentino 


sess. XIII, can. 1 et 2 (D. 883-884). 


a) De reali praesentia. 


4. — Ex his ipsis praecipua veritas prima est, Christum 
hic substantialiter sub speciebus adesse. Cuius assertionis nulla 
dari potest demonstratio ope rationis, quum agatur de re li- 
berrime a Deo statuta, eaque mysteriosa. Post acceptum dogma 
per fidem, illius utique assignantur pulcherrimae opportunitates, 
quibus illud ostendetur nostrae religionis indoli optime conve- 
nire. De his S. Th. art. I. De panis vinique absentia, art. II. 

Contendimus vero, una cum omnibus catholicis Doctoribus, 
eamdem assertionem e verbis evangelicis quae in narratione in- 
stitutionis Eucharistiae scripta sunt, cum certitudine deduci, 


b) De absentia pamis et vini. 


5. — Alteram quoque eadem fere certitudine ex solis verbis 
evangelii concludi asserimus: diminuimus autem per illud /e7e, 

mensuram vel modum certitudinis, eo solum quod non eodem 
pacto absentiam panis et praesentiam Dfii iis verbis « 77oc es 
corpus meum » exhibere Tridentinum asserit, Praeterea sunt 
aliqui Scoti asseclae, qui illam necessitatem non ' perspiciunt: 
opinantur nimirum, et potuisse divinitus simul cum pane Corpus 
Christi heic poni (quod etiam illis minus portentum videretur, 
quam quod reipsa accipit Ecclesia); et eadem verba in hac hy- 
pothesi proferri potuisse, quatenus simul positis pane et Cor- 
pore Christi sub iisdem accidentibus, rationabilius affirmatio ad 
id, quod minus esset expectatum et non ex natura rei iis acci- 
dentibus designaretur, referri debuisset. Praeterea, aiunt, sicut 
nunc. vult Deus ut Corpus Christi solis accidentibus designetur, 
potuisset etiam velle ut designaretur toto pane, ita ut integrá 
substantia panis ubi sit Christus ostenderet: quo posito liceret 
utique dicere « Hoc est corpus meum » panem praebendo, non 
secus ac nunc dicitur ostendendo accidentia, Haec Mastrius 
praecipue. — Respondemus vero (post demonstratam panis ab- 
sentiam ex verbis institutionis, prout habetur apud Emum Billot 
th.. XXXIX, et apud p. Pesch et alios), quidquid sit de pos- 
sibili vel absurda positione Corporis Christi simul cum pane, 
certe in hac hypothesi non potuisset dici: 7Zoc est corpus meum, 
quia illud 4ec necessario refertur ad id quod externa specie 
ostenditur ac signatur, nequaquam ad alia quae forte sint cum 
illo coniuncta, vel quidquam quod per eas species nec per ac- 
cidens esset sentitum. Quapropter iure dicitur Zoc esse corpus 
quod immediate sub iis accidentibus continetur, proprio eorum 
subiecto remoto; si autem subiectum adesset, corpus Christi Aezc 
esse, cu» hoc esse, vel aliud fortasse dici posset, nequaquam 
simpliciter Aoc esse. 

6. — Porro iisdem Patrum testimoniis, quibus certe constat 
ab initio Ecclesiae explicita fides in substantialem Christi prae- 
sentiam, constat pariter fides de panis vinique absentia. Omnes 
enim in eo conveniunt ut dicant non esse hic sensibus creden- 
dum, et quod post mysticam benedictionem apparet, reipsa non 
id esse quod prius fuit, Scilicet non tantummodo positive hic 
esse Christum aiunt, sed et negant explicite esse panem. Ergo 

et ex verbis institutionis et ex Patrum traditione habetur etiam 
eorum omnium damnatio qui vel Christi Corpus heic simul 
poni cum pane, vel panem fieri corpus Christi quia a Verbo 
hypostatice assumptum sit, vel quia ad panem extendatur ani- 
mae Christi informatio, vel utcumque panem manere, asserere 


ausi sunt. 


c) De ftranssubstantiatione. 


7. — Tertium dogma est transsubstantiatio. 

Tertium esse a duobus prius enunciatis clare docet bulla 
Pi VI Zweforem fidei, ubi damnantur pistorienses, qui dixerant 
satis esse praesentiam Christi et panis absentiam profiteri, dis- 
putationibus scholasticis transsubstantiatione permissa. Nequa- 
quam; sed et hanc asserete ut revelatam oportet, prouti a Tri- 
dentino atque ab aliis Conciliis affrmatam invenimus (cf. Pesch), 
et prouti ab omnibus Ecclesiae Patribus de hac re agentibus 
explicite traditam cognovimus: omnes enim, nulla facta excep- 
tione, de mutato vel converso vel transelementato pane, non de 
Christo e coelis huc delapso, loquuntur. 

Est autem dogma ab aliis distinctum; minime quia desit 
entitativa eaque necessaria rerum connexio (de qua re postea), 
seu quia potuerit Christus constitui praesens, hinc eiecto pane, 
absque hoc quod panis ipse in illius Corpus fuerit conversus; 
sed quia connexio haec non omnibus patet, immo nulli est adeo 
manifesta ut multo melius non fide sive doctrina Ecclesiae fir- 
metur; denique, conversionis duarumque priorum veritatum con- 
ceptus formalis alius est; ac bene proinde conversio ipsa singu- 
lari enunciatione asseritur, et ut peculiare dogma recipitur, 

8. — Nonnihil tamen in eo miramur, quod apud plerosque 
auctores eo ipso videtur asseri transsubstantiatio quod panis 
negatur permanere, Iidem porro sunt qui arbitrantur et revera 
panem in nihilum redigi, et actione circa Corpus Christi divi- 
nitus exercita idem Corpus hic sisti; immo eo procedunt ut 
dicant non aliam fore circa Christum Dei operationem, si Cor- 
pus illus hic sub pane abderetur, ac duo corpora simul ades- 

sent. Nulla vero tunc esset transsubstantiatio. At erit ne me- 
lius, si eodem modo eademque actione Christus hic ponitur, 
pane reiecto? Si Díius Iesus, non divinam potentiam exercens 
circa aquam in hydrias missam, angelo mandasset ut aquam 
auferret, vinum illuc undecumque afferret, num aqua in vinum 
re conversa diceretur? Quantum ego intelligo, minime gentium. 
Simile quid tamen, ut videbimus, etsi verbis detrectant, re sen- 
tiunt plerique auctores post Scotum. Qui proinde solliciti sunt 
in quaerenda ratione, qua verbum ab Ecclesia selectum et pro- 
batum, vim servet suam, Et quia multi sunt, iique in Ecclesia 
non improbati, praestat eorum mentem exponere, ut pateat quid 
ad fidem communem spectet, quid vt melior doctrina defen- 
dendum sit, Transsubstantiatio scilicet sub aliqua vaga concep- 
tione de fide esi; pressius definita xem es! de Jide. 

Exponamus ergo conceptionem ilam communem quae ad 
fidem pertinet; doctrinam S. Thomae, non ab omnibus receptam, 


pro viribus deinde propugnabimus. 


1) Conceptus communis transsubstantiationis. 


9. — Hoc ergo omnes intelligunt, mutationem in complexu 
illo substantiae et accidentium, seu specierum quibus subiectum 
sensibus ostenditur, et quem Christus accepit, vel quem accipit 
sacerdos, super quem denique verba proferuntur « Hoc est 
corpus meum », factam esse, nullam quidem in accidentium en- 
titate vel in speciebus, totalem vero in substantia; ita ut initio 
propositionis adhuc prae manibus habeatur panis, in fine ha- 
beatur Corpus Christi. Est igitur totalis mutatio substantialis 
entitatis; ac dicere prioris substantiae aliquam partem adhuc 
manere, ad haeresim pertineret. « Quoniam Christus redemptor 
noster (ait Tridentinum, sess. XIII c. IV) corpus suum id, 
quod sub specie panis offerebat, vere esse dixit, ideo persua- 
sum semper in Ecclesia Dei. fuit, idque nunc denuo sancta haec 
Synodus declarat, per consecrationem panis et vini conversio- 
nem fieri totius substantiae panis in substantiam corporis Christi 
Dfi N., et totius substantiae vini in substantiam sanguinis eius. 

Quae conversio convenienter et proprie a Sancta catholica Ec- 
clesia transsubstantiatio est appellata » (D. 877). 

Porro idem dici posse videretur, si corpus Christi substan- 
tiae panis simpliciter succederet; nempe si distinctis actionibus 
abiiceretur panis atque ibidem corpus Christi poneretur. Ante 
consecrationem, panis; post consecrationem, corpus Christi ades- 
set. Atqui simplex successio non est conversio ; sicut si e lagena 
aquam effundo, eidemque infundo vinum, Contra Tridentinum 
veri nominis comversionem affirmat; Pius VI asserit hoc a prae- 
cedentibus tertium esse dogma, explicite tradendum et creden- 
dum (D. 1529). Ergo ulterius aliquid requiritur. 

10. — Omnes igitur rationem formalem assignare satagunt, 
qua a successione conversio haec secernatur. — Ut ea ratio 
assignetur, theologi passim dicunt in notione transsubstantia- 
tionis tria contineri: P7747, abesse terminum a quo et adesse 
terminum ad quem; secuzdo, inter desitionem prioris et alterius 
positionem nexum necessario inveniri et affirmari debere; /er£zo, 
aliquid commune haberi, ratione cuius unum aliquod exsistat 
de quo dici queat: ab initio panis erat, deinde est corpus 
Christi. — Quae tria aliter ab aliis assignantur. 

Bene etiam dicuntur verbis consecrationis eadem innui vel 
etiam asseri. Esse corpus et non esse panem, iam vidimus certo 
dici, Esse aliquid commune, minime quidem entitati substantiali 
quae totaliter convertitur intrinsecum, sed quod pars est rei ma- 
nibus apprehensae ac pronomine Zoc designatae, nempe acciden- 
tia; eodem pronomine clare edicitur:; nisi enim ea manerent, non 
amplius Aec adesset, quod corpus Christi diceretur. 

Diffcilius est ostendere qua ratione enuncietur nexus de- 
sitionem inter panis et corporis Christi positionem. Id verum 
esse Tridentinum supponit, cum ait a verbis ipsis Christi Dfii 
persuasionem venisse in Ecclesia Dei singularis eucharisticae 
conversionis. Ut autem huius veritatis reddatur et appareat 
ratio, dicunt auctores satis esse ut efficientia Christi conse- 
crantis ad suum corpus ponendum exigat desitionem panis, 
Porro exigit, et exigentiam enunciat. Ea enim esse debet effi- 
cientia, quae per verba consecrationis exprimitur. Atqui verba 

ita dicunt corpus Christi adesse, ut necessario panis absit: secus 
enim Zzc adesz, nequaquam 4Aoc est corpus meum, dici debuit. 
Ergo verba ipsa talem enunciant sive asserunt efficientiam, 
quae ad ponendum Christi corpus, absentiam panis exigit. Porro 
hoc est inter utrumque necessariam connexionem asserere. Ergo 
tertia quoque nota transsubstantiationis, veritatem habet ea- 
demque verbis institutionis affirmatur, « Ex eo enim, ait Les- 
sius, quod vult Christus ibi corpus suum collocare cum tali 
ordine ad accidentia, ut solum ipsum, non aliud, per illa sit 
designabile, necesse fuit desinere substantiam panis: quia hoc 
modo esse simul panem et corpus Christi repugnat » (de Perf. 
JM XI c. XID. 

Huic assertioni obiectio fieri potest, quod si quis admittat 
sub panis accidentibus panem non esse et esse corpus Christi, 
satis habet ut vere dicat vel intelligat Dfii verba: 77oc esf cor- 
xus meum. Atqui non amplius haec verba dicunt quam quod 
ad eorum veritatem satis est. Ergo non iis affirmatur conver- 
sio, ut haec duobus prioribus enunciationibus aliquid addit, — 
Respondemus distinguendo: Verba ZZoc esi corpus meum  ve- 
ritatem habent, positis praesentia corporis Christi et absentia 
panis, ut propositio speculativa, conc.; ut propositio practica, 
nego. Vel etiam: Sufficientem veritatem habent abstracte et in 
facto esse, conc.; concrete et ut in fieri, nego. Ad min.: Non 
amplius haec verba dicunt quam quod satis est ad eorum ve- 
ritatem, contradist.: quam quod sufficit concrete in his adiunctis 
et respiciendo ipsum fieri veritatis quae enunciatur, conc. ; quam 
quod sufficit abstracte et supponendo utcumque perfectum quod 
asseritur, nego. — Concedimus scilicet posse ea verba proferri 
post consecrationem, speculative affrmando quid sit illud sa- 
crum, nempe corpus vel sanguinem Christi; idque vere dici, si 
non sit amplius sub iis speciebus panis seu vinum, quomodo- 
cumque demum in hoc deventum fuerit. Verum accipienda est 
ila enunciatio cw» omnzbus adiunctis, ita scilicet ut quod primo 
accipitur sit panis vel sit vinum, et per ipsam enunciationem 
practice fiat quod affirmatur. Hoc autem pacto asseritur direete 

esse corpus vel sanguinem, ita ut nequeat amplius esse panis 
seu vinum; haec itaque in ordine ad illa desinere debeant. i 

11. — Adverte sedulo qui legis, per ea quae hic dicimus 
nullo modo assignari assertae connexionis intrinsecam rationem. 
Eam certe quam Lessius allatis verbis innuere videbatur, in vo- 
luntate Christi, auferendi panis, ut legitime diceret 77oc est 
corpus meum, unice positam, insufficientem omnino reputamus. 
Verum rationem illam definite tradere vel exponere heic prorsus 
nolumus. Declarandum scilicet suscepimus quod ab omnibus 
sub comminatione falsitatis, vel contra fidem vel contra doctri- 
nam Ecclesiae, et censurae theologicae, tenendum est. Sic autem 
dicimus praesentiam Christi et absentiam panis, w/ de fide; 
transsubstantiationem quoque de fide esse wf iis duobus aequi- 
valentem ; ut connexionem inter illa duo addentem, /Aeo/ogice 
ceríam et fidei proximam asserimus, Sed ad hoc dicendum in 
aliqua conceptuum indeterminatione maneamus necesse est: 
nexum quemdam desitionem inter panis et positionem corporis 
Christi ponere sufficit: quinam ille sit dicere non debemus. 
Etenim, si dicimus, iam in particulares sententias venimus, 
quas impugnare quidem vel defendere possumus; sub theolo- 
gica vero censura imponere non possumus, 

12. — Iuverit quoque paucis edicere quo pacto corpus 
Christi in Eucharistia constitutum, adhuc à particularibus opi- 
nionibus praescindentes, intelligere debeamus. Eadem postea in 
doctrina S. Thomae plenius evoluta ac validius propugnata 
agnoscere licebit. 

Tridentinum ait: « Si quis negaverit in venerabili sacra- 
mento Eucharistiae sub unaquaque specie et sub singulis cuius- 
que speciei partibus, separatione facta, totum Christum conti- 
neri, 4.:.s. » (Ses$. XIII, c. 3; 4D." 885)5. Totus hic. «dieitug 
Christus, prouti et, corpus et sanguis et anima et Divinitas sub 
singulis fragmentis ut in quacumque vini quantitate, continentur, 
et adorari debent, et nihil sunt minus quam sub magna quan- 
titate. Hoc autem sufficit ad cultum et ad veritatem practice 
agnoscendam in sacramento; ideoque noluit Concilium defi- 
niendo ulterius procedere. Sed manifestum est eadem necessi- 

tate dici ante separationem quoque corpus Christi totum in 
qualibet parte designata. Si enim pars esset in parte: 77, 
mutaretur ac restringeretur per divisionem; secuzdo, coapta- 
retur organismus humanus figurae panis, quod omnino est 
absurdum; /ez/ze, non sine aliis ridiculis fictionibus, in quaelibet 
parte signata possemus dicere Christum praesentem, Quo enim 
pacto se extenderet corpus sub quolibet sinu et anfractu spe- 
cierum? Indefinite renovare deberet structuram organicam in 
singulis moleculis; quod nec cogitare licet. 

Ergo est corpus Christi sub speciebus panis et vini sine 
ula proportione cum illarum dimensionibus; totum est in toto 
et totum in qualibet parte, quemadmodum de anima dicimus 
in corpore humano; ac divisis speciebus iterum totum est in 
quolibet fragmento vel qualibet gutta, in qua eadem servatur 
veritas sacramenti, 

. Conveniunt praeterea omnes theologi in admittenda veritate 
sensibilium specierum, quibus corpus Christi continetur; de qua 
re suo tempore disputabimus, idque in doctrina Ecclesiae ne- 
cessario contineri ostendemus. 

Haec, inquam, sunt quae de mysterio Eucharistico, praeter 
ea quae dicenda venient, ad rationem sacramenti formaliter at- 
tendendo, sine conflictu diversimode opinantium, ideoque a de- 
terminatis declarationibus praescindendo, communiter tenent ca- 
tholici doctores. 


2) Solvuntur difficultates contra mysterium. Eucharistiae, 


13. — Iamvero quaerimus: Heic sistendo, neque ad peni- 
tiorem considerationem surgendo, possumus ne propositas as- 
sertiones ab infidelium iniuriis vindicare? Quia tota doctrina de 
Eucharistia absurda videtur, utpote opposita non tantum sicut 
alia miracula legibus physicis, sed etiam necessariis fere con- 
clusionibus philosophiae circa naturam corpoream et quantita- 
tivam. Certe est saltem mysterium, in quo nihil intelligimus. 
Porro 1.9 quod sint mysteria in Deo et in naturis spiritualibus, 
non est mirabile; quod vero sint in iis quae sensibus depre- 

hendere consuevimus, videtur esse omnino contra rationabilem 
exspectationem. 2.9 Peculiari ratione absurdum videtur quod hic 
adsit corpus non extensum, sive quod corpus humanum sub 
tam minori et informi volumine contineatur. 2.9 Absurdum est 
etiam quod corpus numero unum multiplicetur: repugnat et 
amissio unitatis. et divisio rei a seipsa, 4.9 Absurdum quoque 
videtur corpus adesse Christi, et illud non sentiri; percipi vero 
panem et vinum quae dicuntur non esse. 5.9 Sicut eadem res 
diversis temporibus esse nequit, ita neque adesse pluribus 
locis. 

Ad haec dicimus, utique veri nominis hoc esse mysterium, 
neque ullum naturalem intellectum proprie modum assequi quo 
corpus Christi sub speciebus eucharisticis latet. Concedimus 
etiam non simpliciter miraculum heic haberi; quo solummodo 
effectus mutantur a naturae viribus pendentes, quos impediri 
posse a Deo et praeter quos multa divinitus patrari posse 
quisque non insanus perspicit. Ulterius enim hic proceditur ad 
ea mutanda quae formaliter sequi videntur a corporeis formis, 
praesertim a quantitate, et accidentium connexione cum subiecto, 
atque ad unum locum determinatione. Quae cum respiciant non 
tantum huius vel illius naturae vires, sed et communes entis 
proprietates, philosophus non improbabiliter absurda reputaret, 
et quodammodo miracula metaphysica dicere possumus. Hic 
tamen allatas obiectiones solvemus, non fortasse secundum omni- 
modam et certam veritatem; sed quantum in communi opinione 
satis est ad manifestam absurditatem repellendam. 

Ad 1? ergo quod obiiciebatur, respondemus etiam in na- 
tura corporea mysteriosum esse quidquid pertinet ad poten- 
tiam obedientialem. Haec nimirum refertur ad infinitam virtu- 
tem Dei, quae quum ipsam rationem entis immediate et for- 
maliter attingat, multa potest praeter omnem finiti intellectus 
exspectationem. Non solum scilicet naturales actiones mutat; 
verum et intime principiorum entis proportiones in sua pote- 
state habet, quodque in altero illorum ab altero pendet ipse 
Deus supplet et mutat. Cuius veritatis Incarnatio, Visio beati- 
fica, Eucharistia, maxima nobis praebent exempla. Et mirum 

est quam magna sint quae in ipsa materia nos ponimus, et 
quantum illam evehimus, contra probrosam materialistarum in- 
saniam, qui ad materiam solam universum ens deprimere cona- 
bantur. Eidem nos et secundum naturam proprias vires asseri- 
mus, et vitam quae usque ad participandam spiritualis animae 
nobilitatem exsurgit. Supra naturam vero, illius gloriam in carnis 
resurrectione exspectamus, et adorationis obiectum eam dicimus 
in Dfio Iesu, deque illa nova prorsus mirabilia credimus in 
Eucharistia. — Longius tamen per haec excurrimus quam 
ab initio propositum fuit. Brevius et simplicius ad 1" dicimus, 
etiam in corporibus, quorum experientiam habemus sed quorum 
intimas rationes tam parum novimus, mysteriosa portenta com- 
pleri posse, prouti ipsa per potentiaii obedientialem ad infi- 
nitam Dei virtutem referuntur. 

Ad 2", quo obiiciebatur dimensionum corporis Christi cum 
speciebus panis improportio, respondemus nihil hic dicere posse 
cartesianos, quibus essentia corporis extensio ipsa est. Ceteris 
qui cum antiqua Schola quantitatem a substantia secernunt 
minime est evidens fieri non posse ut corpus sine extensione 
habeatur. Quod ad strictam fidem de Eucharistia salvandam 
forte sufficit, Quum enim de re mysteriosa sit quaestio, paten- 
tem contradictionem avertere sat est: deinde verbum Dei et 
omnipotentia Dei certitudinem faciunt. At ulterius, quum in 
Eucharistia quantitatem quoque corporis Christi adesse dicamus, 
distinguere solent Scholastici eiusdem quantitatis effectum  for- 
malem primum et alterum. Primum dicunt quo partes exten- 
duntur in ordine ad se: quo scilicet in corpore Christi caput 
non immediate pectori iungitur, sed mediante collo, itemque 
ceterae partes ordinem habent. Alterum dicunt in ordine ad 
locum, quo scilicet partibus loci partes locati respondet. Porro 
utrumque effectum formaliter a quantitate procedentem Huma- 
nitati SSifhae asserunt, prout illa est in coelo; posteriorem di- 
cunt vel impeditum, vel divinitus ablatum, vel quacumque ra- 
tione non sequi (sistimus in doctrina communi, minime nostram 
seligimus), prout est in sacramento, Salva est realitas formae 
primarium effectum in suo subiecto obtinentem; non est evi- 

dens impediri a Deo non posse effectum subsequentem respectu 
loci exterioris. Satis ergo adversarius repellitur, quamquam 
fortasse non adhuc plene refellitur. — Etiam animadvertimus 
corporum impenetrabilitatem a quantitate non efficienter sed 
formaliter pendere: neque enim quantitas per se activa est, 
neque ulla vi spatium, utique imminutum, in quo corpus unum 
extenditur, ab alio unquam occupabitur. Tamen miraculum pe- 
netrationis pluries patratum fuisse, e fide scimus. 

Ad 3", quo immultiplicabilitas praesentiae corporis oppo- 
nebatur, respondemus eam fífortasse absurdam demonstrari, si 
de circumscriptiva seu locali praesentia sermo sit. Fortasse 
diximus, quia neque id omnibus patet, et sententia negans cor- 
pus idem bis vel pluries extend! posse in diversis locis extra 
scholam S. Thomae non a multis defenditur. Quamobrem, ut 
nunc volumus communi modo procedere, et ad singularem cer 
tamen meliora arma. reservare, contra adversarios fidei dicimus 
non eos absurditatem illius miraculi omni evidentia ostendere. 
Quod si, S. Thomae argumentis, illam demonstrant, reponimus 
pro circumscriptiva extensione, cum ipsa quantitas occupandi 
locum ratio est, eadem argumenta valere. Alia vero ratione 
corpus Christi praesens constituitur sub panis speciebus, qua 
nimirum ratione spiritus adest sine proportione cum spatio et 
cum partibus spatii. Atqui, si hoc ponitur, non amplius multi- 
plicis praesentiae absurditas patet. Ita dicit Aquinas posse an- 
gelum in duo loca seiuncta suam virtutem exercere; iisque 
adeo presentem se sistere; tunc vero etiam dissitas partes unius 
loci rationem habere (I p. q. LII art, II). Una est enim virtus 
vel actio qua applicatur. In sacramento ratio qua Christus fit 
praesens alia est, deque hoc inferius disputabimus. Interim, quo- 
cumque modo Deus illud hic ponat, sufficit dicere multiplicem 
praesentiam, quae cum spatio non mensuretur, non esse ab- 
surdam. — Adverte praesentiam hanc Dfii Iesu non esse cir- 
cumscriptivam, ut ex dictis patet; nec definitivam, quae, etiam 
ablata commensuratione spatil, dicit tamen aliquid ita hic esse 
ut non alibi: porro non definitur praesentia Christi, quum in- 
definite sacramentum iterari queat; dictam vero fuisse sacra- 

meníalem, non quia sit tantum ut in signo, sed quia non alia 


vox inventa fuit ad rem innuendam prorsus singularem, et huius 
sacramenti propriam. 

. Ad illud, quo unitati, sive indivisioni rei a seipsa, time- 
batur, reponimus relationem quamcumque ad locum esse quid 
prorsus accidentale et non absolutum et non intrinsecum sub- 
lecto. Unde sequitur, per illam multiplicationem de qua dixi- 
mus, minime attingi substantiam rei, neque illius entitativam 
unitatem, at solummodo denominationem extrinsecam et rela- 
tionem quamdam ad hanc vel illam partem spatii. Neque igitur 
est divisio rei a seipsa, neque remotio substantiae a se; verum 
spatium, cui utcumque subiectum corporeum non quantitative 
fit praesens, distat a spatio, in quo idem subiectum suis dimen- 
sionibus extenditur. — Quae consideratio ad accidentia absoluta 
etiam pertinet: dicimus videlicet eos qui putant posse unum 
corpus duobus locis coextendi, non ideo concedere debere con- 
trariis dispositionibus idem subiectum unquam affici, ita ut hic 
ex. gr. sit calidum, ibi sit frigidum: diversae erunt denomina- 
tiones extrinsecae a loco, non intrinsecae a qualitatibus. Quid 
vero si oppositis agentibus subiiciatur? Effectus sequetur qui 
ex complexu agentium temperabitur. Frustra enim dicunt alii 
contrarias qualitates repugnare in eodem loco, non in diversis; 
nam distinctio localis infima est et ultima, nec tangit unitatem 
absolutae entitatis, qua substantia una et in se constituitur et 
intrinsece disponitur. — Haec autem dicimus, data et non con- 
cessa opinione qua multiplicatio localis admittatur. 

Ad 47, quo aliquis: mirabatur non sentiri corpus Christi, 
sentire panem, respondemus nom percelli sensus nisi passione 
organica, quae supponit actionem corpoream et quantitatem ; 
eam vero non pertinere ad corpus Christi, non quantitative po- 
situm in sacramento. Percipiuntur vero accidentia panis, quae 
propriam actionem exercent, et a quibus sensus patitur. 

Ad 5?, quo adstruebatur paritas diversi temporis diver- 
sique spatii, ea simpliciter neganda est; quippe successivae 
partes non coexsistunt permanentes, 

B) — Expositio doctrinae catholicae 
in sententia S. Thomae. 


a) Doctrina Angelici Doctoris eiusque discrimen a recentioribus. 


14. — Si in iis sistere volumus quae ab omnibus teneri 
debent, habemus utique fidei vel saltem catholicae doctrinae 
firmitatem; at neque singulas notiones exacte ac presse deter- 
mináre licet, neque adversariorum impugnationes funditus ever- 
tere: ad hoc enim requiritur distinctior rerum notio et pro- 
fundior philosophia. Haec dicentes, praesertim transsubstantia- 
tionem cogitamus; quae, ut ad fidem pertinet, confusam aliquam 
connexionem ponere desitionem inter panis et positionem cor- 
poris Christi contenta est; alia vero ratione apud plerosque 
Scoti asseclas, alia prorsus apud S. Thomae discipulos, pressius 
exponitur. 

Ordo rerum apud Angelicum hic est. 

Post acceptam a fide realem praesentiam Christi Dfii in 
Eucharistia, in eaque re praecipuas congruentiae rationes de- 
claratas, quaerit art. II utrum panis et vini substantiae post 
consecrationem remaneant. Dicit ad fidem pertinere quod non 
manent, eiusque negationis quatuor assignat rationes. Harum 
tres posteriores ex verbis sacramentalibus et sensu Ecclesiae 
accipiuntur; prior vero, quam S. Th. fusius evolvit, est meta- 
physica, et, realis presentiae dogmate supposito, exinde neces- 
sario deducta. Audacter enim ait non aliam viam esse, qua 
Christus hic praesens constitui possit, nisi aliquid in ipsum 
convertatur. Non enim, ait, intelligitur aliquid esse ubi prius 
non erat, nisi vel illuc feratur, ve] ibi producatur: per se et in 
se producatur, si absolute non erat; aliquid vero in ipsum hic 
vertatur, si produci per se non potest, quia iam exsistit, Atqui 
Christus Dfius non huc fertur, quia non movetur; non per se 
producitur, quia quod est non acquirit esse. Restat ut aliquid 
hic positum, nempe panis, vertatur in corpus lesu, — Deinde 
perpendemus argumenti intrinsecam virtutem ; nunc satis est 
nobis mentem agnoscere Sancti Doctoris. — Constat ergo as- 

serere eum velle conversionis panis absolutam necessitatem ; 
quia nempe entitative repugnat ut alio modo Christus fiat prae- 
Sens: secus enim jidiculum esset de motu locali ac de absurda 
aliunde productione disputare, Rationes etiam ex sacramento 
usuqué Ecclesiae ductas, deinde seorsim exponit. At non propter 
has rationes negat esse aliam viam qua Christus hic statuatur 
praesens, utique deducit ex uno priori argumento, ordinis enti- 
tativi, nequaquam sacramentalis et religiosi, 

Quod iterum patet ex sequenti art. III, ubi quaerit num 
panis annihiletur, Id vero omnino negat, nequaquam sane eo 
pacto quo id negare perrexerunt, qui verba antiqua, mutata 
tamen sententia, retinere voluerunt: nempe quia verba sacra- 
mentalia nihil dicunt de anunihilatione, vel quia divina actio non 
per se ad nihilum tendit, sed abiicit panem ea mente ut sit 
conveniens locus corpori Christi: conveniens, inquam, ne sit 
simul quod adorari non debet, vel ut bene dici queat Zoc esse 
corpus Dfíi; sed negat S. Th. ea ipsa ratione entitativa ac 
necessaria, quam attulit in praecedente arüculo, atque iterum 
dicit: « Non est dare aliquem. modum quo corpus Christi 
verum esse inciplat in hoc sacramento, nisi per conversionem: 
substantiae panis in ipsum; quae quidem conversio tollitur, 
posita annihilatione substantiae panis », Ex quo manifeste ha- 
bemus ad mentem S. Thomae non ideo negari annihilationem 
eo quod secus conveniens non esset ratio loquendi et videtur 
actio vel intentio Dei ferri in nihil, quod omnino ad mentem 
Scoti et asseclarum dicendum est; verum ideo negari eo quod 
secus nullo pacto affirmari posset conversio, ac dumtaxat sub- 
stitutio quaedam vel successio maneret, qua corpus Christi loco 
panis poneretur, et praecipue quia non alio pacto potest corpus 
Christi hic sisti praesens, quod contra ceteris sine corruptione 
panis facilius fieri posse videretur. 

15. — Aquinati consentit S. Bonaventura qui in IV Sent, 
Dist. XI, p. I, q. 3 ait: « Communiter ponunt omnes quod 
non est annihilatio panis, immo in meliorem substantiam com 
inutatio; et ideo transsubstantiatio non annihilatio talis con- 
versio est et sic appellari debet. Amplius, si panis non conver- 

teretur in corpus Christi, non esset intelligere quomodo corpus 
Christi inciperet esse in altari sine sui mutatione », Ubi iterum 
argumentum sumitur ex prima ipsa veritate de praesentia, et est 
quaestio de re, minime de verbis. — Valet etiam testimonium 
S. Bonaventurae ad consensum affirmandum utriusque Scholae 
Ordinum S. Francisci et S. Dominici, quod etiam patet ex 
operibus: Alberti M, et Alensis; immo ad cognoscendam quam . 
Seraphicus appellat doctrinam suo tempore communem. | 

16. — Contradixit omnibus Scotus, qui rem penitus di- 
verso modo intelloit, dum affirmat facilius fore panem admit- 
tere simul cum corpore dominico. Et « si quaeras, ait, quare 
voluit Ecclesia eligere istum intellectum ita difficilem huius ar- 
ticuli (quod panis non amplius sit), cum verba Scripturae (/. 
€. €. ".) possent salv.ri (ut ipse male arbitratur) secundum in- 
tellectum facilem et veriorem secundum apparentiam (quia vi- 
detur panis esse); dico quod eo Spiritu expositae sunt Scripturae 
quo conditae; et ideo Ecclesiae hunc intellectum eligit, quia 
verus est» (in IV D. XI, q. III, n. 15). Optime quod ad fidem 
spectat; male quod ad modum intelligendi, et certe contra ve- 
teres Doctores. 

Sed iterum bene in hoc quod agnoscit Scotus se ab anti- 
quis dissentire, neque ambages quaerit quibus oppositam sen- 
tentiam eamdem esse quam veteres protulerant ostendere co- 
netur. Quod cum alii praestare satagunt, tenebras colligunt, ac 
disputationem criticam inducunt, qua mens turbatur ac tempus 
frustra insumitur. Nullam autem prius fuisse de mente auctorum 
dubitationem, patet ex ipso Scoto ab initio quaestionem ponente, 
et haec scribente: « Primo, quid tenendum ; secundum, quomodo 
illud poterit declarari. De primo, sicut recitat Innocentius III 
De officio missae part. 17, c. 26, circa hoc erant tres opiniones. 
Una quod panis manet; et tamen cum ipso vere est corpus 
Christi. Alia quod panis non manet, et tamen non convertitur, 
sed desinit esse, vel per annihilationem, vel per resolutionem 
in materiam, vel per corruptionem in aliud. Tertia, quod panis 
transsubstantiatur in corpus, et vinum in sanguinem. Quaelibet. 


autem istarum voluit istud commune salvare, quod ibi vere est 

corpus Christi, quia istud negare est plane contra fidem » 
(1. cit. n. 3). Hic apparet imperfectam adhuc certitudinem fuisse 
integrae doctrinae quam Ecclesia tradit; at reapse annihilatio- 
nem physice atque intrinsece verae transsubstantiationi contra- 
riam prorsus existimatam ac dictam vulgo fuisse; nequaquam 
quaerendo modum, ut serius fieri consuevit, temperandi verba 
ita ut loquendi ratio ab Aquinate accepta cum opposita prorsus 
sententia componeretur, Teste videlicet Scoto, Innocentius III, 
ut doctor quidem privatus, verum ut communis doctrinae fidus 
enarrator, realem corruptionem sive annihiletionem panis con- 
versioni opponebat, extra quaestionem omnem Christi praesen- 
tiam ponendo; saeculis tantum postezioribus inventus est modus 
dicendi simul annihilari panem ac dicendi illum ipsum in corpus 
Christi converti; attenta scilicet vel significatione verborum, vel 
Dei intentione positionem Christi et nequaquam panis desitio- 
nem per se respiciente, Verum quid facit vel intentio agentis 
vel loquutio ad rei entitatem vel ad naturam actionis exercitae? 
Utique verba sunt signum, et intentio agentis prima ratio est 
cur fiat id quod reipsa fit; non tamen per illa res in se con- 
stituitur, et rationes intrinsecae quaerendae supersunt. 

17. — Iterum patet mens s. Thomae certissima quae eadem 
erat, ut. diximus, et aliorum sui temporis, ex doctrina quam 
tradit art, IV, ubi quaerit an ea singularis conversio quam af- 
firmavit intelligi ullo modo queat. Iamvero ad virtutem Dei, 
qua ipsa entis principia attinguntur, appellat, et fieri posse 
ait, etsi non plene mente id assequimur, materiam primam in- 
 dividuationis principium sic divinae actioni subiici ut in aliam 
designatam materiam convertatur. Et hic et alibi portentum 
hoc creationi comparat, ac difficilius intellectu asserit, non ad 
modum attendendo quo Christus adest sine proportione cum 
loco panis, atque ad alia huiusmodi; sed ad hoc tantum quod 
unum in aliud praeexsistens vertatur, sine ulla materia quae 
diversas formas recipiat. Atqui in sententia Scoti et asseclarum 
omnia haec nihil sunt. Pro his mirabile est quod species ma- 
neant sine substantia, quod corpus Christi huc adducatur, quod 
habeat modum praesentiae spiritualem: nihil animadvertendum 

superest de ipsa formali conversione, quae, quantumvis verbis 
exornetur, pura putaque successio est, non secus ac si e lagena 
effunderetur aqua, non ut lagena evacuetur, sed ut vino im- 
pleatur. Quod ita Angelus efficere potest ut miraculosum appa- 
reat. Sed ridiculus esset qui conversionem stuperet, Dicendum 
solum esset quanta celeritate et invisibili motu Angelus aquam 
abiiceret, vinum afferret. Daimnose omnino verba s. Thomae 
falsificantur ut illi mens imponatur non sua. Bene Scotus con- 
tradicit; bene in hoc etiam Suaresius, qui agnoscit, quod sibi 
videtur incredibile, pro s. Thoma totam Eucharistiam perfici 
sine Christi ulla mutatione. Quod tamen et s. Bonaventura di. 
cebat vulgo teneri. Et tam plene s. Th. intelligit, ut relatio- 
nem etiam realem neget esse in Christo Dfio, eo quod ipse 
manet immutatus. De quo vide comm. in IV Sent. D. XIq.I 
art, III. 

18. — Iniuria ergo P. Pesch, qui sententiae Lessii con- 
sentit, explicite docentis panem destrui aliaque actione (etsi 
tempore atque intentione coniuncta) Christum sub speciebus 
poni, verba eadem adhibet quae s. Thomas, ac dicit conver- 
sionem esse veram, et non aliam. dari viam, qua scilicet ser- 
vetur totus ordo huius Sacramenti et formae proprietas, et 
panem manere non posse si dicitur 77oc esf corpus meum, alia- 
que id genus, vera íortasse, sed extrinseca penitus et quae- 
stionem non tangentia. Ea videlicet innuit Angelicus quoque, 
sed ut distincta argumenta, quibus factum asseritur, non rei 
natura explicatur. 

19. — In hac re Caietanus etiam Magistrum suum fefellit, 
sed non adeo profunde ac plene. Agnoscit enim veri nominis 
conversionem, qua vere ac physice, minime tantum propter 
finem propositum, panis mutatur penitus in Corpus lesu, ac 
positivae actioni qua /razsentafur (sit venia voci), non negationi 
conservationis qua in nihilum linquitur abire, reipsa subiicitur, 
In hoc inquam Caietanus bene Aquinatem intelligit (quomodo 
hercle! sine praeiudicata mente non intelligi potuisset?); verum 
in hoc ab eo recedit quod putat ex suppositione tantum insti- 
tutionis, non autem absolute, e s. Thomae sententia non aliter 

quam per conversionem Christi praesentiam obtineri posse. 
Textum Aquinatis legenti, sive in Commentario Sententiarum 
sive in Summa, omnino patet oppositum. Affert enim Angelicus 
alia argumenta a ratione sacramenti accepta; prius vero abso- 
lute arguit ex eo quod asserit et probat, non esse aliam viam 
efhciendi ut Christus adsit. Praeterea, suppositio aliqua modum 
determinat, cum vel secundum naturam explicatio quaeritur, vel 
aliae conditiones praestituuntur, quae servari debent. Atqui neque 
hic ordo naturae servatur; nec leges aliae statutae sunt; sed, 
post assertam realem praesentiam, statim ac primo quaeritur 
quo pacto id effici queat. Ergo simpliciter affirmatur quidquid 
affirmatur. Concedere possumus audacem fortasse affirmationem 
alicui videri, sed vana esset sententia et inefficax prorsus s. Do- 
ctoris ratiocinatio, nis absolute acciperetur. Quid enim est di- 
cere: Esse nequit alia via, qua Christus hic fiat praesens, quia 
hanc viam elegit Deus? Vel hoc unum tum probandum esset, 
hanc viam elegisse Deum. Id vero e verbis consecrationis in 
alia parte articuli. deduxit s. Thomas. — Eamdem sententiam 
proferentem s. Bonaventuram audivimus; nisi quod Angelicus 
absolute loquitur, Seraphicus conditionem apponit quod Christus 
nullo modo debeat immutari, quod, ait ille, ab omnibus te- 
netur. Scilicet s. Bonaventura necessariam infert conversionem 
a communi doctrina quod corpus Christi, non ipsum divinae 
actioni subiiciatur, at sine ulla sui mutatione denominationem 
extrinsecam acquirat realis praesentiae e speciebus illud conti- 
nentibus. Magis absolute Aquinas procedit; et hoc scilicet ut 
necessarium videns, nullo modo Christum mutari. At ex his 
iterum illius mens de positiva actione in panem exercita prorsiis 
fit evidens. — Denique argumenta metaphysica, quibus s. Tho- 
mae assertio necessaria ostenditur, et nos Deo iuvante expo- 
nemus ac propugnabimus. 

Antequam tamen hanc declarationem  aggredimur, iuvat 
ostendere quam profundas in traditione Ecclesiae integer trans- 
substantiationis conceptus, a recentioribus imminutus, radices 

b) Fundamentum doctrinae S. Thomae in Traditione, 


20. — Scilicet perpetuo Patres et Concilia! praesentiae 
Christi rationem assignant in ipsa panis conversione, actionem- 
que Dei in panem exerceri supponunt vel dicunt; nunquam 
circa corpus Christi quidquam fieri ullo pacto innuunt, nunquam 
Dfüum huc adduci vel hic ulla ratione produci suspicantur. 
Atqui ratio haec loquendi ipsam mediae aetatis doctrinam ex- 
hibet; nullo modo fictionibus favet post Scotum inductis. Ergo 
ex traditione habemus non quem recentiores suo modo fingere 
voluerunt conversionis, conceptum, sed quem veteres Doctores, 
Thomas et Bonaventura, Albertus et Alexander, aurea Scholae 
aetate suis discipulis consignarunt, 

21. — Priorum omnino saeculorum post Christum scriptores 
in id maxime intendunt ut ipsum Dfüum sub specie panis seu 
vini adesse affirment, et panem qui benedictionem accepit (ver- 
bum adhibent ebyaoioteiv), non amplius esse panem communem, 
sed in corpus Dfii esse translatum. Id patet ex vetustissimis 
narrationibus eorum quae in fidelium conventu fieri solebant; 
ut ex Doctrina duodecim Apostolorum et Apologia Iustini Mar- 
tyris: deinde ex scriptis Tertulliani et S. Cypriani. Praesens 
Christus asseritur, quin modus quaeratur quo id perficitur ; eo- 
demque pacto pro ceteris mysteriis simplex et instans ab initio 
affirmatio fuit, serius autem ad ulteriores quaestiones ac decla- 
rationes ventum est. At neque priores illi qui praesentiam as- 
serunt, eam aliquo motu Dfii Iesu obtineri unquam dicunt ; de 
pane qui nomen et vim et naturam accipit dominici corporis 
perpetuo loquuntur, 

Si vero opera consulimus a saec. IV exarata, conversionem 
luculentius assertam invenimus. 

In catechesi ad baptizatos S. Gaudentius brixiensis (ML. 20, 
855), post explicatam Eucharistam, subiungit: « Ipse igitur 
naturarum Creator et Dominus, qui producit de terra panem, 
de pane rursus (quia et potest et promisit), efficit proprium 
corpus, et qui de aqua vinum fecit, facit et de vino sangui- 

nem suum... Ne terrenum putes quod caeleste eff:ctum est per 
eum qui transit in illud, et facit illum suum corpus et san- 
guinem ». 

In libro de Mysteriis S. Ambrosius habet praeclarissima, 
ex quibus in rem nostram quaedam decerpimus, quod ad mo- 
dum. spectat acquisitae praesentiae. « Forte dicas: aliud video: 
quomodo tu mihi asseris quod Christi corpus accipiam? Et 
hoc nobis adhuc superest ut probemus. Quantis igitur utimur 
exemplis! Probemus non hoc esse quod natura formavit, sed 
quod benedictio consecravit... Virgam tenebat Moyses: proie- 
cit eam et facta est serpens. Rursus prehendit caudam serpen- 
tis, et in virgae naturam revertit. Vides igitur prophetica gra- 
tia bis mutatam esse naturam, et serpentis et virgae? » (c. 9 - 
ML. 16, 405). Et post alia enarrata mutationum portenta ait: 
« Quod si tantum voluit humana benedictio, ut naturam con- 
verteret, III Reg. 18, 38 quid dicimus de ipsa consecratione 
divina, ubi verba ipsa Dfii Salvatoris operantur? Nam  sacra- 
mentum istud quod accipis Christi sermone conficitur. Quod si 
tantum valuit sermo Eliae ut ignem de coelo deponeret, oz 
valebit Christi sermo ut species mutet elementorum ? De totius 
mundi operibus legisti: Qwia zpse dixit et facta sunt: ipse man- 
davit et creata sunt. Sermo ergo Christi, qui potuit ex nihilo 
facere quod non erat, non potest ea quae sunt zx d mutare 
quod nom erant? » (ib. Ubi vides admirationis obiectum in 
ipsa conversione panis versari, nequaquam in ulla circa Christum 
actione. 

Eadem fusius declarata habet auctor librorum 4e .Sacra- 
mentis, qui suppar ac discipulus Ambrosii videtur exstitisse. 
« Si ergo tanta vis est in sermone Dfii lesu, ut inceperint 
esse quae non erant, quanto magis operatorius est ut ea quae 
erant in aliud commutentur? » (l. IV, c. 4 - ML. 16, 440 s.). 
Et infra: « Ergo didicisti quod ex pane fiat corpus Christi, et 
quod vinum et aqua in calicem mittitur, sed fit sanguis con- 
secratione verbi coelestis (ib.).. Videte quantis generibus po- 
tens est sermo Christi universa convertere » (c. 5, col. 444). 

Eodem pacto rem exponunt catecheses orientales. « Post- 

quam peractae fuerint, sic S. Athanasius, magnae miraeque pre- 
ces, tunc panis fit corpus, calix autem Dfii N. I. Ch. sanguis » 
(serm. ad baptizatos). 

S. Cyrillus Hierosolymitanus fuse disserit de mutatione 
aquae in vinum, eiusque similem ait conversionem panis et vini 
in C. et S. Christi (catech, XXII): qui locus habet praeclaris- 
sima de reali praesentia, sed quae conversione obtinetur. Deinde 
catech. XXIII: « Postquam nos per has spirituales laudes san- 
ctificavimus, Deum benignum exoramus ut emittat S. Spiritum 
super dona proposita, et faciat panem quidem corpus, vinum 
vero sanguinem Christi: omnino enim quodcumque attigerit Spi- 
ritus Sanctus, id sanctificatum et transmutatum est ». (MG. 33, 


1097 ss). 


In orationibus ad fideles, habemus S. Caesarium Arela- 


tensem, qui in sermone S. Isidoro hispalensi attributo, cla- 
mat: « Recedat ergo omne infidelitatis ambiguum, quando- 
quidem qui auctor est muneris, ipse etiam testis est veritatis. 
Nam invisibilis sacerdos visibiles creaturas in substantiam cor- 
poris et sanguinis secreta potestate convertit... Et ut tibl novum 
et impossibile non debeat videri quod in Christi substantiam 
terrena et mortalia commutentur, teipsum qui iam es in Christo 
regeneratus interroga... Nec dubitet quisquam primarias crea- 
turas nutu potentiae, praesentia Maiestatis in dominici corporis 
transire substantiam, cum ipsum hominem videat artificio coe- 
lestis misericordiae Christi corpus effectum » (ML. 83, 1225 ss). 


Simili modo Gregorius Nyssenus (Catech. c, 37 - MG. 45. 


94) declarat necessitatem nostram suscipiendi. carnem Verbi 
ut caro nostra recipiat immortalitatem; et explicat qua ration- 
eadem caro Verbi omnibus communicari queat, in se indivisa 
manens, quia nempe panis et vinum in ipsam convertuntur. 
Huic denique transmutationi similem eam dicit qua alimentum 
in nostrum corpus assumitur. « Recte ergo nunc quoque Dei 
Verbo sanctificatum panem in Dei Verbi corpus credo transmu- 
tari. Hic nempe panis sanctificatur Verbo Dei et oratione, non 
per esum et potum transiens in corpus Verbi (ut cum lesus 
mortalis edebat ac bibebat), sed uno momento in corpus Verbi 

transmutatus », Et longam orationem concludit: « Ergo Dei Ver- 
bum propterea se admiscuit morti obnoxiae hominum naturae, 
.ut communione Divinitatis simul etiam deificetur humanitas. Ea 
de causa per suae gratiae dispensationem se per carnem inserit 
omnibus credentibus, commixtus corpori fidelium, quibus ex pane 
et vino substantia est, ut unione cum immortali etiam hanc par- 
ticeps fiat incorruptionis. Haec autem dat virtute benedictionis, 
in iud (immortale corpus Christi) /ranselementans eorum quae 
apparent naturam ». Retineatur illud verbum /razselementat, certe 
profundissimum, et quisque sentiat non illud in recentiorum opi- 
nione veritatem habere. 

Non secus ac ceteri ratiocinatur Damascenus, qui tamen 
ceteris vividius rem exprimit. Si nimirum Deus tot mirabilia 
fecit, ac singulari modo sibi ex Mariae Virginis sanguine sine 
semine corpus compeyit, « cur demum panem corpus, vinum 
item et aquam sanguinem suum efficiendi potens non fuit? » 
Ac deinde: « Quia hominum consuetudo fert ut panem edant 
vinumque et aquam bibant, idcirco coniuncta cum illis sua Di- 
vinitate, haec corpus suum et sanguinem fecit ». Et luculentius 
infra: « Est revera corpus Divinitati unitum, natum ex sancta 
Virgine corpus; om quod zm coelos assumptum corpus descendat 
de coelo, sed quod panis ipse et vinum transmutantur in corpus 
et sanguinem Dei. Si autem quaeras modum quo faat, sufficit tibi 
audivisse fieri per Sp. S., sicut etiam per Sp. S. ex sancta Dei 
Genitrice Dominus sibi ipsi et in seipso carnem substantiavit. 
Et ultra nihil cognoscimus, nisi quod verbum Dei verax est et 
efficax et omnipotens, modus autem incomprehensibilis, Haud 
male etiam dici illud potest, quod sicut naturaliter panis per 
comestionem, atque vinum et aqua per potionem in corpus et 
sanguinem manducantis transmutantur, e£ 2on fiunt aliud corpus 
praeter corpus eius ante praeexsistens, ita panis propositionis 
atque vinum et aqua, per invocationem et adventum Sp. S. 
supernaturaliter transmutantur in corpus Christi et sanguinem, 
et non sunt duo sed unum » (De fide orth. 1l. IV c. 13 - MG. 
94, 1135). 

S. Ephrem Syrus ad potéstatem creandi appellat, ut con- 

cludat: « Quomodo is, quaeso, ipse efficere non possit ut panis 
ipsum corpus Christi, vinum sanguis ipsius fiat?» (Serm. de 
SSiis sacramentis). 

" Theodorus Abuccara et Samonas Archiep. Gazae (saec. XI) 
eodem pacto docent mutari panem in corpus Christi, sicut cibus 
in hominem (MG. 97, 1551 - Bibl. Vat. PP. t. XVIII, p. 577). « Eo- 
dem etiam modo scias sacramentum hoc nostrum peragi. Ponit 
enim sacerdos supra sanctam mensam panem et vinum, et in- 
vocatione sancta orat, Sp. S. descendit, et in ea quae propo- 
sita sunt supervenit; et igne suae Divinitatis panem et vinum 
in corpus et sanguinem. Christi commutat ». Et iterum: « Vo- 
luit nos ab ipso non separari, sed tamquam filios cum ipso 
esse per participationem huius panis et vini, veluti rerum, quae 
nobis sunt consuetae, in corpus et sanguinem secundum poten- . 
tiam ipsius conversarum ». Et iterum pluries idem vix mutata 
forma verborum, quo scilicet apparet eo pacto et non aliter 
communem de hac re sententiam efformatam ab initio exsti- 
tisse. 

Simili modo Tertullianus scribebat: « Acceptum panem et 
distributum discipulis, corpus suum illum effecit » (1. IV c. Marc. 
c. 40 - ML. 2, 460). 

Eodem stylo Dionysius Bar Salibi Ep. Amidae saec. XII: 
« Dextera illa quae ab initio. pulverem de terra accipiens mu- 
tavit, effecitque Adae corpus, eadem mutavit panem hunc et 
fecit illum. Verbi corpus » (Assemani, bibl. orient, t. II. p. 190). 

Gelasius Romanus (saec. V): « Satis ergo nobis evidenter 
ostenditur, hoc nobis in ipso Christo Dfio sentiendum, quod in 
eius imagine profitemur celebramus et sumimus; ut szewz 2x 
hanc, scilicet in. divinam, transeat substantiam ; permanente ta- 
men in suae naturae sensibilis proprietate, sic illud mysterium 
principale Incarnationis » etc. (Bibl. Vat. PP. t. VIII p. 703). 

A schismaticis idem testimonium habemus: « Illic enim 
neutrum in alterius naturam mutatum fuit, sed in Christi per- 
sona et divinitas et humanitas exsistunt; hic vero creatura in 
Creatorem medio corpore transformatur, et quae ante exstabat 
substantia panis, Dei corpus fit, ubi Christi corpus efficitur. 

Maius equidem ob rationes quas adduxi omnibus quae patra- 
verat Deus miraculis, transsubstantiatio (uevovo(ocic) panis in 
corpus dominicum, sed quae impossibilis non censeatur ab illo 
cui perspecta fuerit potentia Dei » (Georgius Scholaris, patr. 
schism. in serm. de Parasceve; in notis ad Damasc. - MG. 94, 
1143). 

Denique magnus Chrysostomus, qui aliquando oratorio stylo 
coelos aperiri dixit ut inde Christus in Eucharistiam descendat, 
alibi veritatem pressius declarans ait: « Is qui tunc in illa coena 
haec confecit, et nunc etiam operatur. Nos ministrorum habemus 
ordinem; qui vero illa sazetificat et fransmutat, ipse est (in S. 
Matth. hom. 82 - ML. 58, 744). 

22. — Fons alius ditissimus attestationum, quibus Eccle- 
.Siae doctrina fit certa, Z/urgzis ommium regionum ommiumque 
temporum continetur. Ubique enim, sive in Oriente sive in Occi- 
dente, semper una oratione rogatum est ut panis fiat corpus 
Christi, ut vinum fiat sanguis illius. Non aliud dicitur; non ro- 
gatur Deus ut Filium suum mittat, non Iesus ut adveniat; sed 
hoc unice et perpetuo, ut panis in corpus, vinum in sanguinem 
vertatur. Porro tam solemni testimonio fides fit certa, et lex 
orandi lex credendi est. 

Ita in liturgia S. Io. Chrysostomi orat sacerdos: « Emitte 
Sp. S. tuum in nos et in haec.dona proposita. Fac quidem pa- 
nem hunc pretiosum corpus Christi tui. Quod autem in hoc 
calice est, pretiosus sanguis Christi tui: Transmutans Spiritu 
tuo Sancto: Amen, amen, amen » (MG, 63, 915 ss.) — Eadem 
in aegyptiaca S. Marci; alexandrina S. Gregorii; aethiopica; 
coptica S. Basilii; syriaca S. Iacobi; alia S. Dioscori; demum 
et clarissime in romana quam novimus. 

Scilicet semper hoc dicitur quod Sp. 5. in dona propo- 
sita superveniens, illa in Christi Corpus et Sanguinem vertat. 

23. — Tertio, idem a Conctlüs colligimus. — Ab initio 
enim, cum primo Ecclesia errorem Eucharistiae oppositum dam- 
nare debuit, Berengarium haereticum ad eam adegit fidei pro- 
fessionem, qua diceret « panem et vinum quae ponuntur in al- 
tare, per mysterium sacrae orationis et verba nostri Redemp- 

toris substantialiter converti in veram ac propriam ac vivifica- 
tricem carnem et sanguinem Dfii N, Iesu Christi »: haec in 
Conc. Rom, sub Gregorio VII a. 1079 (D. 355). 

Lateranense IV verbum ipsum /razssuóstantzatio sua aucto- 
ritate firmavit; docuit enim corpus et sanguinem I, Ch. sub 
speciebus panis et vini veraciter contineri, Zrazssuóstantiatis bane 
in corpus, vino im sanguinem, potestate divina. Haec sub Inno- 
centio III a. 1215 (D. 430). 

Itern in decreto pro Armenis a. 1439 in Conc. Florentino 
edito habetur: « Substantia panis in corpus Christi et substantia 
vini in sanguinem convertuntur » (D. 696). 

Sess. XIII can. 2 Tridentinum eam conversionem transsub- 
stantiationis nomine aptissime designari docuit (D. $84). — In 
professione fidei a Pío IV imposita idem dicimus (D. 997). 

Denique Pius VI a. 1794 iansenistas qui Pistorii convene- 
rant damnavit, in eo quod dixerant, posita Christi praesentia et 
panis absentia, otiosum esse praeterea transsubstantiationem as- 
serere; edixit ergo Pontifex hoc etiam tertium dogma explicite 
esse tradendum fidelibus (D. 1529). 

24. — Haec prae oculis habere oportet, quo legitime de 
hac re quid tenendum iudicemus. Scilicet ita ab initio doctrina 
Ecclesiae tradita fuit, ita perpetuo servata, — sive qui loque- 
rentur totius disputationis sibi rationem redderent, sive eam igno 
rarent, ita inquam Patres et Pontifices loquuti sunt, atque in 
liturgiis deprecatio facta est, ut ipsa substantia panis mutari, 
converti, transelementari, transsubstantiari diceretur; et hac ipsa 
via, non aliter, Christus fieri praesens intelligeretur; in hoc sci- 
licet ponendo mysterium, in hoc admirationem excitando, in hoc 
fidem poscendo. Nunquam aliud innuitur, quo Christus ipse in 
se mutari, vel alio transferri vel huc venire, vel hic utcumque 
produci, videatur. Si tamen tale quidquam esset, cur non dispo- 
suisset Deus ut aliqua saltem ratione in Ecclesiae precibus vel 
documentis significaretur ? 

Neque ullae sunt comparationes a Patribus allatae, praeter 
eas quae proprii nominis exhibent mutationem. Scilicet ad vir- 


gam in serpentem conversam, ad aquam in vinum mutatam, ad 

cibum qui in substantiam viventis convertitur, perpetuo provo- 
cant. Et optime eas animadversiones evolvit Emus Billot (in 
q. LXXV proleg. $ 3), quibus ostendit nunquam Concilia panis 
vinique annihilationem, nunquam actionem circa Christum exer- 
citam, innuere; at propriam vim servare transsubstantiationi, quae 
aliud est a successione simplici vel substitutione unius pro alio, 
eamque asserere ut per se tenendam, neque illam esse post cre- 
ditum Christum in sacramento et post negatum panem, otio- 


sum dogma. 


Atqui in sententia recentiorum post Scotum, quicumque 
sit conatus ad retinendam antiquam doctrinam et s. Thomae lo- 
quutionem, reipsa panis annihilatur, actio Dei circa Christum 
exercetur, qui in se proinde mutatur, nec nisi nomen conver- 
sionis servatur, sed sola successio vel substitutio manet, et mira 
non est conversio, sed eadem Christi Dfii mutatio, ac denique 
nihil addit transsubstantiatio affrmatis Christi praesentiae et panis 
vinique absentiae. Contra, omnia quae a Patribus et Conciliis et 
Liturgiis accepimus, entitative ac plenissime atque evidenter in 
doctrina S. Thomae, quae et S. Bonaventurae fuit et ceterorum 
eius temporis Doctorum, veritatem habent. Quibus edde, quod 
vetus sententia mysterium habet non absurditatem; posterior 
mysterium aliud, quod rationi sanaeque metaphysicae contradicit, 
ponere videtur. Ergo veterem recentiori sententiae omni iure 


ducimus praeferendam. 


c) Zvanssubsiantiationis expolitior conceptus. 


Notionem, quam omnes necessario habent ut fidem Eccle- 
siae circa Eucharistiam profiteantur, superius exposuimus ; nunc 
eiusdem conversionis, qua loco panis corpus Christi obtinemus, 
penitiorem conceptum exponere conabimur. Eo pacto minoris 


enunciatae in praecedenti syllogismo veritas apparebit. 


1) Variae mutationis spectes. 


25. — Mutatio alicuius rei potest esse extrinseca tantum 


vel intrinseca: ea! habetur cum agitur de aliquo e quatuor po- 

stremis praedicamentis, et quandocumque nova evadit denomi- 
natio aliqua extrinseca, scilicet ab aliquo accepta, quod est om- 
nino extra subiectum cui denominatio tribuitur, Ita mutatur homo 
secundum vestes, vel mutatum est corpus secundum locum, prout 
locus est externum continens. De quo erit infra accuratius di- 
cendum; nunc advertisse sufficiat, per illam extrinsecam deno- 
minationem haberi in subiecto realem aliquam entitatem, qua 
praedicamentum constituitur, vel non haberi, prouti subiectum 
idem aliquo modo a denominante vere ac realiter dependet, vel 
tantummodo secundum aliquam relationem rationis. 

At hic agitur de mutatione intrinseca: loco prioris sub- 
stantiae alia obtinetur. Agitur de mutatione in realitate abso- 
luta, cuiusmodi est maxime substantia, nequaquam in relatione, 
quae forte accidentale fundamentum haberet: ceterum nulla dari 
potest relativa mutatio, quam non absoluta praecedat. Sed haec 
accidentalis saepe est; in Eucharistia de substantiali agitur. 

26. — Porro mutatio omnis absoluta, sive substantialis, sive 
accidentalis ea sit, quam quaelibet creata virtus produxerit, Zrazs- 
formatio dicitur et est. Non enim creatum agens agere valet, 
nisi ad actum deducendo determinatae rationis potentiam eius- 
dem actus capacem: efficit ut fiat in actu quod prius erat in 
potentia. Atqui non id intelligitur, nisi prouti subiectum suppo- 
nitur, in quod exercetur actio, novae formae sibi respondentis 
eductiva. — Verum nullus dixerit formam in formam converti, 
sed primam, etsi per accidens, corrumpi, eique aliam succedere: 
non enim in formam sed in prius subiectum exercetur actio, et 
non albedo fit nigredo, sed album fit nigrum, et non anima ver. 
titur in formam cadaveris, sed vivum moritur. « In mutatio- 
nibus naturalibus, ait S. Th., terminus a quo est forma aliqua, 
quae quidem non convertitur in terminum ad quem ; et ideo non 
annihilatur, nisi quatenus manet in potentia in suo subiecto ; 
sed illud quod convertitur in terminum ad quem, est subiectum 
mutationis, non quidem ut sit illud, sed ut sit sub illo; unde 
subiectum annihilari non dicitur, in quantum in aliud converti- 
tur» (in IV. S.D. XI q. IL art..II ad.1*). Et rursus: soinonae 
turalibus conversionibus convertitur totum in totum, non autem 

partes essentiales in partes: totus enim aer convertitur in aquam ; 


sed materia aeris non convertitur in aliquid, quia est eadem; 
forma etiam non convertitur, quia abscedit illa et alia suecedit » 


(b. art. III sol. ID. Quibus habet gemina hic in q. LXXV 
am IIEad 2*. 


2) Peculiaris conversio in. Eucharistia. 


21. — In Eucharistia non est transformatio, ita ut mutetur 
forma eiusdem subiecti, Sed est comversio fofius substantiae in 
substantiam : ideo transsubstantiatio dicitur. 

Verum enimvero vox eadem accidentali quadam ratione 
intelligi posset, seu re non nisi successionem substantiarum di- 
cere, si ad integrum complexum accidentium cum inclusa sub- 
stantia referretur; et panis totus, dimensiones ceterasque acci- 
dentales formas complectens, diceretur in sacramentum converti, 
in totum illud scilicet quod speciebus constat et corpore Christi. 
Totum prius in totum posterius transsubstantiari forte diceretur, 
quia, manentibus speciebus, secundum abditam substantiam facta 
esset mutatio. 

At non ita perpetua traditionis ecclesiasticae loquutio panem 
ipsum cum suis accidentibus accipit, et non totum in sacramen- 
tum, sed solam panis substantiam convert! dicit in corpus Christi. 
In quo vim facere fortasse non liceret, si diversa ratione hi et 
illi loquerentur, si preces sacrae varietatem haberent, si Con- 
cila non tam instanter conversionis notionem innuissent, nec in 
ea admirationis causam posuisset Tridentinum, eiusque explicite 
asserendae necessitatem Pius VI affirmasset. At loquutionis et 
doctrinae tam constanter traditae, repugnat ut non a divina Pro- 
videntia Ecclesiam regente sit intima ratio et causa, « Non enim 
oratur, Guitmundus contra Berengarium scribebat, ut Christus huc 
adveniat,sed ut panis in ipsum convertatur ». — « Vere, aiebat 
Damascenus, est hic ipsum corpus natum e Maria V.; non quod 
Christus e coelo descendat, sed quia panis in ipsum convertitur ». 

Debemus ergo, ut stemus traditioni, et non novam doctri- 
nam inducamus, conversionis formales notas in mysterio eucha- 

ristico retinere. Secernemus quod in natura verum est, ratione 
proprii modi quem in agendo creatura retinet; quod ab hac fi- 
nitate praescindit, retinebimus. 

28. — Porro in naturali conversione haec sunt, P727z:5, sup- 
ponitur subiectum diversarum formarum capax. Finitum agens 
subiectum patiens disponit ad actum ipsius agentis proprium, 
ac tandem, si sufficiat virtus, ad illum actum perducit; quem 
scilicet educit de potentia subiecti, et facit ut, sub influxu agentis 
ipsius, quod prius erat in subiectiva potentia fiat in actu. Nihil 
tale in Eucharistia, ubi nec virtus activa finita est, neque est 
subiectum sub diversis formis, sed ipsum totum substantiale quod 
prius erat transit jn aliud. .— .Secuzdo, actio exercetur omnino 
in terminum a quo totalem, sive in subiectum ab initio posi- 
tum. Cum vero ad effectum ultimum deventum est, cessat actio. 
— Tertio, ea ipsa actio qua subiectum prius mutatur, causa est 
ut terminus ad quem obtineatur. — Sine his vero, sine hoc 
nexu intrinseco, et sine actione exercita in subiectum mutandum, 
quidquid verbis deinde adstruatur, conversionis unius in aliud 
omnino ratio perit. — Ideo veteres annihilationem panis eius- 
dem panis conversioni re opponi sentiebant: ita Innocentius et 
S. Bonaventura et S, Th. et ipse Scotus, ostendentes etiam com- 
munem suo tempore loquendi rationem se retinere, et commu- 
nem opinionem exponere. Recentiores vero vix illam oppositio- 
nem agnoscunt. Etsi enim conversionem affirmant, ideoque inter 
desitionem panis et Dfii Iesu positionem nexum quaerunt, eum- 
que aliquo modo ut intrinsecum exponere conantur, non tamen 
nisi extrinsecum inveniunt, logicum scilicet non entitativum. Quid 
enim ad realem actionem facit intentio agentis vel significatio 
sacramenti? Non igitur notam theologicam imponendo (quid 
oporteat, quid liceat dicere ab initio ostendimus), sed scholastice 
disputando, ita tamen ut conclusio nostra evidens nobis videa- 
tur, dicimus Scoti sequacibus idem esse panis absentiam profi- 
teri et transsubstantiationem asserere. Reipsa enim ex illa statim 
hanc accipiunt; sufficit illis ut in nihilum panis abeat, modo id 
fiat ut eius loco Christus ponatur. Atqui haec omnino szósfz- 
iuíio est, minime conversio. 

29. — Posthaec patet quid de termino a quo, quid de tran- 
situ ab hoc in aliud, quid de termino ad quem, dicere debea- 
mus. — Zerminus a quo totalis non hic a formali distinguitur ; 
quae distinctio in naturalibus conversionibus necessaria est. In 
his proinde est commune subiectum, et forma non convertitur 
in formam, sed harum est sola successio. Falso idem alii puta- 
runt de terminis totalibus, qui in transsubstantiatione habentur. 
Vere igitur terminus qui in alium converti debet est ipsa panis sub- 
stantia; ea est quae materialiter respondet pronomini, cum di- 
citur: /7oc est corpus meum; ea est quae vaturaliter his acci- 
dentibus, atque his praesertim dimensionibus, designatur; quae 
demum attingitur divina virtute ut illud Zoc in aliud evadat, 
scilicet aliud sit, per actionem in panem exercitam, illud quod 
his speciebus continetur. Omnino ergo neganda est panis anni- 
hilatio: non enim ad zzZz/ ulla positiva actio fertur, et in ni- 
hilum panis abiret per solam conservationis suspensionem: porro 
nihil tale admittimus, at virtutem circa panem exercitam, non 
minus quam exercuit Christus in aquam, quam non abiecit, sed 
in vinum mutavit. 

30. — Sed in mutationibus etiam miraculosis servavit Deus, 
ut aestimare licet, materiam primam. Hic non servat, eamdemque 
ut principium entis, ut radicem quoque individualis distinctio- 
nis, intime attingit, vere agendo ut causa prima, cuius effectus 
proprius est absolute ens, quaeque sub entis ratione rem pro- 
ducit vel mutat. Quae ratio cum omnia pervadat, etiam singu- 
laritatem substantiae, non solum determinat naturam specificam, 
sed individuum quoque designatum. Utique hoc novum est; 
utique positum extra omne id quod finita virtus efficere potest, 
ideoque extra obiectum proprium nostri intellectus. Nec natura 
suppetit quo concludere valeamus illud fieri posse, cum ad esse 
universi non requiratur; ideoque differt a creatione, quam, etsi 
proprie non intelligimus, necessario tamen affirmamus. Quamo- 
brem creatio est supra naturalem actionem humanumque intel. 
lectum, non autem habet aliquam oppositionem cum iis quae 
novimus. Transsubstantiatio vero contraria videtur, quia videmus 


mutationes omnes servare utrique termino commune subiectum. 

At non hinc iure inferimus virtuti quoque infinitae, et secundum 
primam entis rationem agenti, eamdem.necessitatem imponi; nec 
poterit quisquam ostendere conversionem entis in aliud ens de- 
signatum, per actionem illius cuius natura est esse propriusque 
effectus est ens, contradictionem involvere, Alioquin transsub- 
stantiationem, non substitutionem, vel quid simile, doctrina ca- 
tholica affirmat. Hoc ergo est, bene concludit S. Th., quod di- 
vina virtute in sacramento perficitur. 

31. — Circa £erminum ad quem, singulare est in hac con- 
versione, quod nos est novum aliquod, sed iam prius creatum, 
corpus Christi designatum et praeexsistens. Hoc certe est mi- 
rabile et inexspectatum ef contrarium naturali necessitati, qua 
omnis actio quidquam facit novum. Omnis nimirum actio crea- 
turae novam:formam inducit in aliquam partem materiae, vel 
in quodcumque subiectum prius aliter dispositum; et sic ad ali- 
quid quod non erat pervenitur, vel ad aliquod praeexsistens tra- 
hitur pars aliqua materiae quae in illa prius non erat. In Eu- 
charistia vero actio Dei, non aliquid novum creat, non exsistenti 
aliam materiam addit, non ullius subiecti formam mutat; at sin- 
gulare quid in aliud iam demonstratum singulare convertit, ipsa 
entis principia attingendo, per quae non solum habetur certa 
rerum species sed etiam numerica determinatio. Non igitur re- 
pugnat Deo ut in singularem substantiam agendo, diverso pror- 
sus modo a causa formam inducente in subiectum, sed ipsa prin- 
cipia subiecti et entis, quibus singularitas constituitur, mutando, 
ad singularem terminum, seu praesignatum et praeexsistens in- 
dividuum, conversionem perducat. Per hoc autem in termino 
praeexsistente nulla mutatio est: nihil est productum, nihil est 
transformatum, nihil est translatum: hoc tantum novum est quod 
subiectum patiens conversionis in illud quod iam erat, aliud si- 
gnatum individuum, conversum est. Per actionem scilicet in ter- 
minum a quo divinitus exercitam, ad hoc deventum est, ut loco 
iliius prioris termini sit terminus ultimus, ad quem divina virtus 
suum effectum dirigere voluit, et re direxit. Ouod non aliter nos, 
transformationem unice cognoscentes, explicare possumus: non 
enim hic disponitur subiectum, non est formalis ratio, quae in- 

duci intelligatur: totum diximus, cum diximus singularitatem 
ipsam, quae non est extra totum entis ambitum, ab illo qui est 
causa secundum rationem entis, immediate attingi. Qui putant 
singularia se directe intelligere deberent ipsi aliquid addere. At 
vel inviti Aquinati cedunt, docenti non per se ac directe a nobis 
singulare agnosci, sed indirecte dumtaxat, ut de quo formales 
rationes intelligimus. Scimus tamen et illud cadere sub omnipo- 
tente virtute primae Causae, Quamobrem doctrinae catholicae, 
qua novimus Christum hic esse, et ita esse ut per conversio- 
nem panis constituatur, nihil subtrahere prorsus volumus, nec 
diverticula quaerimus, ponendo annihilari panem, Christum ad. 
duci: dicimus divinam actionem positive in panem exerceri, non 
autem in Christum, qui proinde immutatus manet. Ea vero ipsis- 
sima actione qua panis mutatur, in designatum corpus Christi 
devenitur, et sic habetur veri nominis et plenissime vera con- 
versio vel transsubstantiatio. — Totum hoc utique est praeter 
naturam et supra captum naturalis intellectus; sed unice re- 
spondet divinae attestationi de Christo per conversionem panis 
praesente; nec ratio ulla suppetit qua id repugnantiam inclu- 
dere, vel non virtuti agenti secundum ipsa entis principia id 
competere, ostendi queat. Dicimus proinde tres dari posse actio- 
nes: creativam, transformativam, transsubstantiativam: In prima 
totum quod efficitur novum est; in secunda est nova pars for- 
malis; in tertia nihil, nisi quod mutatum est in aliud quod prius 
erat. Secunda subest agenti naturali, supponenti potentiam e qua 
actum educit suum ; prima et tertia omnipotentiam exigunt, qua 
sub ratione entis effectus attingitur, et quidquid non repugnat 


fieri potest. 


3) Conversio ratio praesentiae est. 


32. — Ita est conversionis terminus aliquid praeexsistens, 
ut nullo modo hoc ideo mutatum dici debeat. Christum esse 
immutatum prorsus, assumebat S. Bonaventura ut communem 
doctrinam, et inde trahebat non esse, praeter conversionem, aliam 


viam qua Dhíus possit fieri praesens ubi prius non erat. 5i enim 


118 l DE EUCHARISTIA 


ipse non huc venit, oportet ut aliquid hic positum in ipsum ver- 
tatur. Evidenter sane, quia sine ulla mutatione in ullo termino, 
repugnat ut ulla mutetur denominatio. — S. Thomas, et ipse 
excipiebat idem a communi sententia; verum audacius ille ne- 
gavit simpliciter ullo modo mutationem posse concipi in Christo, 
ideoque conversionis necessitatem magis absolute affirmavit. 
Verum quaeritur: si nullo modo Christus mutatur, quo pacto 
fit praesens ubi non erat? — Respondemus praesentiam deno- 
minatione aliqua extrinseca constitui, quotiescumque saltem non 
ab ipsa subiecti praesentis quantitate exsurgit, de quo infra erit 
disputandum. Interim dicimus eo ipso corpus Christi, nequaquam 
ratione suae extensionis, sed immediate substantiali entitate heic 
adesse, propter ipsam conversionem substantiae panis, his di- 
mensionibus sua natura contentae. Scilicet divina virtus illud 
quod his dimensionibus continebatur hisque speciebus ostende- 
batur in aliud vertit ab eo quod prius erat, quodque e rei na- 
tura adhuc esset. Ipsam substantiam panis, his accidentibus con- 
tentam, in corpus Christi convertit: non ita ut corpus hoc iisdem 
accidentibus informetur, sed ita ut vere sit terminus intrinsecus 
mutationis perfectae, et loco sit naturalis substantiae. Relatio 
proinde quam natura sua eaedem dimensiones cum reliquis ac- 
cidentibus ad substantiam habebant, in terminum conversionis 
eiusdem substantiae, non eadem omnino, neque eodem prorsus 
ordine, videlicet non ut dicit informationem, sed solum conti- 
nentiam, translata est; ideoque ad corpus Christi, ut ad substan- 
tiam contentam ac designatam, accidentia illa referuntur. 
Conversio proinde, qua intime Deus operatus est in sub- 
stantiam corporis Christi, utpote fundamentum relationis realis, 
quam dimeusiones eaedem ad terminum in quem versus est panis 
acquisierunt, ratio est qua formaliter corpus Dfii iis dimensio- 
nibus coniunctum est, atque ideo, ut contentum, est praesens. 
Relatio inquam realis est in ipsis dimensionibus; non autem est 
realis in corpore, Christi, nulla ratione immutato. Sed manet in 
ipso denominatio extrinseca, accepta a vera relatione et a con- 
versione quam diximus. Porro denominatio extrinseca veritatem 
habet, ut cum dico creatorem Deum, ut cum dico incarnatum 

Verbum; ut etiam cum dico hominem vestitum ab iis quibus 
induitur, vel corpus locatum a superficie immobili prima qua 
continetur. Discrimen intercedit, quod, cum ab extrinseco deno- 
minatur aliquid ita ut ab illo quodammodo dependeat, in ipso 
denominato ponitur aliquod esse saltem relativum ; si vero nullo 
modo dependet, non est nisi relatio rationis, Huiusmodi est re- 
latio, quam corpori Christi tribuimus. 


4) De praesentia locali. 


33. — Praesentia autem localis non est accipienda prout 
imaginatio illam assequitur, quae corpus exhibet convenienti 
modo, et spiritum sibi fingit ut aliquid aethereum et subtile, 
quod per se tamen esse debet vel hic vel ibi; et maius vel minus 
spatium, fortasse etiam punctum, sed positionem habens, occu- 
pare; nisi quod intellectus addit totum esse in toto et totum in 
qualibet parte spatii in quo est. Secundum haec corpus Christi 
per se fingitur adesse spatio dimensionum hostiae consecratae, 
ibique ad modum spiritus inveniri. — Haec abiicimus ut lusus 
phantasiae; ac dicimus spatium nullo modo concipi vel exsistere, 
nisi consequenter ad positionem corporum quae sua mole exten- 
duntur; per se habere determinationem in hac vel illa parte uni- 
versi illud tantum quod dimensionibus hic vel ibi ponitur, et 
huic vel illi parti ipsius corporei universi coextenditur; quidquid 
autem non dimensionibus extenditur, esse prorsus extra genus 
quantitatis et ordinem spatii, a quo praescindit sicut cogitatio 
ab albedine vel nigredine; adesse autem proprio modo, alio sci- 
licet a quantitativo, huic vel illi loco, prouti per se locatum vel 
sua virtute attingit, vel ab eodem patitur, vel utcumque ad ipsum 
refertur, vel est terminus relationis in eodem locato fundamen- 
tum habentis. Haec plenius sunt evolvenda in quaestione sequenti, 
quae erit de modo praesentiae Christi. Iam nunc doctrinam enun- 
ciavimus, ut pateat quid nobis velimus, cum dicimus adesse Chri- 
stum ut terminum verae conversionis substantiae panis et rela- 
tionis inde exsurgentis in dimensionibus panis ad corpus Dfii 
Iesu. Nimirum non Christus primo et per se adest huic loco in 

quo sunt dimensiones; sed primo et per se dimensionibus adest, 
ut in ipsis vice panis contentum: ab his denominatur extrinsece, 
per realem mutationem et realem relationem, quae fuit in pane 
secundum fieri, et quae in eius accidentibus remanet. - 

34. — Sic etiam maiori cuidam reverentiae erga Dominum 
providemus, qui non perpetuo subiicitur mutationibus et motibus 
et diversitatibus; sed manet idem, solum accepta vera denomi- 
natione a mutato pane et permanentibus dimensionibus. Ecce 
oculi omnes auditorum in templo vident concionatorem. In sin- 
gulorum oculis est imago illius; omnes illum habent in se in- 
tentionaliter, prout hoc pertinet ad cognitionem, Num ideo con- 
cionator mutatur? Nequaquam; est tamen quodammodo in om- 
nium oculis, per mutationem aliquam singulorum videntium. Pone 
nunc illam imaginem intentionalem, virtute mysteriosa Dei, non 
esse tantum id quod actus vitalis efficere potest, sed in illa ac- 
cipi Ipsam substantiam rel visae. Ne dicas fingi aliquid impos- 
sibile: certe non fingimus aliquid naturae viribus obtinendum, 
Virtute autem infinita, non multiplicando ipsam substantiam con- 
cionatoris, non aptando eius molem mensurae oculis, sed exten- 
dendo esse intentionale visionis ad ipsius esse reale et substan- 
tiale, id fieri quodammodo quod diximus, non adeo vel primo 
aspectu est absurdum ut neque fingi hypothetice possit, Finge 
igitur, et habebis mysterii eucharistici non spernendam similitu- 

. dinem. Hostiae consecratae sunt veluti oculi, non intentionaliter 
sed realiter habentes et in se continentes corpus Domini; vel 
sunt specula captantia solem, vel aures captantes verbum. Di- 
vino mysterio imago vertitur in substantiam eamdem et immu- 


tatam. 
5) Quaestiunculae. 
35. — 1? Utrum actio comversiva sit substantialis, vel dici 
possit accidentalis. — Quod ad nos attinet nulla esse potest du- 


bitatio. Maxime est substantialis actio quae substantiam forma- 
liter attingit secundum ipsa principia, quibus constituitur, quae- 
que in ipsam positive influit ut transferat in aliud ens; magis 

quam faciat naturale agens transformando subiectum, et magis 
quam fecerit Christus Dfius transelementando aquam in vinum. 
— Suaresius item, qui putat heic per se ac directe produci 
corpus ipsum Christi, actionem substantialem ponit, non secus 
ac creativam, Non autem apparet cur substantialis dici queat 
sub formali ratione conversionis. — Lugo aperte dicit simpli- 
cem successionem substantiarum accidentalem esse formaliter ; 
quod concedere debent qui adductionem ponunt, pane abiecto. 
— Ipse vero Lugo aliquid substantiale invenit in quodam mu- 
nere substantiali quod corpori Christi respectu accidentium co- 
natur tribuere. 

36. — 2? Utrum munus substantiale corpori Christi sit tri- 
óuendum. — RKespondemus praecipuum munus, quod est su- 
stentandi accidentia, non esse Christo tribuendum. Eo nimirum 
substantia accidentia sustentat, quo cum ipsis formis constituit 
id quod est, sive habet esse, etsi secundarium ac dependens a 
primo, quod est esse ipsius substantiae. Hoc autem substantia 
praestat, eo ipso quod accidentia habet ut actus suos vel for- 
mas, quibus disponitur ut quanta, vel ut qualis, vel aliud eius- 
modi. Atqui nullo modo corpus Christi accidentibus panis in se 
disponitur vel informatur. Non ergo proprie ea sustentat. —- At 
enim cogitavit aliquis tribui illi posse, quod miraculosa quadam 
ratione influat in accidentia ut serventur in esse. Dicimus hoc 
esse novum miraculum, de quo nullo modo habemus indicium 
a traditione vel fide; — quod etiam est difficillimum, quia vix 
intelligimus Causam primam in ipsam rationem entis agentem 
supplere posse respectu accidentium a subiecto seiunctorum in- 
trinsecam dependentiam a substantia, non tamquam a causa ef- 
ficiente, verum tamquam a causa materiali. Non videmus in or- 
dine ad hoc virtutem ullam instrumentalem agnosci posse in 
causa secunda. — Denique, si munus substantiale ad hoc re- 
stringitur ut substantia sit terminus relationis, qua dimensiones 
ordinantur ad subiectum ut ad contentum ac designatum, utique 
illud corpori Christi tribuimus. 

37. — 3* Utrum conversio primo respiciat totam. substan- 
liam vel principia ipsius. — Respondemus actionem et effectum 

illus primo ac per se attingere illud quod per se est, nempe. 
ens simpliciter dictum, quod est substantia; hanc vero attingere, 
non ut subiectum transformandum, nimirum ut quod potest aliter 
disponi usque ad separationem formae a materia, sive ad cor- 
ruptionem et generationem; attingere autem secundum ipsa prin- 
cipia entis, materiam et actum eius primum. Quia sic attingitur 
ut ens, secundum omnem rationem entis, quae suo modo ad sin- 
gula et prima principia extenditur, totaliter convertitur in aliud 
ens atque etiam in designatum praeexsistens individuum, At 
primo et per se, subiectum quod est in aliud quod est conver- 
titur. — Itaque si quis quaerat utrum esse panis in esse corporis 
Christi, quod est esse Verbi, convertatur, respondemus negando. 
Convertitur enim quod est in aliud quod est, quin attendatur 
actus quo est. Esse igitur panis, quo panis constituebatur in 
actu, ratione totius substantiae quae per ipsum in actu erat, abit 
in realitatem corporis Christi, quocumque actu hoc in ordine 
rerum constituatur. 

38. — 4? Utrum ipsa conversio sit ratio formalis praesen- 
tae DüÁi lesu. — Hoc non intelligunt qui substantiam omnem 
per se constituunt in aliqua parte spatii, eo tantum discrimine 
quod corpus habet partes extra partes, spiritus non habet; ima- 
ginantur vero corpus Christi in Eucharistia ad modum spiritus, 
per se occupantis spatium dimensionum. Nos dicimus spatium 
per se occupari sola quantitate; cetera vero eatenus adesse qua- 
tenus cum eo quod quantum est coniunguntur. Atqui ratio, qua 
corpus Christi dimensionibus panis coniungitur est unice con- 
versio substantiae in ipsum. Per conversionem igitur constituitur 
praesens, ac per consequentem relationem dimensionum conti- 
nentium vel ad substantiam quam sua natura continent, vel ad 
id in quod eadem substantia conversa est. 

39. — 5? Utrum ipse Christus ideo sit mutatus. —  Vi- 
detur quidem, cum praesentiam acquisierit, quam prius non ha- 
bebat. Sed iterum dicimus novam illi denominationem compe- 
tere sine ulla sui mutatione. Est enim denominatio extrinseca a 
mutato pane, non intrinseca a motu ipsius Christi. Deceptio est 
ex phantasia res in spatio localiter exhibente. At sicut univer- 

sum acquireret novum, 22, si Deus illi sine passione ulla aliam 
sphaeram circumponeret, ita Christus hic est e mutatione non sua. 
40. — 6? Utrum ita sil Christus im sacramento, ut hic 
permaneret si ubi naturali modo in coelo est, ber absurdam | hy- 
pothesim, Beriret. — Affrmative respondent qui veri nominis 
productionem et independentem Christi exsistentiam in Eucha- 
ristia supponunt. Nobis vero, praesentiam in relatione aliqua, 
seu denominatione extrinseca, seu coniunctione nullo modo mu- 
tante ipsum esse Christi, neque unitatem eius attingente, unice 
ponentibus, illud est absurdum, neque in mentem cadere potest. 
Quidquid etiam miraculose circa aliquid fiat, non nisi acciden- 
tale esse potest, quia substantia in se una manet, neque suam 
exsistentiam, qua scilicet subsistit, ullo modo mutat. Tanto minus 
haec mutatur sola denominatione accepta a conversione panis. 
Ergo si Christus homo exsistere cessaret, omnino esset inexco- 
gitabilis relatio dimensionum panis ad ipsum. 
Al. — 7? Utrum sacramentum Eucharisticum ante Incar- 
nalionem confici potuerit. — Eo usque perventum est audaciae 
in productione Christi sacramentali asserenda, ut non absurdum 
visum sit Suaresio hoc sacramentum in V, T. imaginari. Pro- 
duxisset eo modo Deus Humanitatem aliquando a Virgine ori- 
turam. Quod Eximius late declarat sect. II disp. XLVII de Sa- 
cramentis; neque oppositam doctrina tradit sect. IV disp. L, 
ubi rem incongruam et praesenti institutioni contrariam dicit. 
— Quaestioni tam novae idem nobis respondendum est quod 
ad praecedentem dubitationem, neque id in nostram mentem ca- 
dere posse. — Si quis autem quaereret, an posset Deus panem 
convertere in substantiam non praeexsistentem ; responderemus, 
nequaquam certe id fieri posse eadem actione qua panis con- 
vertitur in subiectum praeexsistens, neque igitur haberetur id 
omnino quod in Eucharistia habemus. Quaestio vero quae fieret 
de alio modo actionis et conversionis, implexa est: primo enim 
requireretur creatio, quae in Eucharistia non habet locum ; deinde 
videndum esset quid exigeretur e proportione materiae, in ter- 
mino a quo et in termino ad quem contentae. 

6) Argumenta et obiectiones. 


Satis iam declarato transsubstantiationis conceptu (mirum 
sane est quod scribit p. Pesch n. 698, conversionem a nobis 
simpliciter asseri, nulla addita declaratione), conspectum exhi- 
bere possumus argumentorum quibus veritas probatur et respon- 
sionum quibus obiectiones disiiciuntur. | 

42. — Dicimus ergo: PropriZ nominis transsubstantiatio in 
Eucharistia asserenda est, día. ut actio Dei positive in. banem 
exerceatur, illius substantiam verlendo in substantiam corporis 
Christi. 

1) Primum argumentum ex eo sumitur, quod in perpetua 
Ecclesiae traditione, quae liturgicis orationibus, Patrum decla- 
rationibus, Conciliorum et Pontificum definitionibus ac docu- 
mentis, continetur, nunquam. contigit ut panis in nihilum abiici 
(cum tamen amplius non esse diceretur), ut Christus huc adduci 
vel utcumque in se attingi ac mutari, innueretur; sed accepta 
benedictione semper panis in corpus Dfii converti, fieri idem 
corpus, transelementari, transsubstantiari assereretur. Atqui haec 
excludunt annihilationem, quae sit negatio conservationis panis; 
excludunt actionem in Christum ipsum exercitam, et important 
per actionem in panem exercitam fieri Christum praesentem. 
Ergo in panem, non in Christum, actio divina in Eucharistia 
exercetur. 

Maior patet ex allatis documentis. Minor patet ex eo quod 
sentiunt omnes non proprie converti quod abiicitur ut aliud illi 
substituatur; et nihil huc pertinere intentionem agentis vel si- 
gnificationem verborum, quae extrinseca sunt, vel signant, non 
constituunt rem, Sentiunt omnes ad positivam conversionem 
omnino pertinere ut actio positiva in terminum a quo exercea- - 
tur, et per eandem illam, non aliter, terminus ad quem obti- 
neatur, Secus perit formalis et essentialis notio conversionis; sicut 
evidenter non diceret evangelium aqua» vinum factam in nuptiis 
Canaan, si non Deus sua potentia aquam in vinum /razselemen-. 
lasse, sed iussisset angelum ut aquam auferret et vinum affer- 
ret. Stat ergo conclusio nostra. 


2) Rursus ex documentis Ecclesiae idem firmatur, quia 
nunquam admirandum vel credendum proponitur quod hic facit 
Deus, mutando corpus Christi, sed unice dicitur szrabzis con- 
versto. 

Sed maxime notandum venit quod a Pio VI habemus pi- 
storienses iansenistas damnante. Nimis enim patet ad religionem, 
ad pietatem, ad Christi adorationem spectare eius praesentiam 
et panis absentiam. In his etiam tota doctrina adversariorum 
reipsa continetur. Ita, supposita praesentia Christi, ubi quaestio- 
nem instituit de transsubstantiatione, scribit p. Pesch: « Quae- 
stio fieri potest, «rum solus Christus sit in Eucharistia, an etiam 
substantia panis et vini; et si negatur substantiam panis et vini 
adesse, iterum quaeri potest utrum accidentia panis et vini rea- 
liter maneant necne » (de Euch. n. 678), Omnino loquitur cl. 
Auctor ac si negatio panis idem esset, cum affirmatione conver- 
sionis. Certe ille et transsubstantiationem explicite affirmat; sed 
ordine et verbis, non re et physice, hanc aliquid esse praeter 
substantiarum successionem, ullo modo ostendit. Similiter alii, 
reipsa panem annihilari cum Scoto opinantes, usu vero inductam 
Aquinatis oppositam loquutionem dicentes esse retinendam. Evi- 
denter, si hoc ipso quod loco panis est corpus Christi dico pri- 
mum in alterum esse conversum, quaestio de conversione vel 
transsubstantiatione eadem est quae de absentia panis ubi Chri- 
stus est. Atqui non esse eamdem, sensere veteres omnes ab In- 
nocentio ad Scotum; esse eamdem sensere pistorienses, quos 
Pius VI damnavit. Ergo opinio recentiorum, pro quibus re eadem 
quaestio est, quamvis cum s, Thoma loqui volunt, opposita est 
cum antiquis, tum doctrinae a Pio VI firmatae. Iterum dicimus 
non hic agi de nota theologica, sed de argumento quod alii 
solvere deberent. Porro argumentum hoc est. Ex auctoritate 
Pii VI habemus transsubstantiationem tertium dogma esse, 
post assertam praesentiam Christi et panis absentiam. Atqui in 
opinione dicentium panem annihilari et Christum poni, nullo ad- 
dito nexu nisi logico vel intentionali, qui ex natura rei non po- 
test non intelligi, transsubstantiatio nihil est praeter illa duo. 

Ergo ilam opinionem damnatione pistoriensium attingi iure af- 
firmamus. I 

3) Aliud argumentum illud est quo s. Thomas negat aliam 
viam esse, qua corpus Christi fiat praesens, praeter conversionem 
panis in ipsum. 

Oportet nimirum, si aliquid hic esse incipit quod prius non 
erat, ut vel hic per se producatur, vel ut huc adducatur, vel ut 
aliquid hic positum in ipsum convertatur, ex quo relatio sequa- 
tur dimensionum continentium, non amplius naturale subiectum, 
at illud in quod subiectum idem mutatum est. Atqui Christus 
qui iam est, non potest per se produci, quod neque in mentem 
cadere posse ait Catechismus Romanus, neque ut nimis paten- 
tem absurditatem refellere curavit s. Thomas. Ratio est quod 
productioni respondet fieri et novitas entis. Atqui non est no- 
vum quod iam erat, et non fit quod factum fuit, et fieri est via 
ad esse quod nondum habetur. Ergo repugnat ut per se quod 
iam est producatur. 

Frustra autem dicunt idem produci quod est, prout Zzc 
producitur, ubi prius non erat. Esse enim Zzc importat accidens 
quoddam, immo denominationem extrinsecam, qua nullo modo 
attingitur substantia vel illius primum esse, omni sane relationi 
cum spatio praesuppositum. Sic praesupponitur substantia qua- 
litati; et praeter omnem rationem quis diceret fieri hominem, 
quia ex nigro fieret albus. Non minus absurde diceretur sub- 
stantia fieri, quia nova positio illi daretur. At quia se homo bis 
videt in speculo; et quia ex diversa positione iudicamus distin- 
ctionem substantiarum (adeo radices habet in natura doctrina 
s. Thomae, esse materiam quantitate signatam principium indi- 
viduationis), illusione quadam deventum est ad hoc, ut prius pu- 
tetur idem corpus bis poni; deinde ad asserendum fieri substan- 
tiam ipsam prout illi positio tribuitur. Atqui, sicut ens est unum, 
ita habet unum esse, et habet unum fieri; quum fieri non sit 
nisi via ad esse. /Vom misi semel res in esse procedit, ut quid 
evidens s. Th. assumit; et oppositum neque cadere posse in 
mentem dicit Catechismus Romanus. 

Neque Christus 2er se huc potest adduci. Putavit Angelicus 

Doctor hoc se satis ostendere, declarata repugnantia motus quo 
Christus e coelo descenderet, et ad omnia loca ubi sacramen- 
tum conficitur deveniret. Heic veteres sistebant, At posteriores 
rationem novam invenerunt Christum adducendi: per hoc sci- 
licet quod modus ubicationis, ad locum in quo panis est deter- 
minatus, ssihae Humanitati divinitus immitteretur, Eo modo for- 
maliter hic vel ibi positum corpus Dfii existimant; deinde alias 
invenire debent rationes, quibus praesentiae modus Christo con- 
veniens obtineatur. — Multa hic sunt quae nobis videntur falsa; 
sed in eo sistimus de positione acquisita in diversis partibus 
spatii per directam productionem entitatis modalis. Negamus id 
concipi vel fieri posse, Si enim modus ille ubicationis admitti 
deberet, consequeretur, sicut ipsum c7 praedicamentale, non 
antecederet coniunctionem subiecti cum parte spatii assignata. 
Evidenter enim quaelibet ubicatio relativum quid dicit, cui prae- 
supponitur absolutum aliquod quo termini referuntur; est in sub- 
iecto denominatio extrinseca, quae verificatur per coniunctionem 
cum obiecto denominante aliunde acquisitam. At quod Deus 
primo ac per se illum modum producat, non minus est absur- 
dum quam si ponere diceretur in homine nudo praedicamen- 
tum AZa:tus, nulla circa ipsum posita veste, Nequaquam: Adamo 
quoque et Evae fecit tunicas pelliceas, 

Videat ergo cl. p. Pesch, qui scribit n. 698, allatas recen- 
tiorum explicationes videri nobis fortasse nimis subtiles, esse 
nos omnino in opposita sententia; facilius autem illi fuisse id 
scribere, quam argumenta pro sententia s. Thomae ab erno Billot 
allata referre ac refellere. 

Restat ut Christus Dfius praesentiam sub speciebus panis 
acquirat, non per ipsius Christi mutationem, sed per mutatio- 
nem seu conversionem panis et consequentem relationem dimen- 
sionum ad id in quod substantia quam naturaliter continebant 
conversa est. — Praesentia vero non est aliquid absolutum, sed 
relativum, et obtinetur per extrinsecam denominationem, quae 
absolute mutatum supponit alterutrum terminum, non necessario 
subiectum denominatum. Ponit vero in subiecto denominato rela- 
tionem realem vel solius rationis, prouti a denominante quidquam 

accipit vel nihil, sive ab hoc dependet vel minime. — Denique 
non est quaerenda ratio praesentiae quae in genere corporeo per 
coextensionem intelligitur; sed prorsus alia qua, a quantitate 
praescindendo, aliquid ordinem habet cuiuscumque coniunctionis 
cum eo quod per quantitatem loco applicatur. 

43. — Hisce positis et intellectis, obiectionibus solvendis 
pares iam sumus. 

Dicunt scilicet 1?: illud esse annihilatuin cuius nihil rema- 
net. Atqui panis et vini remanet nihil, — Resp. naturaliter quod 
assumitur verum esse, quia nihil mutatur naturae viribus quo- 
minus subiectum aliquod supersit; at mysterio Eucharistico nos 
edoceri posse aliquid divinitus in aliud totaliter converti, ideo- 
que distinguendum ita: Annihilatum est cuius nihil manet, quae 
fuerit elus pars, et nihil sit etiam in quod conversum fuerit, 
conc.; si est aliquid illud in quod est conversum, nego. Mate- 
rialiter nihil panis et vini superest; sed actio formalis qua in 
hoc deventum est, fuit in panem et viaum positive exercita, quo 
non in nihil sed in meliorem substantiam abirent. Ergo annihi- 
lata non fuerunt. 

Subsumunt: Atqui in mutatione partiali, cuiusmodi est trans- 
formatio, eatenus forma non est annihilata quatenus manet in 
potentia materiae. Sed substantia panis et vini non manet in 
potentia ulla. Ergo penitus est annihilata. — Conc. mai.; tr. 
min.; nego cons. et conseq.: quia ratio hic allata valet pro 
formis, aliaque ratio prius allata valet pro singulari mysterio 
de quo agimus. 7rvazseat minor diximus; quia panis et vinum, 
etsi non manent in potentia ulterioris subiecti, quod nullum est, 
manent tamen quodammodo in naturali exigentia dimensionum, 
et in eo quod habent dimensiones ipsae ut vertantur, corruptis 
speciebus, in illud ipsum corpus in quod panis et vini substan- 
tiae per corruptionem verti debuissent. 

Jnsiant: Atqui reipsa panis, ut corpus Christi, evaderet, 
destructus est. Ergo asserere vel negare annihilationem quaestio 
de verbis est. — Dist. min. subs.: destructus est panis, qua- 
tenus eius substantiae nihil manet, conc.; quatenus non posi- 
tivae actioni subiectus fuit qua in aliud mutaretur, nego. Et 


^ 

nego consequens, quia re, si panis annihilatus fuisset, tantum 


fuisset non conservatus; re autem circa ipsum Deus operatus 
est, non minus certe ac operatus fuerit circa aquam in vinum 


.vertendam. 


Ob. 2*. Conversio non est formalis ratio praesentiae Christi : 
primo quia fieri potuisset, quin ideo Christus hic adesset ; deinde, 
quia illa est zz /£er? tantum, Christus manet zz /acfío esse; tertio 
quia potius terminari deberet ad Christum ut est in coelo, quum 
desinat in substantiam praeexsistentem. Ergo ratio praesentiae 
in aliqua mutatione ipsius Christi quaerenda est. — Responde- 
mus aliqua distinctione primi asserti: Conversio non est per se 
causa primo constituens Christum praesentem, nego; permanen- 
ter autem, subdist.: non est ratio immediata et formalis ipsius 
praesentiae seiunctim a relatione in dimensionibus consequente, 
conc.; coniunctim accepta cum ordine vel relatione inde surgente 
in dimensionibus panis seu vini ad corpus vel sanguinem Dfii, 
nego. — Ad 1" rationem additam: Potuisset fieri conversio panis 
in Christum quin Christus heic adesset, alio modo actionis di- 
vinae quam quae exercetur, transeat; eadem actione, nego. Est 
enim actio per se attingens subiectum harum dimensionum, ita 
ut plene verificentur verba: £oc, quod scilicet his accidentibus sub- 
est, est corpus meum. — Ad 2", iam diximus permanere e conver- 
sione realem ordinem continentiae dimensionum panis ad corpus 
Christi. — Ad 3" dicimus terminari conversionem ad substan- 
tiam corporis Christi absolute, minime prouti sua quantitate in 
coelo locatur, ac proinde efficere ut sit ille ordo continentiae 
quem diximus. Fingere autem substantiam, prout quantitatem 
antecedit, per seipsam hic vel ibi positam, lusus est imagina- 
tionis, vel deceptio intellectus imaginationem sequentis, 

3,^ Non potest ratio praesentiae assignari in ordine acci- 
dentium ad corpus Christi. Etenim eodem prorsus pacto acci- 
dentia se habent quo se haberent si panis annihilatus fuisset 
neque adesset Christus. Ergo non realis est ordo ille, — Re- 
spondeo, falso id assumi quod eodem prorsus modo accidentia 
in alia hypothesi se haberent, Aliter enim omnino mutatum est 
subiectum accidentium per illam Dei actionem qua eorum con- 

tentum, formaliter ut contentum, pronomine Aoc designatum, in 
corpus Christi positive conversum fuit; et aliter fuisset mutatum 
si tantum in nihilum abiectum sine accidentibus fuisset. Inde. 
vero in accidentibus ordo alius exsurgit, quo nunc corpus Christi 
pani suffectum continent; alias non haberent. Et certe tenemus 
reali quadam et mysteriosa ratione accidentia panis et vini esse 
spectanda, ut formalem causam praesentiae, ut continentia Chri- 
stum, ut munus substantiae quodammodo sustinentia, ut in no- 
vam substantiam demum vertenda; de quibus infra. Sed totum 
hoc ipsum factum conversionis intime attingit ac determinat. 
Proinde S. Th. pluries asserit conversionem esse hic unicum mi- 
raculum, ex quo cetera necessario fluunt; quod in aliorum sen- 
tentiis nullo pacto verum est. 

Sed instant: Posset igitur obtineri Christi praesentia per 
aliam viam quam per conversionem. Cur non posset Deus panem 
prius abiicere, servatis accidentibus ; his deinde addere illam con- 
tinentiae relationem, quam habent ad corpus Christi? Alia ergo 
via Christus adesset. — Respondeo, primum non patere id quod 
proponitur fieri posse. Non enim posset Deus in Petro Pauli 
filio filiationem ponere, quin reipsa Paulus Petrum genuerit. 
Deinde, si continentiae relatio quam accidentibus tribuimus non 
ea est quae tantum praeteritae conversioni, sicut filiatio gene- 
rationi, innitatur; sed potius sit similis ordini transcendenti, quo - 
principia entis invicem referuntur; respondemus non fore tunc 
absurdum ut divina virtus id suppleat quod conversioni tri- 
buendum esset sicuti non putamus repugnare ut anima spiri- 
tualis extra corpus creetur, Deo individuationem efficiente quae 
ex iuncta materia naturaliter repeti deberet. At sicut etiam in 
hac hypothesi animae individuatio a materia penderet, ita, ordo 
in accidentibus a Deo positus ad corpus Christi idem esset qui 
conversionem sequeretur, et haec adhuc dici potest unica via. 

Urgent: Atqui non apparet quaenam sit ea realis relatio. 
— Respondeo distinguendo: Scilicet explicari nequit per exempla, 
quae nullibi similia exsistunt, conc.; scilicet intelligi prorsus ne- 
quit ut quid vere consequens totalem mutationem proprii subiecti, 
non sub ratione potentiae informandae at sub ratione rei con- 

tentae ac designatae, nego. — Ut vero adversarii nos vincant, 
absurditatem eorum quae dicimus ostendant necesse est; quod 
ni fecerint (neque in id conari visi sunt), manet pro nobis fun- 
damentum demonstratae transsubstantiationis et necessariae in 
reliquis connexiohis. 

4? Sed incredibile videtur corpus Christi praesens fieri quin 
ipsum in se mutetur. P7Z;o, quia iam nulla manet ratio, cur in 
ipsum potius quam in aliud panis vertatur. .Secuzdo, quia non 
acquiritur nova eaque vera ac realis denominatio sine vera rea- 
lique mutatione: porro novum est quod hic sit Christus, ubi 
prius non erat. 727/70, quia non potest intelligi conversio, in qua 
terminus a quo non destruatur, terminus ad quem non produ- 
catur: et eiusmodi sunt omnia exempla a Patribus allata, a Guit- 
mundo Berengarium refellente collecta, quo factum eucharisticum 
declaretur: quod argumentum est p. Piccireli. Qwar/o, quia 
repugnat actio quo nihil fiat: fit autem nihil, si terminus ad 
quem devenitur nullo pacto mutatur. Qxwzzío, quia remaneret 
totalis effectus in quadam denominatione extrinseca. Atqui, de- 
nominatio eiusmodi accidentalis est et relativa. Ergo eiusdem 
generis actio esset; contra, transsubstantiatio aliquid substan- 
tiale dicit, 

Respondeo incredibile illud videri, accepta suppositione quod 
praesentia substantiae sit aliquid absolutum per se antecedens 
relationem cum eo quod est in loco ; quemadmodum extra scho- 
lam Aquinatis multi imaginantur in spatiis extramundanis actu 
praesentem Deum, antecedenter ad operationem. Qui sic rem 
intelligunt, profecto et Christi corpus per se positum in Eucha- 
ristia admittere volunt, illudque ideo per se mutatum necessario 
dicunt. At si praesentia in ordine coniunctionis est, quae aliud 
fundamentum postulat, non imaginatione sed intellectu asseque: 
mur, et Deum adesse universo consequenter ad creationem, et 
Christum adesse sacramento consequenter ad conversionem panis 
ac dimensionum continentiam; nec tamen Deum ullo pacto mu- 
tari, nec mutari Christum. 

Quod spectat ad rationes allatas, $7zmam solvimus aiendo 
terminationem certam ad corpus Christi, non ad aliud, intrin- 

Secam esse mutationi divina virtute peractae, qua principia in- 
dividuantia attinguntur: quod certe naturae vires formam respi- 
cientes excedit et nostram mentem fugit, sed quod non iicet ab- 
negare Deo primam rationem entis attingenti, Eodem pacto si 
Deus hominem crearet, quem vellet sane designatum ac certum, 
non qualemcumque hominem in esse perduceret. — Ad 2? dicimus 
non obtineri sine mutatione subiecti denominationem absolutam ; 
posse vero obtineri relativam, Igitur si praesentia concipitur ut quid 
absolutum, necessario mutari Christus ponetur; sed negatur con- 
ditio et perit quod ab illa pendet. — Ad 3"? concedimus nullam 
esse in natura conversionem, in qua terminus finalis iam om- 
nino praeexistat; quia, ut S. Th. dicit, aliqua forma in partem 
aliquam materiae induci debet, ex quo vel novum individuum 
vel nova pars individui obtinetur. At quia in hoc mysterio non 
nducitur forma in materiam, ipsaque materia panis in mate- 
riam Christi praeexsistentem vertitur, necessitas asserta nulla am- 
plius est, immo oppositum habeatur necesse est. Frustra igitur 
ab exemplis arguitur; quum notum sit unicum esse quod hic 
credimus, et quadam remota similitudine vix contentos esse de- 
bere. — Ad 4"? damus absurdam esse actionem qua nihil fiat; 
sed negamus nihil fieri dum aliquid in aliud positive convertitur. 
— Ad 5" advertimus non directe ac per se fieri denominatio- 
| nem extrinsecam, sicut neque est terminus primus actionis ulla 
relatio; vere autem fieri illud in quo fundatur realitas novae 
denominationis, Ouamobren non fit in Eucharistia primo ac per 
se praesentia Christi, sed fit verissima et positiva transelemen- 
tatio vel transsubstantiatio panis in corpus Christi; quod habet 
consequentem ordinem accidentium ad corpus ipsum, et in hoc 
est formalis ratio praesentiae Christi, minime per imaginariam 
indistantiam ab hoc loco, sed per realem coniunctionem cum di- 
mensiofibus panis, qui fuit et non amplius est; est autem illud 
in quod conversus est. 

5? Si transsubstantiatio nihil mutat in Christo, ergo con- 
versio fit in ipsum prout est in coelo: ergo Christus non est 
in Sacramento. /erum, si illud admittitur, panis trahi debet ad 
conditionem termini 1n quem mutatur. Et in aliis conversioni- 

bus ponitur effectus ultimus ubi erat terminus praecedens ra- 
. tione materiae communis, quae non est in Eucharistia, Ergo in 
. doctrina hic propugnata non apparet cur vel quomodo prae- 
sentia Christi certa fiat. — At respondemus certam non fieri qua 
ratione illam adversarii concipiunt, nempe ut corpori Christi per 


/ 


se et absolute spectato, tribuendam. Negamus enim praesentiam 
quae pro qualibet substantia a quantitate libera requiratur. Sed 
illam asserimus quae in ordine ad aliquod locatum, vel in con- 
iunctione cum aliquo per se extenso, sita est. Porro coniun- 
gitur Christus dimensionibus panis. 

Ad singula vero dicimus, non fieri conversionem in corpus 
Christi prout est in coelo vel prout esse potest alibi; fieri in 
substantiam corporis Christi absolute, quae substantia per se a 
loco praescindit, Etsi enim vere quanta est, non autem terminus 
est conversionis ut iam actuata extensione, sed ut extensionem 
antecedens, Constituitur ergo in sacramento per coniunctionem 


cum dimensionibus heic, non alibi positis. — Panis deinde tra- 
e. hitur ad conditiones termini in quem mutatur, formaliter secun- 
M dum id quo mutatur, non in alias materialiter; ideoque non in 
» | corpus Christi prout est quantum et locatum, sed absolute prout 
est substantia. — Denique in aliis conversionibus ratio positionis 
n est materia; in hac singulari et mysteriosa transsubstantiatione 


ratio praesentiae alia prorsus est, nempe ordo continentiae qui 
; in diinensionibus exsurgit ex mutato eorum primo et naturali 


/ 

subiecto. 


44. — Non eo quod pro veritate nostrae doctrinae a S. 
Thoma acceptae ex ipsa veterum traditione ac documentis Ec- 
clesiae acriter pugnavimus, censuram ullam theologicam aliter 
-opinantibus inurere vel in mentem venit. Censura enim vel Ec- 
clesiae declarationem vel consensum doctorum in aliquid tenen- 
dum ut fidei adnexum consequitur; hic autem arguimus pro 
viribus nostris, et, quantum argumenta valent, etsi e theologiae 
fontibus deducta, stat conclusio. Nec tamen aliorum aliter sen- 

tientium multitudinem timemus, Non enim suas opiniones ii tra-. 
dunt, tamquam ad doctrinam Ecclesiae pertinentes, verum tam- Y 
quam declarationes e sua philosophia depromptas. Iterum ergo 
vis argumentorum, non maior auctoritas, perpendenda est. S. 
Thomas ceterique aetatis aureae Scholastici a nobis stant. : 

His multa praevenimus quae ad accidentia et modum prae- - 
sentiae substantialis pertinent; facilius proinde patebunt quae | 
spectant ad sequentem quaestionem LXXVI. 

Adverte interim S. Thomam in reliquis articulis huius 
q. LXXV rationes theologicas ex traditione acceptas strictius 
prosequi, e£ non multum attendere ad metaphysica argumenta 
quibus sequentia cum prioribus necessario connectuntur. 238 

Iis potius innititur c. LXIII libri IV C. G., ubi necessi- 

tatem permanentium accidentium concludit ex eo quod secus non 
esset quo Christus heic adesset. Ait nimirum: « Si substantia 
panis in corpus Christi converteretur et panis accidentia trans- 
irent, ex tali conversione non sequeretur quod corpus Christi 
secundum suam substantiam esset ubi prius fuit panis: nulla 
enim reliqueretur habitudo corporis Christi ad locum praedictum, 
Sed, quum quantitas dimensiva panis remaneat post conversio- 
nem, per quam panis hunc locum sortiebatur, substantia panis 
in corpus Christi mutata, fit corpus Christi sub quantitate di- 
mensiva panis; et per consequens locum panis quodammodo sor- 
titur, mediantibus tamen dimensionibus panis ». 

De necessitate theologica admittendi veram et obiectivam 
realitatem accidentium quae in Eucharistia apparent, lege Eum 
Billot th. XL, et pulcherrimam th. XVI apud Franzelin, quin 
tamen attendas ad philosophicam doctrinam, quam prope finem 
tradit, de viribus resistentibus, quibus corpora constitui et quas 
partim manere saltem ut probabile opinatur. 

